ഒരു ആദ്ധ്യാത്മിക ഗുരുവിനെ എങ്ങനെ രൂപപ്പെടുത്തിയെടുക്കുന്നു എന്നതിന്റെ തികച്ചും അസാധാരണമായ ഒരു വര്‍ണ്ണനയാണ് പണ്ഡിറ്റ് രാജ്മണി തിഗുണൈറ്റിന്റെ അഗ്നിസ്പര്‍ശം എന്ന ഈ കൃതി. ഈശ്വരന്റെ അദൃശ്യഹസ്തങ്ങളുടെ സൂക്ഷ്മമായ സൂചന ഈ പുസ്തകത്തിലുടനീളം നമുക്കു കാണാനാകും. Touched By Fire എന്ന ഈ കൃതി അഗ്നിസ്പര്‍ശം എന്ന പേരില് രമാ മേനോനാണ് മലയാളത്തിലേക്ക് വിവര്‍ത്തനം ചെയ്തിരിക്കുന്നത്. ആദ്ധ്യാത്മിക ചരിത്രത്തിന്റെ സുവര്‍ണ്ണഖനിയാണ് ഈ കൃതി.\nകൃതിയുടെ ആമുഖത്തില് പണ്ഡിറ്റ് രാജ്മണി തിഗുണൈറ്റ് എഴുതിയത്\n“ഇന്ത്യ അങ്ങേയറ്റം വൈരുദ്ധ്യങ്ങളുടെ നാടാണ്. വൈവിധ്യം ഈ നാടിനെ നിര്‍വചിക്കുന്നു. മനുഷ്യന്റെ നിലയും വിലയും അവന് കൈവരിച്ചിട്ടുള്ള നേട്ടങ്ങളും കണക്കിലെടുക്കുമ്പോള് ഏറ്റവും മുന്തിയതും ഏറ്റവും മോശമായതും ഇവിടെ തോളോടു തോളുരുമ്മി നില്ക്കുന്നതു കാണാം.തുല്യമായ അധികാരങ്ങള് അവകാശപ്പെട്ടുകൊണ്ട് മെര്‍സിഡിസ് കാറുകളും കാളവണ്ടികളും ഒരേ റോഡിലൂടെ മുമ്പോട്ടു നീങ്ങുന്നു. പടിഞ്ഞാറന് കമ്പോളങ്ങളില്‍നിന്ന് ഇറക്കുമതി ചെയ്തിട്ടുള്ള ആപ്പിള് ചിലപ്പോള് എങ്ങും സുലഭമായി കാണാം. അതേസമയം സാധാരണക്കാരന്റെ നിത്യോപയോഗവസ്തുവായ ഉള്ളി ചന്തയില് ദുര്‍ലഭം. കാരണം, വാഹനസൗകര്യമില്ലാത്തതിനാല് ലക്ഷക്കണക്കിനു സാധനങ്ങള് ഗ്രാമങ്ങളില്‍ത്തന്നെ കുമിഞ്ഞുകൂടി ചീഞ്ഞ് നശിക്കുന്നു. ഇവിടെ അത്യാഡംബരപൂരിതമായ വലിയ ഹോട്ടലുകള് തലയുയര്‍ത്തി നില്ക്കുന്നു. സ്ഥലത്തെ സമ്പന്നവര്‍ഗ്ഗം സ്വയം മറന്ന് ഉല്ലസിക്കാനായി രാത്രി അവിടേക്കൊഴുകിയെത്തുന്നു. തൊട്ടടുത്ത്, ഒരു കല്ലെടുത്തെറിഞ്ഞാല് വീഴുന്ന അകലത്തില് പ്ലാസ്റ്റിക്കും കീറത്തുണിയും കെട്ടി മറച്ചുണ്ടാക്കിയ കുടില്‍കൂട്ടങ്ങള്. ഈ അസമത്വത്തിനൊരു മാറ്റമുണ്ടാക്കാനായി ചിലപ്പോള് ചിലര് മുമ്പോട്ടു വരുന്നു. അധികംപേരും ഇതൊക്കെ ജീവിതത്തിന്റെ ഒരു ഭാഗമായിക്കണ്ട് കണ്ണടയ്ക്കുന്നു. ഒന്നും കൈമോശം വന്നിട്ടില്ലാത്ത ഇന്ത്യ. ഭൂതവും വര്‍ത്തമാനവും ഇവിടെ ഒരേമട്ടില് നിലനില്ക്കുന്നു. ഭാവി അതിന്റെ ഊഴവും കാത്ത് ക്ഷമയോടെ നോക്കിനില്ക്കുന്നു. ഇങ്ങനെയൊക്കെയുള്ള ഈ ഇന്ത്യയിലാണ് ഞാന് ജനിച്ചത്.\nയാഥാസ്ഥിതികമായ പാരമ്പര്യങ്ങളിലും മൂല്യങ്ങളിലും മുറുകെപ്പിടിച്ചുകൊണ്ട് നില്ക്കുന്ന ഒരു ഗ്രാമമായിരുന്നു എന്റേത്. പ്രാചീനരായ ഭാരതീയസംസ്‌കൃതിയുടെ ഒരു യഥാര്‍ത്ഥ പ്രതിനിധി! ഗ്രാമത്തിന്റെ പേര് അമര്‍ഗാര്‍ഹ്. ഞാന് ഉള്‍ക്കൊണ്ടിട്ടുള്ള സംസ്‌ക്കാരവും ജനിച്ചുവളര്‍ന്ന പാരമ്പര്യവും മനസ്സിലാക്കാന് ഈ ലളിതമായ വിശദീകരണം മതിയാകും. ഈ ഗ്രാമത്തെക്കുറിച്ചുള്ള വിവരണം നിങ്ങളെ കാലങ്ങളോളം പുറകോട്ടുകൊണ്ടുപോകും. ഇത്ര വൈവിധ്യമാര്‍ന്ന ആചാരാനുഷ്ഠാനങ്ങള് എങ്ങനെ ഇവിടെ നിലവില്‍വന്നു… അവയ്‌ക്കെന്തെല്ലാം രൂപാന്തരങ്ങള് സംഭവിച്ചു. ഈ കാലത്തും അവ ഏതുവിധത്തില് നിലനിന്നുപോരുന്നു എന്നൊക്കെ അതില്‍നിന്നും നിങ്ങള്‍ക്കു മനസ്സിലാക്കാം.\nഉത്തര്‍പ്രദേശിലെ ഏറെ പിന്നോക്കം നില്ക്കുന്ന ഒരു പ്രദേശത്താണ് അമര്‍ഗാര്‍ഹ്, വടക്കേ ഇന്ത്യയിലെ ഒരു സംസ്ഥാനമാണ് ഉത്തര്‍പ്രദേശ്. ഒരുപിടി കൊച്ചുഗ്രാമങ്ങളുടെ കേന്ദ്രബിന്ദു. നിത്യോപയോഗത്തിനുള്ള എണ്ണയും സോപ്പുംവാങ്ങാന് കിട്ടുന്ന ഒരു കൊച്ചുകടകൂടി ഇല്ലാത്ത നൂറുകണക്കിന് ഗ്രാമങ്ങള് ഇന്നും ഈ പ്രദേശത്തുണ്ട്. പക്ഷേ, വര്‍ഷങ്ങള്‍ക്കു മുമ്പേ അമര്‍ഗാര്‍ഹ് ഒരു തുണ്ട് ഭൂമി ആഴ്ചയില് രണ്ടുതവണ ചന്ത കൂടാനായി മാറ്റിവെച്ചിരുന്നു. സ്ഥലത്തെ കച്ചവടക്കാര് അവരുടെ ചരക്കുകളുമായി ആ ദിവസങ്ങളില് അവിടെയെത്തും. ധാന്യങ്ങള്, പച്ചക്കറികള്, തുണിത്തരങ്ങള്, വിളക്കെണ്ണ, പലവ്യഞ്ജനങ്ങള്, തൈര് – കൂട്ടത്തില് കന്നുകാലികളും. ചുമലിലേറ്റിക്കൊണ്ടു നടക്കാവുന്ന തന്റെ തപാലാപ്പീസുമായി തപാല് ശിപായിയും അപ്പോള് അവിടെയെത്തിച്ചേരും. പത്തുപതിനഞ്ചു നാഴിക ചുറ്റളവില് പാര്‍ക്കുന്ന ഗ്രാമവാസികളെല്ലാംതന്നെ കത്തുകള് അയയ്ക്കാനും കൈപ്പറ്റാനുമായി അവിടെ ഹാജരായിരിക്കും.കൂട്ടത്തിലൊരാള്‍ക്ക് ഒരു മണിഓര്‍ഡര് കൈപ്പറ്റാന് ഭാഗ്യമുണ്ടായാല് നിമിഷങ്ങള്‍ക്കകം വാര്‍ത്ത കാട്ടുതീപോലെ ആ പ്രദേശത്തെങ്ങും പരക്കും. മിടുക്കന്മാരായ ചില കച്ചവടക്കാര് തങ്ങളുടെ പറ്റുകാരില് ചിലരുമായി വിശേഷാല് ബന്ധം സ്ഥാപിക്കും. ശര്‍ക്കരയും ഒരു ഗ്ലാസ്സ് വെള്ളവും കൊടുത്ത് വേറേതന്നെസല്‍ക്കരിക്കും.\nപണ്ഡിറ്റ് രാജ്മണി തിഗുണൈറ്റ്\nചന്ത കൂടാറുള്ള തുറസ്സായ സ്ഥലത്തിനു ചുറ്റുമുള്ള പാതയോരങ്ങളിലായാണ് വീടുകള് പണിതിരുന്നത്. ഇടവഴി എന്നുപോലും പറയാന് പറ്റാത്തത്ര ഇടുങ്ങിയ പാതകള്. ഇടതൂര്‍ന്ന് തൊട്ടുരുമ്മി നില്‍ക്കുന്ന പാര്‍പ്പിടങ്ങള് ഇന്ത്യയുടെ പഴക്കമേറിയ നീണ്ട ചരിത്രത്തിന്റെ കണ്ണാടിയാണെന്നു പറയാം. ശിലായുഗത്തില്‍നിന്ന് തുടങ്ങി മോട്ടോര്‍വാഹനങ്ങളുടെ കാലത്തോളം എത്തിനില്ക്കുന്ന ചരിത്രം. എല്ലാ ജാതികളിലും സമുദായങ്ങളിലും തൊഴിലുകളിലുംപെട്ട ആളുകളുടെ ആവാസസ്ഥാനമായിരുന്നു ആ ഗ്രാമം. എല്ലാവര്‍ക്കും പൊതുവായി ഒത്തുചേരാനുള്ള ഇടമായിരുന്നു ചന്ത. അതല്ലാത്ത ഒരു കൂടിച്ചേരല് അവര് തമ്മില് ഉണ്ടായിരുന്നില്ല. ഓരോ വിഭാഗം ജനങ്ങളും അവരുടേതുമാത്രമായ ഒരു ലോകത്തില് ഒതുങ്ങിക്കൂടി. തനതായ ജീവിതരീതിയും ആചാരാനുഷ്ഠാനങ്ങളും പിന്‍തുടര്‍ന്നു. നൂറ്റാണ്ടുകളായി അമര്‍ഗര്‍ഹില്‍തന്നെ പാര്‍ത്തുവരുന്ന കുടുംബങ്ങളും തങ്ങളുടെ മൂല്യമായി അഭിമാനത്തോടെ വിരല്‍ചൂണ്ടുക അടുത്തുള്ള മറ്റു ഗ്രാമങ്ങളിലേക്കാണ്.\nതികച്ചും ഗ്രാമീണമായ ഈ തലസ്ഥാനത്തില് പലതരത്തിലുള്ള കച്ചവടക്കാര് അടുത്തടുത്ത് എന്നാല് പരസ്പരം ഇടപഴകാതെ താമസമാക്കിയിരുന്നു. ആശാരിമാര്‍ക്കും, മൂശാരിമാര്‍ക്കും തട്ടാന്‍മാര്‍ക്കും രത്‌നവ്യാപാരികള്‍ക്കും നെയ്ത്തുകാര്‍ക്കും കുശവന്മാര്‍ക്കും ചെരുപ്പുകുത്തികള്‍ക്കും തുന്നല്‍ക്കാര്‍ക്കും അലക്കുകാര്‍ക്കും ക്ഷുരകന്മാര്‍ക്കും ചെണ്ടകൊട്ടുന്നവര്‍ക്കും എണ്ണ ആട്ടുന്നവര്‍ക്കും മധുരപലഹാരങ്ങള് ഉണ്ടാക്കുന്നവര്‍ക്കും കടല, പൊരി മുതലായവ വറുത്തുണ്ടാക്കുന്നവര്‍ക്കും ഒക്കെ അമര്‍ഗാര്‍ഹില് അവരുടേതായ ഇടങ്ങളുണ്ടായിരുന്നു. കൂടാതെ സമ്പന്നരായ വ്യാപാരികളുടെ ഒരു വിഭാഗവും അവിടെ പാര്‍പ്പുറപ്പിച്ചിരുന്നു. അവരുടെ ഉടമസ്ഥതയിലായിരുന്നു അവിടത്തെ തുണിക്കടകളും പലചരക്കുകടകളും.മറ്റു പ്രദേശങ്ങളില് എന്നപോലെ ഇവിടേയും ജാതിയില് അധിഷ്ഠിതമായിരുന്നു തൊഴിലുകള്. ഉദാഹരണത്തിന്, നെയ്ത്തുകാരും, ചെരുപ്പുകുത്തികളും, അലക്കുകാരും, ചെണ്ടകൊട്ടുന്നവരും സമൂഹത്തില് ഏറ്റവും താഴ്ന്ന ജാതിയില്‍പ്പെട്ട തൊട്ടുകൂടാത്തവരായിരുന്നു, ഹിന്ദുക്കളോ മുസ്‌ലിങ്ങളോ അല്ലാതെ അവയ്ക്കിടയില്‍പ്പെട്ടവര്. തൊട്ടുകൂടാത്തവരില്‍നിന്നും അല്പംകൂടി മേലെതട്ടിലുള്ളവരായിരുന്നു ആശാരിമാരും മൂശാരിമാരും സ്വര്‍ണ്ണപ്പണിക്കാരും രത്‌നപ്പണിക്കാരും ക്ഷുരകന്മാരും മധുരപലഹാരങ്ങള് ഉണ്ടാക്കുന്നവരും പൊരികടല വറക്കുന്നവരും. എന്നാലും ക്ഷത്രിയന്മാരെക്കാളും വൈശ്യന്മാരെക്കാളും താഴെയായിരുന്നു അവരുടെ സ്ഥാനം. ഏറ്റവും ഉയര്‍ന്ന ജാതിക്കാരായ ബ്രാഹ്മണര് അമര്‍ഗാര്‍ഹിന്റെ ചുറ്റുവട്ടത്തൊന്നുമുണ്ടായിരുന്നില്ല. അവര്‍ക്ക് വിശേഷവിധിയായിട്ടുള്ള കഴിവുകളും അറിവും വില്പനയ്ക്കുള്ളതായിരുന്നില്ല എന്നതുതന്നെയായിരുന്നു ഒന്നാമത്തെ കാരണം. രണ്ടാമത്തെ കാരണം, ഹീനജാതിക്കാരും വൈശ്യന്മാരുമായി അടുത്തിടപഴകി സ്വന്തം ശുദ്ധി നഷ്ടപ്പെട്ടുപോയാലോ എന്ന ഭയവും.\nസാമാന്യജനങ്ങള് താമസിച്ചുവരുന്ന പ്രദേശത്തിനപ്പുറത്തായിട്ടായിരുന്നു അമര്‍ഗാര്‍ഹിലെ മഹാരാജാവിന്റെ കൊട്ടാരം. അവിടെ എല്ലാവിധത്തിലുമുള്ള ആഡംബരങ്ങളുമുണ്ടായിരുന്നു. മനോഹരമായ ഉദ്യാനങ്ങള്, മനുഷ്യനിര്‍മ്മിതമായ കുളങ്ങളും തടാകങ്ങളും, ആനപ്പന്തികള്, കുതിരാലയങ്ങള്, സംഗീതക്കച്ചേരികളും നൃത്തപരിപാടികളും നടത്താന് അനുയോജ്യമായ വിശാലമായ തളങ്ങള്. കൊട്ടാരത്തിലെ വേലക്കാരും പരി\nചാരകരും അതിന്റെ പരിസരങ്ങളിലായിട്ടാണ് താമസിച്ചിരുന്നത്. കൊട്ടാരക്കെട്ടിനുള്ളിലെ ആഡംബരവും സുഖസൗകര്യങ്ങളും നിറഞ്ഞ ജീവിതം അതിനു പുറത്തുള്ളവരുടെഅദ്ധ്വാനവും കഷ്ടപ്പാടും നിറഞ്ഞ കഠിനമായ ജീവിതത്തിന് നേരെ വിരുദ്ധമായിരുന്നു. ആ പ്രദേശത്തുള്ള ആയിരക്കണക്കിന് ഗ്രാമവാസികള് അനുഭവിച്ചിരുന്ന അതേ വിധിതന്നെയായിരുന്നു അമര്‍ഗാര്‍ഹിലെ ജനങ്ങളുടേതും…”\nഡി.സി ബുക്സ് പ്രസിദ്ധീകരിച്ചിരിക്കുന്ന അഗ്നിസ്പര്‍ശം ഇപ്പോള് വായനക്കാര്‍ക്ക് ലഭ്യമാണ്.


മലയാളികളുടെ ‘മണി’നാദം നിലച്ചിട്ട് ഇന്നേയ്ക്ക് മൂന്ന് വര്‍ഷം\nപ്രിയതാരം കലാഭവന് മണി ഓര്‍മ്മയായിട്ട് ഇന്നേയ്ക്ക് മൂന്ന് വര്‍ഷം. മലയാളിയെ ഏറെ ചിരിപ്പിക്കുകയും കരയിപ്പിക്കുകയും ചെയ്ത ആ മണിമുഴക്കം നിലച്ചത് അപ്രതീക്ഷിതമായിട്ടായിരുന്നു. അഭിനയിച്ചും മിമിക്രി കാട്ടിയും പാട്ട് പാടിയും ആരാധക മനസില് തന്റേതായ സ്ഥാനം നേടിയെടുത്ത മണിയുടെ പാട്ടുകള് ഇപ്പോഴും മലയാളികളുടെ മനസില് നിറഞ്ഞു നില്‍ക്കുന്നു. നാടന് പാട്ടുകളില് തന്റേതായ കയ്യൊപ്പു ചാര്‍ത്തിയ അതുല്ല്യ പ്രതിഭയായിരുന്നു മണി. ചിരിപ്പിച്ചും കരയിപ്പിച്ചും ഭയപ്പെടുത്തിയും വേറിട്ട ഭാവങ്ങളിലൂടെ സഞ്ചരിച്ച മണിയിലെ നടന് മലയാളവും കടന്ന് അന്യ ഭാഷകള്‍ക്കും പ്രിയപ്പെട്ടവനായി. പ്രശസ്തിയുടെ കൊടുമുടി കയറുമ്പോഴും തന്റെ നാടായ ചാലക്കുടിയേയും നാട്ടുകാരെയും മണി ഹൃദയത്തോട് ചേര്‍ത്തുവച്ചിരുന്നു.\n1971 ജനുവരി ഒന്നിന് ചേന്നത്തുനാട് കുന്നിശ്ശേരി വീട്ടില് രാമന്റെയും അമ്മിണിയുടെയും മകനായി ചാലക്കുടിയിലെ ഒരു സാധാരണ കുടുംബത്തില് ജനിച്ച മണി സിനിമയിലെത്തുന്നത് സ്വപ്രയത്‌നത്തിലൂടെയായിരുന്നു. ജീവിക്കാനായി ഓട്ടോ ഓടിക്കുന്നതിനിടയിലാണ് മണി കലാഭവന് മിമിക്‌സ് ട്രൂപ്പിലെത്തുന്നത്. അങ്ങനെ മണി മലയാളത്തിന്റെ സ്വന്തം കലാഭവന് മണിയായി. മിമിക്രി വേദികളിലെയും നാടകങ്ങളിലെയും സ്ഥിരം സാന്നിധ്യമായി. പ്രായ വ്യത്യാസമില്ലാതെ ഏവരും അദ്ദേഹത്തെ മണി ചേട്ടനെന്ന് വിളിച്ചു. കൊച്ചു കുട്ടികള് മുതല് വയസ്സായവരുടെ വരെ ഇഷ്ടം മണി നേടിയെടുത്തത് വളരെ പെട്ടെന്നായിരുന്നു.\nസിബി മലയില് സംവിധാനം ചെയ്ത 1995ല് പുറത്തിറങ്ങിയ അക്ഷരമായിരുന്നു ആദ്യ സിനിമ. ജീവിതത്തില് ഓട്ടോക്കാരനായ മണി ആദ്യമായി വെളളിത്തിരയിലെത്തിയപ്പോഴും അഭിനയിച്ചത് ഓട്ടോക്കാരനായിട്ടായിരുന്നുവെന്നത് ശ്രദ്ധേയമാണ്. വലിയ നടനായപ്പോഴും മണി തന്റെ ഓട്ടോയെ കൂടെ കൂട്ടിയിരുന്നു. പിന്നീടങ്ങോട്ട് ഹാസ്യ താരമായും സഹനടനായും നായകനായും വില്ലനായും തെന്നിന്ത്യ മുഴുവന് ആരാധകരെയുണ്ടാക്കിയ മണി രജനീകാന്ത്, കമല്‍ഹാസന്, ഐശ്വര്യാ റായി, വിക്രം തുടങ്ങി ഇന്ത്യന് സിനിമയിലേയും മലയാളത്തിലെയും ഒട്ടു മിക്ക എല്ലാ താരങ്ങളോടൊപ്പവും അഭിനയിച്ചിട്ടുമുണ്ട്.\nമണിയിലെ അഭിനേതാവെന്തെന്ന് അടയാളപ്പെടുത്തിയ ചിത്രമായിരുന്നു വാസന്തിയും ലക്ഷ്മിയും പിന്നെ ഞാനും. ഈ ചിത്രത്തിലെ അഭിനയത്തിന് മണിയ്ക്ക് ദേശീയ പുരസ്‌കാരം ലഭിച്ചു. പ്രത്യേക ജൂറി പുരസ്‌കാരമാണ് മണിയെ തേടിയെത്തിയത്.\n2016 മാര്‍ച്ച് ആറിനാണ് മണി മരിച്ചത്. പാഡി റെസ്റ്റ് ഹൗസില് അബോധാവസ്ഥയില് കണ്ടെത്തിയതിനെ തുടര്‍ന്ന് ആശുപത്രിയില് പ്രവേശിപ്പിക്കുകയായിരുന്നു. തുടര്‍ന്ന് മരണത്തിന് കീഴടങ്ങുകയായിരുന്നു. കരള് സംബന്ധമായ അസുഖത്തെ തുടര്‍ന്നായിരുന്നു അന്ത്യമെന്നായിരുന്നു വിവരങ്ങള്. എന്നാല് മണിയുടെ മരണത്തില് ദുരൂഹതയുണ്ടെന്ന് അന്ന് മുതല് തന്നെ ആരോപണവും ഉയര്‍ന്നിരു\nPrevious അന്താരാഷ്ട്ര വേദിയില് രണ്‍വീര് സിങ്ങിനൊപ്പം അവാര്‍ഡ് പങ്കിട്ട് ചെമ്പന് വിനോദ്…\nNext ‘റോര് ഓഫ് ദ ലയണ്’ ധോണിയുടെ ജീവിതകഥ വീണ്ടും സ്‌ക്രീനില്


ഓസ്‌ട്രേലിയയില് കാറും ട്രക്കും കൂട്ടിയിടിച്ച് അപകടം; മലയാളിയായ അമ്മയും കുഞ്ഞും മരിച്ചു – NavaKerala News\nHome/Latest News/ഓസ്‌ട്രേലിയയില് കാറും ട്രക്കും കൂട്ടിയിടിച്ച് അപകടം; മലയാളിയായ അമ്മയും കുഞ്ഞും മരിച്ചു\nഓസ്‌ട്രേലിയയില് കാറും ട്രക്കും കൂട്ടിയിടിച്ച് അപകടം; മലയാളിയായ അമ്മയും കുഞ്ഞും മരിച്ചു\nതൃശൂര്: ഓസ്‌ട്രേലിയയിലെ ടുവുംബയില് കാറും ട്രക്കും കൂട്ടിയിടിച്ച് മലയാളികളായ അമ്മയും കുഞ്ഞും മരിച്ചു. ചാലക്കുടി പോട്ട നാടുകുന്ന് പെരിയച്ചിറ ചുള്ളിയാടന് സ്വദേശി ബിബിന്റെ ഭാര്യ ലോട്‌സിയും (35) മകനുമാണ് മരിച്ചത്.\nബിബിന്റെ ഭാര്യയും കുഞ്ഞും സംഭവസ്ഥലത്തു വെച്ചു തന്നെ മരിച്ചിരുന്നു. ഇവര് സഞ്ചരിച്ചിരുന്ന കാര് ട്രക്കുമായി കൂട്ടിയിടിച്ചാണ് അപകടമുണ്ടായത്. വ്യാഴാഴ്ച പുലര്‍ച്ചെയാണ് സംഭവം. ഗുരുതരമായി പരുക്കേറ്റ കുട്ടികള് തീവ്ര പരിചരണ വിഭാഗത്തില് ചികിത്സയിലാണ്.\nബിബിന്റെ ആരോഗ്യനില ഗുരുതരമല്ല. ഓറഞ്ച് എന്ന സ്ഥലത്തു നിന്നും ബ്രേക്കണ് ബ്രിഡ്ജ് എന്ന സ്ഥലത്തേക്ക് പോകുന്നതിനിടെ ജോണ് ഡാരിയനും മില്‍മേറിയനും ഇടയില് ബോര് ഹൈവേയില് വെച്ചാണ് അപകടമുണ്ടായത്. ന്യൂ സൗത്ത് വെയ്ല്‍സിലെ ഓറഞ്ച് ആശുപത്രിയില് ജോലി ചെയ്തിരുന്ന ലോട്‌സിക്ക് ക്യൂന്‍സ്ലാന്‍ഡില് ജോലി ലഭിച്ചതിനെ തുടര്‍ന്ന് അവിടേക്ക് താമസം മാറ്റുന്നതിനായുള്ള യാത്രക്കിടെയാണ് അപകടമുണ്ടായത്.\nപെഗാസസ് വിവാദം; പുറത്തുവന്ന പട്ടിക വ്യാജ പ്രചാരണത്തിന്റെ ഭാഗമാണെന്ന് കേന്ദ്ര മന്ത്രി രാജീവ് ചന്ദ്രശേഖര്\nവിദ്യാര്‍ഥികള് ജയിക്കും; മഹാമാരി തോല്‍വി സമ്മതിക്കും


കെവിൻ വധം കൂടുതല് വഴിത്തിരിവിലേക്ക് ; പ്രതികളും മുൻ എസ്പിയും ബന്ധുക്കള് – East Coast Daily Malayalam\nJun 1, 2018, 01:37 pm IST\nകോട്ടയം : ദുരഭിമാനത്തിന്റെ പേരിൽ കോട്ടയം സ്വദേശി കെവിൻ എന്ന യുവാവിനെ കൊലപ്പെടുത്തിയ സംഭവത്തിൽ കൂടുതൽ വിവരങ്ങൾ പുറത്ത്. കോട്ടയം ജില്ലാ പൊലീസ് മേധാവിയായിരുന്ന വി.എം. മുഹമ്മദ് റഫീഖ് പ്രതി ഷാനു ചാക്കോയുടെ ഉമ്മ രഹ്നയുടെ ഉറ്റ ബന്ധുവാണെന്നാണ് ഇപ്പോൾ പുറത്തുവരുന്ന വിവരം. ഗാന്ധിനഗർ എഎസ്ഐ ബിജുവിന്റെ അഭിഭാഷകനാണ് ഇക്കാര്യം ഏറ്റുമാനൂർ കോടതിയെ അറിയിച്ചത്.\nകെവിനെ തട്ടിക്കൊണ്ടിട്ടുപോകാൻ പ്രതികളെ സഹായിച്ചതിന്റെ പേരിലായിരുന്നു എഎസ്ഐ ബിജുവിനെയും ഡ്രൈവർ അജയകുമാറിനെയും പോലീസ് അറസ്റ്റ് ചെയ്തത്. കേസിൽ നേരിട്ട് ബന്ധമുള്ള പോലീസിലെ ഉന്നതരെ സ്ഥലം മാറ്റുകയും ബിജുവിനെ കേസിൽ കുടിക്കുകയും ചെയ്‌തെന്നാണ് അഭിഭാഷകൻ കോടതിയിൽ പറഞ്ഞത്.\nകൊല്ലപ്പെട്ട കെവിന്റെ ഭാര്യാ മാതാവിന്റെ ബന്ധുവാണ് കെവിൻ മരിച്ച സമയത്ത് കോട്ടയം എസ്പിയായിരുന്ന മുഹമ്മദ് റഫീഖ്. അതുകൊണ്ടുതന്നെ എസ്പിക്കു കേസിൽ നേരിട്ടു ബന്ധമുണ്ടായിരിക്കാം എന്നാണ് അഭിഭാഷകൻ കോടതിയിൽ ആരോപിച്ചത്. കേസന്വേഷണത്തിൽ നേരിട്ടു നിർദേശം നൽകിയ മുഖ്യമന്ത്രിയെപ്പോലും തെറ്റിദ്ധരിപ്പിച്ചെന്ന ആരോപണം മുൻ എസ്പിക്കെതിരെ ഉയർന്നിരുന്നു. തുടർന്ന് കെവിന്റെ മൃതദേഹം കണ്ടെത്തിയ ദിവസം തന്നെ എസ്പിയെ സ്ഥലം മാറ്റിയിരുന്നു.\nഅതിനിടെ, കേസിൽ രാഷ്ട്രീയ ഇടപെടലില്ലെന്ന് അന്വേഷണത്തിന്റെ ചുമതലയുള്ള ഐജി വിജയ് സാഖറെ വ്യക്തമാക്കി. നീനുവിന്റെ മൊഴിയെടുക്കും. നീനുവിന്റെ ഉമ്മ രഹ്നയുടെ പങ്കിനെക്കുറിച്ച് വ്യക്തമായിട്ടില്ലെന്നും അദ്ദേഹം കൂട്ടിച്ചേർത്തു. കൊലപാതകം വ്യക്തിപരമായ കാരണത്താലാണ്. ക്വട്ടേഷൻ സംഘത്തിന്റെ പങ്കു കണ്ടെത്താനായിട്ടില്ല. മാത്രമല്ല, കെവിനെ കൊലപ്പെടുത്താൻ ആയുധം ഉപയോഗിച്ചിരുന്നുവെന്നും ഐജി വ്യക്തമാക്കി.\nASI Biju SP Muhammad Rafeeq kevin murder case\nബോധ്‌ഗയ സ്‌ഫോടനക്കേസ്; പ്രതികൾക്ക് ജീവപര്യന്തം\nമിസോറാം ഗവര്‍ണർ കുമ്മനം രാജശേഖരനെതിരെ പ്രാദേശിക രാഷ്ട്രീയ സംഘടനയുടെ പ്രചാരണം


കണ്ണൂരിൽ മുസ്ലീം ലീഗ് പ്രവർത്തകന്റെ കൊലപാതകത്തില് സിപി‌എം പ്രവര്‍ത്തകനെ അറസ്റ്റു ചെയ്തു\nകണ്ണൂർ: കൂത്തുപറമ്പില് മുസ്ലീം ലീഗ് പ്രവർത്തകനെ കൊലപ്പെടുത്തിയ കേസിൽ ഒരാളെ കസ്റ്റഡിയിലെടുത്തു. കൊല്ലപ്പെട്ട മന്‍സൂറിന്റെ അയൽവാസിയായ ഷിനോസാണ് അറസ്റ്റിലായത്. സി.പി.എം പ്രവർത്തകനാണ്. മൻസൂറിന്റെ കൊലപാതകത്തിൽ പ്രതിഷേധിച്ച് യുഡിഎഫ് ഇന്ന് കൂത്തുപറമ്പില് ഹർത്താൽ പ്രഖ്യാപിച്ചു.\nആരെയും അറസ്റ്റ് ചെയ്തിട്ടില്ല, ഷിനോസിനെ കസ്റ്റഡിയിലെടുക്കുക മാത്രമാണ് ചെയ്തതെന്ന് പോലീസ് പറഞ്ഞു.\nഅക്രമികളുടെ ലക്ഷ്യം മുഹ്‍സിന് ആയിരുന്നു എന്നാണ് പ്രദേശവാസികള് പറയുന്നത്. ലീഗിന്റെ പഞ്ചായത്ത് കമ്മിറ്റി സെക്രട്ടറി കൂടിയാണ് മുഹ്‍സിന്. മുഹ്‍സിനെതിരെ അക്രമമുണ്ടായപ്പോള് തടയാനാണ് മന്‍സൂര് എത്തിയത്. ആ സമയത്ത് മന്‍സൂറിന്റെ കാല്‍മുട്ടിന് വടിവാളുകൊണ്ട് ആഴത്തില് വെട്ടേറ്റു. കാല് പൂര്‍ണമായും അറ്റുപോകാറായ നിലയിലായിരുന്നു.\nതലശ്ശേരിയിലെ ഇന്ദിരാഗാന്ധി ആശുപത്രിയിലേക്കാണ് കൊണ്ടുപോയെങ്കിലും നില ഗുരുതരമായതിനാല് കോഴിക്കോട് സ്വകാര്യ ആശുപത്രിയിലേക്ക് മാറ്റി. പക്ഷേ, പുലര്‍ച്ചയോടെ മന്‍സൂറിന്റെ മരണം സ്ഥിരീകരിച്ചു.\nകൊലപാതകം സിപിഎം ആസൂത്രിതമെന്ന് കുഞ്ഞാലിക്കുട്ടി\nകണ്ണൂര്: പാനൂരിലെ ലീഗ് പ്രവര്‍ത്തകന് മന്‍സൂറിന്റെ കൊലപാതകം സിപിഎം ആസൂത്രണം ചെയ്തതാണെന്ന് മുസ്ലീം ലീഗ് നേതാവ് പി.കെ കുഞ്ഞാലിക്കുട്ടി. ലീഗുകാര് ഈ ദിവസം ഓര്‍ത്തുവെക്കുമെന്ന് സോഷ്യല് മീഡിയയില് പ്രതി പോസ്റ്റ് ഇട്ടിരുന്നു. കൊലപാതകം ആസൂത്രിതമാണെന്ന് ഉറപ്പാണ്. പരിക്കേറ്റ ആളെ ആശുപത്രിയില് പ്രവേശിപ്പിക്കാന് പോലും അനുവദിച്ചില്ല. രക്തം വാര്‍ന്നാണ് ലീഗ് പ്രവര്‍ത്തകന് മരിച്ചത്.\nസിപിഎമ്മും അവരുടെ പ്രവര്‍ത്തകരും ചേര്‍ത്ത് നടത്തുന്ന നിരന്തര കൊലപാതകങ്ങളിലൊന്നായി ഇതും മാറിയെന്നും കുഞ്ഞാലിക്കുട്ടി പ്രതികരിച്ചു. വോട്ടെടുപ്പ് ദിനം രാത്രി എട്ട് മണിയോടെയാണ് പാനൂരില് ലീഗ് പ്രവര്‍ത്തകനു നേരെ ആക്രമണമുണ്ടായത്. ഓപ്പണ് വോട്ട് സംബന്ധിച്ച തര്‍ക്കമാണ് ആക്രമണത്തില് കലാശിച്ചത്.\nവീടിന് മുന്നില് വെച്ച് ബോംബെറിഞ്ഞ ശേഷം മന്‍സൂറിനെ അക്രമികള് വെട്ടിവീഴ്ത്തുകയായിരുന്നു. സഹോദരന് മുഹ്‌സിനും വെട്ടേറ്റു. പരിക്കേറ്റ ഇരുവരെയും ആദ്യം തലശ്ശേരി ഇന്ദിരാഗാന്ധി ആശുപത്രിയില് പ്രവേശിപ്പിച്ചെങ്കിലും മന്‍സൂറിന്റെ നില ഗുരുതരമായതിനാല് പിന്നീട് കോഴിക്കോട്ടെ സ്വകാര്യ ആശുപത്രിയിലേക്ക് മാറ്റി. ഇവിടെ ചികിത്സയിലിരിക്കെ ബുധനാഴ്ച പുലര്‍ച്ചയോടെയാണ് മന്‍സൂര് മരിച്ചത്. സംഭവവുമായി ബന്ധപ്പെട്ട് ഒരു സി.പി.എം. പ്രവര്‍ത്തകനെ പൊലീസ് കസ്റ്റഡിയിലെടുത്തിട്ടുണ്ട്.\nവ്യാജ ഐഡി കാര്‍ഡുണ്ടാക്കി വിവിധ ക്ഷേത്രങ്ങളില് പൂജാരിയായി, അവസാനം പതിനൊന്നുകാരിയെ പീഡിപ്പിച്ച കുറ്റത്തിന് പോലീസിന്റെ പിടിയിലായി\nകേന്ദ്രമന്ത്രിയുടെ കാറില് ഡ്രൈവറുടെ മൃതദേഹം\nഇന്ത്യന് ഐക്കണ് മത്സരങ്ങള്‍ക്ക് സമാപനം കുറിച്ചു\nജന്മഭൂമി ടെലിവിഷന് അവാര്‍ഡ്: പരസ്പരം മികച്ച സീരിയല്, ബിനു സംവിധായകന്. സാജന് സൂര്യ നടന്, ഗായത്രി അരുണ് നടി\nകാന്തപുരത്തിന്‍െറ തിരുകേശത്തിനെതിരെ സമസ്തയുടെ മുടി പ്രദര്‍ശനം\nഎ.ബി.വി.പിക്കും എസ്.എഫ്.ഐക്കുമെതിരെ വെള്ളാപ്പള്ളി ഹൈകോടതിയില്\nതന്നില് നിന്ന് വലിയ വെളിപ്പെടുത്തലുകള് പ്രതീക്ഷിക്കാമെന്ന് സരിത എസ് നായര്\nരാഷ്ട്ര പുനര്‍നിര്‍മാണമാണ് എന്റെ ലക്ഷ്യം: പ്രധാനമന്ത്രി\nസ്‌കൂള്‍വാഹനങ്ങളുടെ വേഗം കൂട്ടി; മണിക്കൂറില് 50 കി.മീ.\n“പാടത്ത് പണി, വരമ്പത്ത് കൂലി” എന്ന കോടിയേരിയുടെ വാക്കുകള് അപ്പാടെ അനുകരിച്ച് സഖാക്കള് കൂലി കൊടുത്തു തുടങ്ങിയെന്ന് മുസ്ലീം ലീഗ്\nസി.പി.ഐക്ക് ഇനി സംസ്ഥാന സെക്രട്ടേറിയറ്റ് ഇല്ല\nമുസഫര്‍നഗര് കലാപം; സാധ്വി പ്രാചി കീഴടങ്ങി\nസ്വിസ് അക്കൗണ്ട് വിവരങ്ങള് കണ്ടെത്താന് ഇന്ത്യ നടപടി സജീവമാക്കി


ഇന്ദ്രിയങ്ങള് Archives - Amma Malayalam\nTag / ഇന്ദ്രിയങ്ങള്\nഇന്ന് ശിവരാത്രിയാണ്. പരമമായ മംഗളത്തെ തരുന്ന രാത്രിയാണ് ശിവരാത്രി. ത്യാഗം, തപസ്സ്, വ്രതം, ഭക്തി, ജ്ഞാനം എല്ലാം ഒത്തുചേരുന്ന ഒരു ആഘോഷമാണ് ശിവരാത്രി.ഇവയെല്ലാം ഒത്തുചേർന്ന ശിവാരാധനയിലൂടെ നമ്മൾ പരമമായ മംഗളത്തെ പ്രാപിക്കുന്നു. അഥവാ ഈശ്വരനുമായി ഒന്നു ചേരുന്നു. സംഹാരമൂർത്തിയായിട്ടാണ് ശിവൻ അറിയപ്പെടുന്നത്. തുടക്കമുണ്ടെങ്കിൽ ഒടുക്കവും ഉണ്ട്. ഇവ രണ്ടുമുണ്ടെങ്കിൽ ഇടയിൽ സ്ഥിതിയും ഉണ്ടാകും. സൃഷ്ടിസ്ഥിതിലയങ്ങൾ വേറിട്ട് നിൽക്കുകയില്ല. ഒരു പൂ വിടരണമെങ്കിൽ മൊട്ട് ഇല്ലാതാകണം. കായ് ഉണ്ടാകണമെങ്കിൽ പൂ കൊഴിഞ്ഞു വീഴണം. അപ്പോൾ സൃഷ്ടിസ്ഥിതിലയങ്ങൾ ഒന്നിൻ്റെ തന്നെ […]\nഇന്ദ്രിയങ്ങള്, ഉപവാസം, കൃപ, ജ്ഞാനം, തത്ത്വം, തപസ്സ്, ത്യാഗം, ധ്യാനം, ഭക്തി, മനസ്സ്, വ്രതം, ശരീരം, ശാന്തി, ശിവരാത്രി, സുഖം\nഇന്ദ്രിയങ്ങളും വിഷയങ്ങളും (തുടർച്ച)\nചോദ്യം : ഈശ്വരന് സൃഷ്ടിച്ചിരിക്കുന്ന വിഷയങ്ങളെ അനുഭവിക്കുന്നതില് എന്താണു തെറ്റെന്നു് എനിക്കു മനസ്സിലാകുന്നില്ല. ഈശ്വരന് ഇന്ദ്രിയങ്ങളെ നല്കിയിരിക്കുന്നതുതന്നെ വിഷയങ്ങളെ അനുഭവിക്കാനല്ലേ? ഈ ശരീരത്തെയും ഇന്ദ്രിയങ്ങളെയും രണ്ടു തരത്തില് ഉപയോഗിക്കാം. ഈശ്വരനെ അറിയാനാണു ശ്രമമെങ്കില് നമുക്കു നിത്യമായ ആനന്ദം അനുഭവിക്കാന് കഴിയും. മറിച്ചു്, വിഷയസുഖങ്ങള്‍ക്കു പിന്നാലെ മാത്രം പായുകയാണെങ്കില് എരിവുള്ള മുളകില് മധുരം കണ്ടെത്താന് ശ്രമിച്ച ആ യാത്രക്കാരൻ്റെ അനുഭവമായിരിക്കും. തീ ഉപയോഗിച്ചു് ആഹാരം പാകം ചെയ്തു ഭക്ഷിച്ചു ശരീരത്തെ പാലിക്കാം. അതേ തീകൊണ്ടു പുരയും കത്തിക്കാം. വിഷയസുഖങ്ങളുടെ […]\nആനന്ദം, ഇന്ദ്രിയങ്ങള്, ഈശ്വരന്, ദുഃഖം, ധര്‍മ്മം, സുഖം, സ്വഭാവം, ഹൃദയം\nആനന്ദം, ഇന്ദ്രിയങ്ങള്, ഈശ്വരന്, ദുഃഖം, നിയമങ്ങള്, വിവേകം, ശരീരം, സുഖം, സ്വഭാവം\nചോദ്യം : ഇന്ദ്രിയങ്ങളിലൂടെ അനുഭവിക്കുന്ന വസ്തുക്കള്‍ക്കു് ആനന്ദം തരാന് കഴിവില്ലെന്നു പറയുന്നു. പക്ഷേ, എനിക്കിന്നു് ആനന്ദം ലഭിക്കുന്നതു ഭൗതികവസ്തുക്കളില്‍നിന്നുമാണല്ലോ? അമ്മ: മക്കളേ, ആനന്ദം പുറത്തുനിന്നും കിട്ടുന്നതല്ല. ചിലര്‍ക്കു ചോക്ലേറ്റു വളരെയധികം ഇഷ്ടമുള്ള സാധനമാണു്. എന്നാല് അടുപ്പിച്ചു പത്തെണ്ണം കഴിച്ചു കഴിയുമ്പോള് എത്ര മധുരമുള്ളതാണെങ്കിലും അതിനോടു വെറുപ്പു തോന്നും. പതിനൊന്നാമത്തെതു് എടുക്കുമ്പോള് ആദ്യത്തേതുപോലുള്ള സംതൃപ്തി അതില്‍നിന്നു ലഭിക്കുന്നില്ല. അതുപോലെ ചോക്ലേറ്റു തീരെ ഇഷ്ടമില്ലാത്ത ചിലരുണ്ടു്. അവര്‍ക്കതിൻ്റെ മണം ശ്വസിക്കുന്ന മാത്രയില് ഓക്കാനിക്കാന് വരും. വാസ്തവത്തില് ചോക്ലേറ്റെല്ലാം ഒരുപോലെയാണു്. അവയായിരുന്നു […]\nആനന്ദം, ഇന്ദ്രിയങ്ങള്, മനസ്സു്, സംതൃപ്തി


Hyundai-യുടെ കരുത്തനാവാന് i20 N-Line എത്തി; വില 9.84 ലക്ഷം രൂപ - Malayalam DriveSpark\nHyundai-യുടെ കരുത്തനാവാന് i20 N-Line എത്തി; വില 9.84 ലക്ഷം രൂപ\nUpdated: Thursday, September 2, 2021, 13:28 [IST]\nതങ്ങളുടെ പെര്‍ഫോമെന്‍സ് മോഡലായ i20 N-Line ഇന്ത്യയില് വില്‍പ്പനയ്ക്ക് എത്തിച്ച് കൊറിയന് നിര്‍മാതാക്കളായ Hyundai. പുതിയ വാഹനത്തിന് 9.84 ലക്ഷം രൂപ മുതല് 11.75 ലക്ഷം രൂപ വരെയാണ് വാഹനത്തിന്റെ എക്‌സ്‌ഷോറൂം വില.\nപുതിയ Hyundai i20 N-Line, പ്രധാനമായും N6 iMT, N8 iMT, N8 DCT എന്നീ മൂന്ന് വകഭേദങ്ങളിലാകും വാഗ്ദാനം ചെയ്യുക. അടിസ്ഥാനപരമായി, ഇത് ബ്രാന്‍ഡില് നിന്നുള്ള i20 പ്രീമിയം ഹാച്ച്ബാക്കിന്റെ സ്‌പോര്‍ട്ടിയര് പതിപ്പാണെന്ന് വേണം പറയാന്.\nപെര്‍ഫോമെന്‍സ് വാഹനം ആഗ്രഹിക്കുന്നവരെയും, ചെറുപ്പക്കാരെയും ലക്ഷ്യമിട്ടാണ് മോഡലിനെ കമ്പനി അവതരിപ്പിച്ചിരിക്കുന്നത്. ഇത് ഇന്ത്യയിലെ Hyundai-യുടെ N-Line ഡിവിഷന്റെ എന്‍ട്രി പോയിന്റ് അടയാളപ്പെടുത്തുന്നുന്നുവെന്ന് കമ്പനി അവതരണവേളയില് പറഞ്ഞു.\nകൂടാതെ റേഞ്ച്-ടോപ്പിംഗ് 1.0 ലിറ്റര് GDI ടര്‍ബോ iMT-യിലും DCT ആവര്‍ത്തനത്തിലും മാത്രമാണ് ഇത് വാഗ്ദാനം ചെയ്യുന്നത്. ഇത് വളരെ സ്‌പോര്‍ട്ടിയും സെക്‌സി ആയി കാണപ്പെടുന്നുവെന്നാണ് കമ്പനി അവകാശപ്പെടുന്നത്. മാത്രമല്ല ഇത് Hyundayi-യുടെ സിഗ്‌നേച്ചര് ഡീലര്‍ഷിപ്പുകളിലൂടെ മാത്രമാകും വില്‍പ്പനയ്ക്ക് എത്തിക്കുക.\nN-Line-ലെ ബാഹ്യ അപ്ഡേറ്റുകള് കോസ്‌മെറ്റിക് പരിഷ്‌ക്കരണങ്ങളില് മാത്രം പരിമിതപ്പെടുത്തിയിരിക്കുന്നുവെന്ന് വേണം പറയാന്. ഇത് ഒരു റേസിംഗ, സ്‌പോര്‍ട്ടി പെരുമാറ്റവും നല്‍കുന്നതിനൊപ്പം, മികച്ച ഫീഡ്ബാക്കും 30 ശതമാനം കട്ടിയുള്ള സസ്‌പെന്‍ഷന് സജ്ജീകരണവും നല്‍കുന്നതിന്, വാഹനത്തിന് പുനര്‍ക്രമീകരിച്ച സ്റ്റിയറിംഗ് വിലും ലഭിക്കുന്നു.\nമുന്‍വശത്ത് മാറ്റ് ബ്ലാക്ക് ഘടകങ്ങളും N-Line ലോഗോയും ഉള്ള ഒരു പുതിയ കാസ്‌കേഡിംഗ് ഗ്രില് ലഭിക്കുന്നു. കൂടുതല് മസ്‌കുലറായിട്ടുള്ള മുന് ബമ്പര് ഷാര്‍പ്പായിട്ടുള്ള വരകളും അരികുകളും അതിന്റെ സ്‌പോര്‍ട്ടി രൂപവുമായി പൊരുത്തപ്പെടുകയും ചെയ്യുന്നു.\nകൂടാതെ മുന്‍വശത്തെ ബമ്പറില് ഡിഫ്യൂസറിന് അനുബന്ധമായി സ്‌പോര്‍ട്ടിയര് അലോയ് വീലുകളും മിനുസമാര്‍ന്ന സൈഡ് സ്‌കര്‍ട്ടുകളും ഉണ്ട്. അളവുകള് പരിശോധിച്ചാല് i20 N-Line പതിപ്പ് സാധാരണ മോഡലിന് സമാനമായിരിക്കും. മൊത്തത്തിലുള്ള നീളം 3,995 മില്ലീമീറ്ററിലും 1,775 മില്ലീമീറ്റര് വീതിയിലും 1,505 മില്ലീമീറ്റര് ഉയരത്തിലും തുടരുന്നു. കാറിന്റെ വീല്‍ബേസ് 2,580 മില്ലിമീറ്ററില് മാറ്റമില്ലാതെ നില്‍ക്കുകയും ചെയ്യുന്നു.\nഅതുപോലെ, അകത്തെ അപ്ഡേറ്റുകള് കാറിന്റെ സ്‌പോര്‍ട്ടി എക്സ്റ്റീരിയറുമായി പൊരുത്തപ്പെടുന്നുവെന്ന് വേണം പറയാന്. സീറ്റുകളില് ബ്ലാക്ക് അപ്‌ഹോള്‍സ്റ്ററിയോടുകൂടിയ ഒരു ബ്ലാക്ക് നിറമുള്ള ക്യാബിന് വാഹനത്തില് കമ്പനി ഒരുക്കുന്നു.\nകൂടാതെ എല്ലാ മൃദുവായ പ്രതലങ്ങളിലും റെഡ് ഡ്യുവല് സ്റ്റിച്ചിംഗും കാണാം. പുതിയ ഫ്‌ലാറ്റ്-ബോട്ടം സ്റ്റിയറിംഗ് വീലും ലെതറില് പൊതിഞ്ഞിരിക്കുന്നു, അതേ റെഡ് സ്റ്റിച്ചിംഗ് സ്റ്റിയറിംഗ് വീലിലും കാണാന് സാധിക്കും.\nഒടുവില് സീറ്റുകളില് N-Line ബാഡ്ജിംഗ്, N പ്രചോദിത ഗിയര് നോബ്, അലുമിനിയം പെഡലുകള് എന്നിവയും അകത്തളത്തെ മനോഹരമാക്കുന്നു. ഫീച്ചര് ലിസ്റ്റ് സ്റ്റാന്‍ഡേര്‍ഡ് i20 ടര്‍ബോയുടെ റേഞ്ച്-ടോപ്പിംഗ് ആസ്ത ട്രിമിന് സമാനമാണ്. ക്രൂയിസ് കണ്‍ട്രോള്, ആംബിയന്റ് ലൈറ്റിംഗ് തുടങ്ങിയവയും അകത്തെ സവിശേഷതകളാണ്.\nസുരക്ഷ സവിശേഷതകളുടെ കാര്യത്തില്, പുതിയ i20 N-Line-ല് നാല് ടയറുകളിലും ഡിസ്‌ക് ബ്രേക്കുകള്, ഇലക്ട്രോണിക് സ്റ്റെബിലിറ്റി കണ്‍ട്രോള്, ഹില് അസിസ്റ്റ് കണ്‍ട്രോള്, വെഹിക്കിള് സ്‌റ്റെബിളിറ്റി മാനേജ്‌മെന്റ് എന്നിവയുമായി വരുന്നു.\nമറ്റ് സവിശേഷതകളില്,6എയര്‍ബാഗുകള്, എബിഎസ് വിത്ത് ഇബിഡി, എമര്‍ജന്‍സി സ്റ്റോപ്പ് ലൈറ്റ്, ഐസോഫിക്‌സ്, സെന്‍സറുകളുള്ള റിയര് പാര്‍ക്കിംഗ് ക്യാമറ, സീറ്റ് ബെല്‍റ്റ് റിമൈന്‍ഡര് എന്നിവയും ഉള്‍പ്പെടുന്നു.\n1.0 ലിറ്റര് ത്രീ സിലിണ്ടര് GDI ടര്‍ബോ പെട്രോള് എഞ്ചിനാണ് വാഹനത്തിന് കരുത്ത് പകരുന്നത്. ഈ യൂണിറ്റ് 6,000 rpm-ല് 120 bhp കരുത്തും 1,500-4,000 rpm-ല് 172 Nm torque ഉം സൃഷ്ടിക്കും.\nഇതിനകം സൂചിപ്പിച്ചതുപോലെ, ട്രാന്‍സ്മിഷന് ഓപ്ഷനുകളില് ആറ് സ്പീഡ് ഇന്റലിജന്റ് മാനുവല് ട്രാന്‍സ്മിഷനും (iMT) ഏഴ് സ്പീഡ് ഡ്യുവല് ക്ലച്ച് ട്രാന്‍സ്മിഷനും (DCT) ഉള്‍പ്പെടും. DCT പതിപ്പ് 9.1 സെക്കന്‍ഡില് പൂജ്യത്തില് നിന്നും 100 കിലോമീറ്റര് വേഗത കൈവരിക്കുകയും ചെയ്യും.\nഅതേസമയം ബ്രാന്‍ഡില് നിന്നുള്ള മറ്റ് വാര്‍ത്തകള് പരിശോധിച്ചാല്, നിരവധി മോഡലുകളെ രാജ്യത്ത് അവതരിപ്പിക്കാനൊരുങ്ങുകയാണ് കമ്പനി. ഇനി മൈക്രോ എസ്‌യുവി ശ്രേണിയിലാകും കമ്പനി പ്രധമ പരിഗണന നല്‍കുകയെന്നാണ് സൂചന.\nഇത് വ്യക്തമാക്കുന്ന ഏതാനും വിവരങ്ങളും ഇതിനോടകം തന്നെ പുറത്തുവന്നിട്ടുണ്ട്. ഈ ശ്രേണിയിലേക്ക് അധികം വൈകാതെ Tata Motors, Punch എന്നൊരു മോഡലിനെ അവതരിപ്പിക്കാനൊരുങ്ങുകയാണ്. ഇതിന്റെ വിപണി പിടിക്കുക എന്ന ലക്ഷ്യത്തോടെ Casper എന്നൊരു മോഡലിനെ ഈ ശ്രേണിയില് എത്തിക്കാനാണ് Hyundai-യുടെ പദ്ധതി.\nHyundai i20 n line launched in india price engine feature details here


യുവരാജ് സിങ് വിരമിച്ചു – On News\nയുവരാജ് സിങ് വിരമിച്ചു\nഇന്ത്യയുടെ എക്കാലത്തേയും മികച്ച ക്രിക്കറ്റ് ഓള്‍റൗണ്ടര്‍മാരിലൊരാളായ യുവരാജ് സിങ് രാജ്യാന്തര ക്രിക്കറ്റില് നിന്നും വിരമിച്ചു. മുംബൈയില് വിളിച്ചു ചേര്‍ത്ത പ്രത്യേക വാര്‍ത്താ സമ്മേളനത്തിലായിരുന്നു ഇന്ത്യന് സൂപ്പര്‍താരം വിരമിക്കല് പ്രഖ്യാപിച്ചത്. പതിനേഴു വര്‍ഷത്തോളം നീണ്ട ക്രിക്കറ്റ് കരിയറായിരുന്നു യുവരാജിന്റേത്. 2011 ല് ലോകകപ്പ് നേടിയ ഇന്ത്യന് ടീമിന്റെ നെടുംതൂണായിരുന്നു യുവി എന്ന ക്രിക്കറ്റ് ആരാധകരുടെ യുവരാജ്. ടൂര്‍ണമെന്റിലെ ഏറ്റവും മികച്ച താരവും ഓള്‍റൗണ്ടറുമായിരുന്നു യുവരാജ്.\nകരിയറിലെ ഏറ്റവും മികച്ച ഫോമില് നില്‍ക്കുമ്പോള് 2012 ല് അര്‍ബുദ ബാധിതനായി ചികിത്സ നടത്തിയതും അര്‍ബുദത്തെ തേല്‍പിച്ച് വീരോചിതമായ തിരിച്ചു വരവ് നടത്തിയതും ക്രിക്കറ്റ് ലോകത്തിന് ഏറ്റവും സന്തോഷമേകിയ വാര്‍ത്തകളിലൊന്നായിരുന്നു.\n17 വര്‍ഷത്തോളം നീണ്ട കരിയറിനൊടുവില് 2017 ല് വെസ്റ്റ് ഇന്‍ഡീസിനെതിരായിരുന്നു യുവരാജ് അവസാന ഏകദിനം കളിച്ചത്. 2012 ല് ഇംഗ്ലണ്ടിനെതിരെ കൊല്‍ക്കത്തയില് അവസാന ടെസ്റ്റും കളിച്ചു. രാജ്യാന്തര ക്രിക്കറ്റില് ഇന്ത്യക്കായി 40 ടെസ്റ്റുകളും 304 ഏകദിനങ്ങളും 58-ഓളം ട്വന്റി ട്വന്റി മത്സരങ്ങളും കളിച്ചിട്ടുണ്ട്.\nindian cricketretirementyuvraj singh\nകത്വയിലെ പെണ്‍കുട്ടിയ്ക്ക് സംഭവിച്ചത്; കേസിന്റെ നാള്‍വഴികളിലൂടെ\nന്യൂനമര്‍ദം 24 മണിക്കൂറിനുള്ളില് തീവ്രന്യൂനമര്‍ദമാകാന് സാധ്യത


സംസ്ഥാന സ്കൂൾ കലോത്സവം: ആകെ 28 വേദികൾ; മാറ്റുരക്കുന്നത് 13000ലധികം കുട്ടികൾ\nBy : Basith November 20, 2019 comments\nനവംബർ 28നാരംഭിക്കുന്ന 60ആമത് സ്കൂൾ കലോത്സവത്തിനുള്ള ഒരുക്കങ്ങൾ പുരോഗമിക്കുകയാണ്. 28 വേദികളിലായി, 240ൽ പരം ഇനങ്ങളിലായി 13000ലധികം കുട്ടികളാണ് ഇത്തവണ മാറ്റുരക്കുക. നാലു ദിവസം നീളുന്ന കലോത്സവം ഡിസംബർ ഒന്നിനാണ് അവസാനിക്കുക. പൂർണമായും ഗ്രീൻ പ്രോട്ടോകോളിലാണ് കലോത്സവം നടക്കുക.\nഐങ്ങോത്ത് ഗ്രൗണ്ടിൽ തയ്യാറാക്കിയിരിക്കുന്ന പ്രധാന വേദി മഹാകവി കുഞ്ഞിരാമൻ നായരുടെ പേരിലാണ്. പടന്നക്കാട് ബേക്കൽ ക്ലബ് ഓഡിറ്റോറിയത്തിലെ ഗുരു ചന്തു പണിക്കറുടെ പേരിലുള്ള രണ്ടാമത്തെ വേദിയിൽ സംസ്കൃതോത്സവം നടക്കും. അജാനൂർ ഇക്ബാൽ ഹയർ സെക്കണ്ടറി സ്കൂളിലെ കെഎം അഹമദ്, കണ്ണൻ കേരളവർമ്മൻ എന്നിവരുടെ പേരിലുള്ള രണ്ട് വേദികളിലായാണ് അറബിക് കലോത്സവം നടക്കുക.\nനവംബർ 28 വ്യാഴാഴ്ച രാവിലെ9മണിക്കാണ് ഉദ്ഘാടനം. കഥകളി, നാടകം, മോഹിനിയാട്ടം, കോൽക്കളി തുടങ്ങിയ ഇനങ്ങളാണ് ആദ്യ ദിനം ഉള്ളത്. ദഫ് മുട്ട്, ഭരതനാട്യം, തിരുവാതിര തുടങ്ങിയ ഇനങ്ങൾ രണ്ടാം ദിവസവും ചവിട്ടുനാടകം, കൂടിയാട്ടം, സംഘനൃത്തം തുടങ്ങിയ ഇനങ്ങൾ മൂന്നാം ദിവസവും ഉണ്ടാവും. അവസാന ദിവസമായ ഡിസംബർ ഒന്നിന് നാടോടി നൃത്തം, മാർഗം കളി തുടങ്ങിയ ഇനങ്ങളാണുള്ളത്.\n1991 ല് ആദ്യമായി കലാമാമാങ്കത്തിന് കാസര്‍ഗോഡ് വേദിയായപ്പോള് അഞ്ചുവേദികളിലായിരുന്നു മത്സരം. 28 വര്‍ഷങ്ങള്‍ക്കിപ്പുറം അത് 28 ആയി ഉയർന്നു. മിക്കവേദികളുടെയും പണി അന്തിമഘട്ടത്തിലാണ്. 25 ന് മുഴുവന് വേദികളും സംഘാടകര്‍ക്ക് കൈമാറും. 1991 ല് 3000 മത്സരാര്‍ത്ഥികള് മാത്രമായിരുന്നു കലോത്സവത്തിനായി എത്തിയിരുന്നതെങ്കില് 240 ല് പരം ഇനങ്ങളിലായി പതിമൂവായിരത്തിലധികം കുട്ടികളാണ് ഇത്തവണ കാഞ്ഞങ്ങാട് മാറ്റുരയ്ക്കാനെത്തുന്നത്.\nRead more on: kalolsavam2019 | school kalothsavam


പോക്‌സോ കവരുന്ന ആദിവാസി ജീവിതം ഒരു യാഥാര്‍ഥ്യമാണ്\n13 April 2016 10:08 AM GMT\nവയനാട്ടിലെ ആദിവാസി ജീവിതവ്യഥകളില് ഏറ്റവും പുതിയ വലിയൊരു പ്രശ്‌നം എന്താണെന്ന് ചോദിക്കുന്നവര് അനേകമുണ്ട്. അവിവാഹിത അമ്മമാര്, അരിവാള് രോഗം, ലഹരിജീവിതം, ഭൂരാഹിത്യം എന്നിവയെക്കുറിച്ചെല്ലാം ചോദിച്ചറിയുന്നവരാണ് കൂടുതല്. ഇവ പരിഹരിക്കാന് സര്‍ക്കാര് കൈക്കൊള്ളുന്ന നടപടികള് വരെയും അവരുടെ അന്വേഷണമെത്താം. എന്നാല് ഇന്ത്യന് പീനല് കോഡ് പ്രകാരം വ്യവസ്ഥ ചെയ്യപ്പെട്ട ഒരു നിയമം ഇവരെ എങ്ങനെ വേട്ടയാടുന്നുവെന്നറിയണമെങ്കില് വയനാട്ടിലെ പിന്നാക്ക ഗ്രാമങ്ങളിലെ ഊരുകളില് എത്തണം. ചൈല്‍ഡ് പ്രൊട്ടക്ഷന് ആക്ടിന്റെ പശ്ചാത്തലത്തില് പ്രാബല്യത്തില് വന്ന 'പ്രൊട്ടക്ഷന് ഓഫ് ചില്‍ഡ്രന് ഫ്രം സെക്ഷ്വല് ഒഫന്‍സ് ആക്ട്' എന്നറിയപ്പെടുന്ന 'പോക്‌സോ' നിയമം എതിരാവുന്നതിലൂടെ ജയിലിലടക്കപ്പെട്ട ആദിവാസി യുവാക്കളുടെ ദൈന്യത ആരു കാണാന്. ഇഷ്ടപ്പെട്ട പെണ്ണിനെ പരമ്പരാഗത ആചാരപ്രകാരം വിവാഹം ചെയ്തുവെന്ന കേസിലാണ് അനവധി യുവാക്കള് പോക്‌സോ നിയമം ചുമത്തി ജീവപര്യന്തം തടവിനുവരെ ശിക്ഷിക്കപ്പെട്ട് ജയിലില് കഴിയുന്നത്. ഇന്ത്യന് നിയമം അനുശാസിക്കുന്ന പ്രായം പെണ്‍കുട്ടികള്‍ക്ക് 18 വയസ്സും ആണ്‍കുട്ടികള്‍ക്കും 21 വയസ്സും തികഞ്ഞിട്ടില്ലെങ്കില് പോക്‌സോ പ്രകാരം കേസെടുക്കാം.\nആദിവാസികളുടെ ജീവിതനിലവാരം ഇനിയും മെച്ചപ്പെടാത്ത ഊരുകളില് ഏറിയവയിലും കുട്ടികളുടെ പ്രായം വരെ എത്രയെന്ന് കൃത്യതയില്ല; അത്തരത്തിലുള്ളവരുടെ എണ്ണം കൂടുതലുമാണ്. പലര്‍ക്കും ജനന സര്‍ട്ടിഫിക്കറ്റുകളില്ല; അതിന്റെ കണക്കുകളും ലഭ്യമല്ല. ഇതിനിടയില് പെണ്‍കുട്ടികള് ഋതുമതിയായി, ആര്‍ത്തവചക്രത്തിനു തുടക്കമിടുമ്പോള് പ്രായപൂര്‍ത്തിയായി എന്നു വിശ്വസിക്കുന്നതാണ് ഇവരുടെ ശീലം. വയസ്സറിയിച്ചു കഴിഞ്ഞാല് പെണ്‍കുട്ടിയേക്കാള് അല്‍പ്പം മുതിര്‍ന്ന ആണ്‍കുട്ടികളുമായുള്ള വിവാഹാലോചന സാധാരണമാണ്. ഇവര് തമ്മില് അധികം വൈകാതെ തന്നെ ഗോത്രാചാര പ്രകാരം കല്യാണവും നടക്കും. ഇവിടെ നിന്നാണ് ഇവരുടെ കുടുംബജീവിതത്തിന്റെ തുടക്കം. ഓരോ ആദിവാസി വിഭാഗങ്ങളിലും ഇത്തരത്തിലുള്ള പരമ്പാരഗത ആചാര പ്രകാരമുള്ള വിവാഹമാണ് ഇന്നും നിലനില്‍ക്കുന്നത്. പതിനേഴ് ശതമാനത്തോളം വ്യത്യസ്ത വിഭാഗത്തിലുള്ള പത്തിലധികം ആദിവാസി സമുദായങ്ങള് തിങ്ങിപാര്‍ക്കുന്ന വയനാട്ടില് ഇങ്ങനെയുള്ള ഇവരുടെ പരമ്പരാഗത ജീവിതക്രമങ്ങള്‍ക്ക് ആരും തടസ്സമായിരുന്നില്ല. ഇന്നിപ്പോള് പരമ്പരാഗത ആചാരത്തില് വിവാഹം നടക്കുന്നുവെന്നറിഞ്ഞാല് അവിടെ പോലീസെത്തും, പോക്‌സോ ചുമത്തി വരനെ ജയിലിലടക്കും.\nഇങ്ങനെ ജയിലില് അകപ്പെട്ടുപോയവര് ഇപ്പോള് അടുത്തകാലത്ത് തന്നെ 50-ലധികം പേര് വരും. നാല്‍പ്പതിനായിരം രൂപയോളം പിഴയും ഇരട്ട ജീവപര്യന്തവുമൊക്കെ ഇവരുടെ പേരില് ചുമത്തുന്നതും സ്വാഭാവികമായി മാറിയിരിക്കുന്നു. ഒരു പക്ഷേ മറ്റേത് സമുദായത്തിലും ചുമത്താന് അധികാരികള് ഭയക്കപ്പെടുന്ന ഈ നിയമം ഇവിടെ ആദിവാസികളുടെ മുകളില് വളരെ എളുപ്പം ചുമത്തപ്പെടുന്നു. ഇവിടെയാണ് ഒരു ആദിവാസിയുടെ ജീവിതം വഴിമുട്ടി പോകുന്നത്. യഥാര്‍ത്ഥത്തില് എന്താണ് തങ്ങളുടെ പേരില് ചുമത്തപ്പെട്ട കുറ്റം എന്നുപോലും മനസ്സിലാക്കാത്തവര് ഇവരുടെ കൂട്ടത്തിലുണ്ട്. വരന് ജയിലില് അകപ്പെടുന്നതോടെ കല്യാണം കഴിഞ്ഞ യുവതികളുടെ അവസ്ഥയാണ് ഭീകരം. പലരും മറ്റു വിവാഹത്തിന് നിര്‍ബന്ധിക്കപ്പെടുന്നു. ശിക്ഷ കഴിഞ്ഞ് തിരികെയത്തുന്നവരാകട്ടെ കുറ്റകൃത്യങ്ങളിലേക്ക് വഴിതെറ്റിപോകുന്നതും ഇവിടെ പതിവാണ്.\nശൈശവ വിവാഹത്തിനെതിരെയുള്ള ഏറ്റവും ഫലവത്തായ നിയമം എന്നാണ് പോക്സോ രാജ്യവ്യാപകമായി നിരീക്ഷിക്കപ്പെടുന്നത്. ചൈല്‍ഡ് അബ്യൂസ് എന്ന പട്ടികയിലല്ലാതെ ജൈവപരമായ പ്രായപൂര്‍ത്തിയാകല് ആര്‍ത്തവ ചക്രത്തിനെയും മറ്റും അടിസ്ഥാനമാക്കി കണക്കാക്കുന്നവരാണ് ഈ നിയമത്തിന്റെ ബലിയാടുകള്. വയനാട്ടിലെ ഏറ്റവും പിന്നാക്കമായതും കേരളത്തിലെ ഏറ്റവും വലുതുമായ പണിയ സമുദായമടക്കമുള്ള ആദിവാസികളെയാണ് ഇത് സാരമായി ബാധിക്കുന്നത്. നിലവിലുള്ള വിവാഹ നിയമങ്ങളെക്കുറിച്ചൊന്നും ഇവര് കൂടുതല് ബോധവാന്‍മാരല്ല. എന്നാല് കുറെ നിയമങ്ങളെക്കുറിച്ച് നന്നായും അറിയാം; ചാരായക്കടത്തിനുള്ള ശിക്ഷ തുടങ്ങിയവ. വിവാഹം എന്തുകൊണ്ട് ഒരു കുറ്റമാകുന്നു എന്നതിനെക്കുറിച്ചാണ് ഇവരുടെ വേവലാതി. പെണ്‍കുട്ടിയുടെയും അവരുടെ കുടുംബത്തിന്റെയും പൂര്‍ണ്ണസമ്മതത്തോടെ വിവാഹം ചെയ്ത് ഒന്നിച്ച് താമസിക്കാനാഗ്രഹിച്ചവരെ എന്തിനാണ് ഒരു നിയമം വേര്‍പിരിക്കുന്നത് എന്ന ചോദ്യമാണ് പലയിടത്തുനിന്നും ഉയരുന്നത്. ഇതൊരു മനുഷ്യാവകാശ പ്രശ്‌നമായി ഉയര്‍ന്നു വന്നത് ഈയടുത്തകാലത്താണ്.\nവയനാട്ടിലേക്ക് ദയാബായി ആദ്യമായി ചുരം കയറി വന്ന് മണ്ണിന്റെ മക്കള്‍ക്ക് ഐക്യദാര്‍ഢ്യം നല്‍കുകയാണ്. ആദിവാസികള്‍ക്ക് നീതി ലഭ്യമാക്കണം. നിയമങ്ങള് ഇവരുടെ സ്വാതന്ത്ര്യത്തെ ഹനിക്കാന് വേണ്ടിയാകരുത്. കുട്ടികള്‍ക്കെതിരെയുള്ള അതിക്രമങ്ങളുടെ ഗണത്തില്‍പ്പെടുത്തി നിരപരാധികളായ ആദിവാസി യുവാക്കള് ശിക്ഷിക്കപ്പെടുന്നു എന്ന വാര്‍ത്തയറിഞ്ഞാണ് ദയാബായി വയനാട്ടിലേക്ക് യാത്ര തിരിച്ചത്. കല്‍പ്പറ്റയിലെ പോക്‌സോ കോടതിയിലേക്ക് ആദിവാസി ജനകീയ സമിതി നടത്തിയ മാര്‍ച്ച് ഉദ്ഘാടനം ചെയ്യുകയായിരുന്നു അവര്. ആദിവാസികള് പ്രകൃതിയുടെ നിയമങ്ങള് പാലിച്ച് ജീവിക്കുന്നവരായിരുന്നു. അവരെ മറ്റിടത്തൊന്നും ചെലവാകാത്ത നിയമങ്ങള്‍ക്കുള്ളില് നിര്‍ത്തി പീഢിപ്പിക്കേണ്ടതില്ലെന്ന് ദയാബായി പറയുന്നു. ഡോ.ആസാദ്, പി.എ.പൗരന്, എം.ഗീതാനന്ദന്, ആമി രൂപേഷ് തുടങ്ങിയവരൊക്കെ ഈ സമരത്തില് പങ്കാളികളായി. ജില്ലാ കളക്ടര് അടക്കമുള്ളവരില് നിന്ന് ആദിവാസികള്‍ക്ക് നേരെയുള്ള നിയമവാഴ്ച നിര്‍ത്തിവെക്കണമെന്നാവശ്യപ്പെട്ടാണ് ഇവര് പിരിഞ്ഞു പോയത്.\nഇതിനിടയില് പോക്‌സോ നിയമം ആദിവാസികളിലെ ശൈശവ വിവാഹത്തിന് തടയിടാന് കഴിയുന്നതാണ് എന്നവകാശപ്പെട്ട് ചില സംഘടനകള് പോസ്റ്റര് പ്രചാരണം നടത്തിയതും വിവാദമായിരുന്നു. ആദിവാസി സമൂഹത്തിനിടയില് ശരിയായ അവബോധം സൃഷ്ടിച്ച് അവരെ മുഖ്യധാരയോടൊപ്പം ചേര്‍ക്കുക. അതല്ലാതെ കാലങ്ങളായി പാലിച്ച് പോന്ന ശീലങ്ങളും ജീവിതരീതികളും ഒരു നിയമത്തിന്റെ പേരില് ഒറ്റയടിക്ക് മാറ്റാന് ആവശ്യപ്പെടുകയും അതിനെക്കുറിച്ച് ബോധ്യമില്ലാത്തവരെ ജയിലില് അടയ്ക്കുകയും ചെയ്യുക എന്നതല്ല ഇതിന്റെ പ്രതിവിധി.\n(സ്വതന്ത്ര മാധ്യമപ്രവര്‍ത്തകനാണ് ലേഖകന്)\nChildMarriage kerala POCSO tribes


വാളയാറില് പീഡനത്തിന് ഇരയായ യുവതി ആത്മഹത്യ ചെയ്തു | 20-year-old ends life after rape Arabia Newspaper Malayalam\nവാളയാറില് പീഡനത്തിന് ഇരയായ യുവതി ആത്മഹത്യ ചെയ്തു\nവാളയാറില് പ്രായപൂര്‍ത്തിയാകാത്ത സഹോദരിമാരുടെ മരണത്തിനു പിന്നാലെ പീഡനത്തിന് ഇരയായ യുവതി ആത്മഹത്യ ചെയ്തു. 20 കാരിയായ യുവതി വിഷം കഴിച്ച് മരിക്കുകയായിരുന്നു.\nമാര്‍ച്ച് ഒന്നിനാണ് യുവതി ബലാല്‍സംഗത്തിന് ഇരയായത്. അയല്‍വാസിയാണ് ബലാല്‍സംഗം ചെയ്തതെന്ന് ബന്ധുക്കള് പറയുന്നു. വീട്ടുകാരും നാട്ടുകാരും ഇയാളെ പിടികൂടി മര്‍ദ്ദിക്കുയും മറ്റും ചെയ്തു. എന്നാല്,. കേസ് ഒതുക്കി തീര്‍ക്കാനാണ് ചിലര് ശ്രമിച്ചത്.\nഅപമാനം ഭയന്ന യുവതി വിഷം കഴിക്കുകയായിരുന്നു. കഴിഞ്ഞ രണ്ടു ദിവസമായി ചികിത്സയിലായിരുന്ന പെണ്‍കുട്ടി ബുധാനാഴ്ച രാത്രിയാണ് മരിച്ചത്. ഇതിനെ തുടര്‍ന്ന പോലീസ് കേസ് എടുത്തു. അയല്‍വാസിയെ കസ്റ്റ്ഡിയില് എടുത്തു.\nമാര്‍ച്ച് ഒന്നിന് അക്രമം നടന്നിട്ടും ഇക്കാര്യം പുറത്തു പറയാതിരുന്നത് ഗുരുതരമായ വീഴ്ചയാണെന്ന് ചൂണ്ടിക്കാണിക്കപ്പെടുന്നു. വാളയാര് അട്ടപ്പള്ളത്തു പീഡനത്തിന് ഇരയായ പതിമൂന്നു കാരിയെ മരിച്ച നിലയില് കണ്ടെത്തിയിട്ടും കുറ്റക്കാരനായ ബന്ധുവിനും അയല്‍വാസിക്കുമെതിരെ ശക്തമായ നിയമ നടപടി എടുക്കാതിരുന്നതാണ് 52 ദിവസങ്ങള്‍ക്കു ശേഷം പെണ്‍കുട്ടിയുടെ ഇളയ സഹോദരിക്കും സമാനമായ അനുഭവം ഉണ്ടായതെന്ന് പരക്കെ വിമര്‍ശനം ഉയര്‍ന്നു.\nപെണ്‍കുട്ടി പീഡിപ്പിക്കപ്പെട്ടതായി കണ്ടെത്തിയിട്ടും വാളയാര് എസ്‌ഐ നടപടികള് എടുത്തില്ല. ദലിത് പെണ്‍കുട്ടിയായതിനാല് ജില്ലാ മജിസ്‌ട്രേറ്റിനെ അറിയിക്കണമെന്ന നിബന്ധന പാലിച്ചില്ല. കുട്ടിയുടെ അമ്മ ബന്ധുവായ യുവാവിനെ കുറിച്ച് പരാതി പറഞ്ഞിട്ടും ചോദ്യം ചെയ്ത ശേഷം വിട്ടയ്ക്കുകയാണ് ഉണ്ടായത്. ഭരണ കക്ഷിയുടെ യുവജന സംഘടനയിലെ പ്രാദേശിക നേതാവായ മധു എന്നയാളാണ് ഇങ്ങിനെ വിട്ടയയ്ക്കപ്പെട്ടത്. ഇയാളുടെ സുഹൃത്തും മറ്റൊരു ഡിവൈഎഫ്‌ഐ നേതാവുമായ മധു എന്നു തന്നെ പേരുള്ളയാളും കേസില് ഉള്‍പ്പെട്ടതായി പോലീസ് ഇപ്പോള് പറയുന്നു.\nഅന്വേഷണത്തിലെ വീഴ്ച കണക്കിലെടുത്ത് എസ് ഐയെ സസ്‌പെന്‍ഡ് ചെയ്തിട്ടുണ്ട്. കേസ് അന്വേഷണം ഉന്നത പോലീസ് ഉദ്യോഗസ്ഥരെ ആഭ്യന്തര മന്ത്രി കൂടിയായ മുഖ്യമന്ത്രി പിണറായി വിജയന് ഏല്‍പ്പിച്ചിട്ടുണ്ട്.


ലോകത്തെ തേജസുള്ള പള്ളി മിനാരങ്ങള് |\nApr 03 - 2018\nപള്ളി നിര്‍മാണങ്ങളുടെ വാസ്തുവിദ്യകളുടെ മനോഹാരിതകള് പരിശോധിച്ചാല് നയനമനോഹരമായ കലാസൃഷ്ടികള് നമുക്ക് കാണാനാകും.\nപള്ളികള് കേവലം ആരധന നിര്‍വഹിക്കാനുള്ള സ്ഥലം മാത്രമല്ല. മറിച്ച് വാസ്തുവിദ്യ സമന്വയത്തിന്റെയും ദൈവത്തെ മഹത്വപ്പെടുത്തുന്ന മനോഹരമായ താഴികക്കുടങ്ങളും തൂണുകളും ബഹുവര്‍ണ്ണ ചുവരെഴുത്തുകളും മനംമയക്കുന്ന ജ്യാമിതീയ രൂപകല്‍പനകളാലും ഒത്തുചേര്‍ന്ന സാംസ്‌കാരിക കേന്ദ്രങ്ങള് കൂടിയാണ്.\nവാസ്തുവിദ്യകളാല് സമ്പന്നമായി തലയെടുപ്പോടെ നില്‍ക്കുന്ന ലോകത്തിന്റെ വിവിധ ഭാഗങ്ങളിലെ മസ്ജിദുകളുടെ മിനാരങ്ങള് കാണാം.\nകേംബ്രിജ് മസ്ജിദ്- യു.കെ\nയൂറോപിലെ ആദ്യത്തെ എക്കോ മസ്ജിദ് ആണിത്. കേംബ്രിജ് മസ്ജിദ് നിര്‍മാണം പൂര്‍ത്തിയാകും വരെ ഇതൊരു സാധാരണ മസ്ജിദായിരുന്നു. സ്വര്‍ണ നിറമുള്ള താഴികക്കുടമാണ് ഇതിനുള്ളത്. ഹരിത ഊര്‍ജം പ്രോത്സാഹിപ്പിക്കുന്നതിന്റെ ഭാഗമായി പള്ളിയുടെ മുകളില് സോളാര് പാനല് സ്ഥാപിച്ചിട്ടുണ്ട്. അതുകൊണ്ടാണ് എക്കോ മസ്ജിദ് എന്ന ഗണത്തില് ഇതുള്‍പ്പെട്ടത്. ഇന്ത്യയിലെ ലക്‌നൗ അംബര് മസ്ജിദിന്റെ സമാന രൂപമാണ് ഇതിനും.\nവസീര് ഖാന് മസ്ജിദ് - ലാഹോര്\nതിരക്കേറിയ മാര്‍ക്കറ്റുകളാലും വീതികുറഞ്ഞ തെരുവു വീഥികള്‍ക്കും ഇടയില് തലയുയര്‍ത്തി നില്‍ക്കുകയാണ് പാകിസ്താനിലെ ലാഹോറിലെ വാസിര് ഖാന് മസ്ജിദ്. ലാഹോറിന്റെ പഴക്കം ചെന്ന നഗരത്തിന്റെ സംസ്‌കാരത്തില്‍പ്പെട്ടതാണ് ഈ പള്ളിയും. മനോഹരമായ കാലിഗ്രഫി കൊണ്ടും മൊസൈക് കല്ലുകളാലും നിര്‍മിതമാണ് ഈ പള്ളി.\nസകിരിന് മസ്ജിദ്- ഇസ്തംബൂള്-തുര്‍ക്കി\nലോകത്ത് ഏറ്റവും കൂടുതല് മുസ്‌ലിം പള്ളികളുള്ള പട്ടണമാണ് ഇസ്തംബൂള്. ആദ്യമായി ഒരു വനിത ആര്‍ക്കിടെക്റ്റ് രൂപകല്‍പന ചെയ്ത തുര്‍ക്കിയിലെ ആദ്യത്തെ പള്ളിയാണ് സകിരിന്. സൈനബ് ഫാദില്ലിയോഗ്ലു ആണ് പള്ളിയുടെ വാസ്തുവിദ്യ ശില്‍പി. വിവിധ പുഷ്പങ്ങളടങ്ങിയ ഒരിനം ചെടിയുടെ ഇലകളുടെ രൂപത്തിലാണ് ഇവിടെ മിംബര് നിര്‍മിച്ചിരിക്കുന്നത്.\nദി ഗ്രേറ്റ് മോസ്‌ക്- മാലി\nലോകത്ത് മണ്ണുകൊണ്ട് നിര്‍മിച്ച ലോകത്തെ ഏറ്റവും വലിയ പള്ളിയാണ് മാലിയിലെ ജെന്ന ഗ്രേറ്റ് മോസ്ഖ്. ബി.സി 250ലാണ് ഇതു നിര്‍മിച്ചതെന്നു കരുതപ്പെടുന്നു. സുഡാനോ സഹേലിയന് വാസ്തുവിദ്യ സമന്വയത്തിന് ഉദാഹരണമാണ് ഈ മസ്ജിദ്. മധ്യകാലത്ത് ഖുര്‍ആന് പഠനകേന്ദ്രമായിരുന്നു ഈ പള്ളി. ആഫ്രിക്കന് ഭൂഖണ്ഡത്തിലെ ഇസ്‌ലാമിന്റെ ചരിത്രത്തിന്റെ തെളിവുകളില് ഒന്നാണിത്. കളിമണ് കൊണ്ടും ഇഷ്ടികകളാലും നിര്‍മിക്കപ്പെട്ടവയാണിവ. കനത്ത ചൂടും മഴയും മൂലം പള്ളി നശിക്കുന്നത് തടയാന് പതിവായി ഇതിന്റെ അറ്റകുറ്റപ്പണികള് നടത്താറുണ്ട്. ഇങ്ങനെയാണ് പള്ളി ഇപ്പോഴും നിലനിര്‍ത്തുന്നത്.\nഗസ്സയെ ശ്വാസം മുട്ടിച്ച് ഇസ്രായേല്\nതാരിഖ് റമദാന്: അനന്തമായി നീളുന്ന അന്യായ തടങ്കല്\n'ഹിന്ദു പാകിസ്താനും' കോണ്‍ഗ്രസും\nJul 16 - 2018\nകാലത്തോടൊപ്പം നടക്കാനൊരു പുസ്തകം\nധാര്‍മികഗുണങ്ങളാണ് ഇസ്‌ലാമിക സമൂഹത്തിന്റെ വ്യതിരിക്തത


Gold Smuggling Case: Thomas Isaac slams V Muraleedharan | വി മുരളീധരനോട് സഹതാപം, പഴയ 680 കിലോ സ്വർണക്കടത്ത് കേസ് കുത്തിപ്പൊക്കി തോമസ് ഐസക്! - Malayalam Oneindia\n11 min ago ഇടുക്കിയില്4സീറ്റുകള് പിടിക്കാന് യുഡിഎഫ്; എംഎം മണിക്കെതിരെ സേനപതി വേണു, പ്രഖ്യാപനം ഉടന്\n13 min ago3മാസത്തിനുള്ളില് സോഷ്യല് മീഡിയ അക്കൗണ്ടുകള് വെരിഫൈ ചെയ്യണം, പ്രചാരണത്തിലെ സത്യമെന്ത്!!\n15 min ago കോങ്ങാട് പിടിക്കാൻ കോൺഗ്രസ്; കെഎ തുളസി സ്ഥാനാർത്ഥിയാകും...പിപി സുമോദിനെ മത്സരിപ്പിക്കാൻ സിപിഎം\nPublished: July 8 2020, 23:10 [IST]\nതിരുവനന്തപുരം: വിവാദമായ സ്വർണക്കടത്ത് കേസിൽ പുതിയ വഴിത്തിരിവുകളുണ്ടായിക്കൊണ്ടിരിക്കുകയാണ്. സ്വർണക്കടത്തിലെ പ്രതിയെന്ന് സംശയിക്കുന്ന സ്വപ്ന സുരേഷിന് വേണ്ടിയുളള അന്വേഷണം നാലാം ദിവസവും തുടരുകയാണ്.\nഅതിനിടെ സ്വർണക്കടത്ത് കേസിൽ നിന്ന് മുഖ്യമന്ത്രിക്ക് രക്ഷപ്പെടാനാകില്ലെന്നും പഴുതടച്ച അന്വേഷണം നടത്തും എന്നുമാണ് കേന്ദ്ര സഹമന്ത്രി വി മുരളീധരന്റെ വെല്ലുവിളി. പഴയൊരു സ്വർണക്കടത്ത് കേസ് കുത്തിപ്പൊക്കി മുരളീധരന് മറുപടി നൽകിയിരിക്കുകയാണ് മന്ത്രി തോമസ് ഐസക്.\nതോമസ് ഐസകിന്റെ ഫേസ്ബുക്ക് പോസ്റ്റ്: '' അസംഖ്യം അന്വേഷണ ഏജൻസികളുടെ നിയന്ത്രണാധികാരമുള്ള കേന്ദ്രസർക്കാരിന്റെ ഭാഗമായ വിദേശകാര്യ സഹമന്ത്രി വി മുരളീധരൻ പത്രസമ്മേളനം നടത്തി സ്വർണക്കടത്തു കേസിൽ ഭീഷണി മുഴക്കുന്നത് കാണുമ്പോൾ സത്യത്തിൽ സഹതാപമാണ് തോന്നുന്നത്. കള്ളക്കടത്തു നടത്തിയവരെയും ഒത്താശ ചെയ്തവരെയും കണ്ടെത്തി നിയമത്തിനു മുന്നിൽ കൊണ്ടുവരാൻ എല്ലാ അത്യന്താധുനിക സൌകര്യങ്ങളുമുള്ള എത്രയോ അന്വേഷണ ഏജൻസികൾ വിരൽത്തുമ്പിലിരിക്കുമ്പോൾ വെല്ലുവിളിയുടെയും ഭീഷണിയുടെയും കാര്യമില്ല.\nഒന്നും ഒളിക്കാനും മറയ്ക്കാനുമില്ല\nഒരന്വേഷണത്തെയും കേരള സർക്കാരോ എൽഡിഎഫോ സിപിഎമ്മോ ഭയക്കുന്നില്ല. ഏതറ്റം വരെയും അന്വേഷിക്കാൻ നിലവിൽ ഒരു തടസവും കേന്ദ്രസർക്കാരിനു മുന്നിലില്ല. ഞങ്ങൾക്ക് ഏതായാലും ഒന്നും ഒളിക്കാനും മറയ്ക്കാനുമില്ല. കേന്ദ്രസഹമന്ത്രിയെ പഴയ ചില കാര്യങ്ങൾ കൂടി ഓർമ്മപ്പെടുത്താം. 2019 മെയ് മാസത്തിൽ 25 കിലോ സ്വർണം തിരുവനന്തപുരം എയർപോർട്ടിൽ പിടിയിലായത് മറന്നിട്ടില്ലല്ലോ. ആ കേസിൽ കസ്റ്റംസ് സൂപ്രണ്ടിനെയാണ് റവന്യൂ ഇന്റലിജൻസ് അറസ്റ്റു ചെയ്തത്.\n680 കിലോ സ്വർണത്തിന്റെ കള്ളക്കടത്ത്\nകേസിലെ ഒന്നാം പ്രതിയും ഇയാൾ തന്നെ. ചോദ്യം ചെയ്യലിൽ പുറത്തുവന്നെന്ന് മാധ്യമങ്ങൾ റിപ്പോർട്ട് ചെയ്തത് 680 കിലോ സ്വർണത്തിന്റെ കള്ളക്കടത്ത്. എയർപോർട്ടിലെ എക്സ്റേ പോയിന്റിൽ സൂപ്രണ്ട് നേരിട്ടു ചെന്നാണത്രേ കള്ളക്കടത്തു സ്വർണം വിട്ടുകൊടുത്തത്. സ്വർണം പരിശോധനയില്ലാതെ എയർപോർട്ടിൽ നിന്ന് കടത്താൻ സഹായിച്ചിരുന്ന താൽക്കാലിക ജീവനക്കാരും പിടിയിലായിട്ടുണ്ട്.\nഇവിടെ ആരാണ് കൈപ്പറ്റിയത്?\nഎവിടേയ്ക്കാണ് ഈ 680 കിലോ സ്വർണം പോയത്? കസ്റ്റംസ് സൂപ്രണ്ട് അടക്കമുള്ള കള്ളക്കടത്ത് ശൃംഖലയുടെ കണ്ണി എവിടേയ്ക്കൊക്കെയാണ് നീണ്ടു ചെന്നത്? ഇത്രയും സ്വർണം വിദേശത്തു നിന്ന് വാങ്ങിയത് ആരാണ്? തിരുവനന്തപുരത്ത് അതെത്തിക്കാൻ സഹായിച്ചത് ആരൊക്കെ? ഇവിടെ ആരാണ് കൈപ്പറ്റിയത്? വർഷം കുറേ ആയല്ലോ അന്വേഷണം? ആരെയൊക്കെ അന്വേഷണ ഏജൻസി അറസ്റ്റു ചെയ്തിട്ടുണ്ട്?\nഎങ്ങനെ തിരുവനന്തപുരത്ത് എത്തി?\nഇപ്പോൾ കൊണ്ടുവന്ന 30 കിലോ സ്വർണം, ഡിപ്ലോമാറ്റിക് ബാഗേജ് പദവിയോടെ എങ്ങനെ തിരുവനന്തപുരത്ത് എത്തി? പുറപ്പെട്ട സ്ഥലത്തെ പരിശോധനകളുടെ കണ്ണുവെട്ടിച്ചതെങ്ങനെ? ഇവിടെ ആർക്കാണ് ഈ സ്വർണം കൊണ്ടുവന്നത്? ഇക്കാര്യങ്ങൾ അന്വേഷിക്കാനുള്ള അധികാരവും ചുമതലയും കേന്ദ്രസർക്കാർ ഏജൻസികൾക്കാണ്. ആ അന്വേഷണത്തിന് എന്തു സഹായവും ചെയ്യാൻ സംസ്ഥാന സർക്കാർ ഒരുക്കമാണെന്ന് മുഖ്യമന്ത്രി തന്നെ വ്യക്തമാക്കിയിട്ടുണ്ട്.\nഎല്ലാ കാര്യങ്ങളും അന്വേഷിക്കുക\nഇന്റർപോൾ അന്വേഷിച്ചാലും സ്വാഗതം ചെയ്യുമെന്ന് സിപിഐഎം നേതൃത്വവും വ്യക്തമാക്കിക്കഴിഞ്ഞു. അതുകൊണ്ട്, എല്ലാ കാര്യങ്ങളും അന്വേഷിക്കുക. ഏതു വിധത്തിലുള്ള അന്വേഷണത്തിനും എന്തു സഹായവും ചെയ്യാൻ സംസ്ഥാന സർക്കാർ ഒരുക്കമാണെന്ന് ഉത്തരവാദിത്തത്തോടെ തന്നെ വ്യക്തമാക്കിക്കഴിഞ്ഞു.\nഅന്വേഷിക്കുക. എല്ലാ കുറ്റക്കാരെയും നിയമത്തിനു മുന്നിലെത്തിക്കുക''.\nswapna suresh gold smuggling pinarayi vijayan congress സ്വര്‍ണക്കടത്ത് കോണ്‍ഗ്രസ് പിണറായി വിജയന് v muraleedharan thomas isaac വി മുരളീധരന് തോമസ് ഐസക് politics\nGold Smuggling Case: Thomas Isaac slams V Muraleedharan\nStory first published: Wednesday, July 8, 2020, 23:10 [IST]


പ്രവാസിയുടെ ദേവദൂതന് | Saikatham Online Malayalam Magazine\nഭൂമിയില് ഞാന് ജീവിച്ചിട്ടുള്ളതിലും അധികം കാലം മരുഭൂമിയില്‍അഥവാ ഗള്‍ഫില് ജീവി ച്ചിട്ടുള്ള സുബ്രമണ്യന് സുകുമാരന് ഇയ്യിടെ എ ഴുതി ‘ദയവുചെയ്ത് ഈ ‘പ്രവാസി’ എന്ന പ്രയോഗം അവസാനിപ്പിക്കുക. വയറ്റ്പിഴപ്പ് മാത്രം ലക്ഷ്യമാക്കി തൊഴിലന്വേഷകരായി വിദേശങ്ങളില് അലയുന്നതല്ല പ്രവാസം. വലിയ രാഷ്ട്രീയ മാനങ്ങളുള്ള ഒരു വാക്കാണ ത്. സാമ്പത്തിക അപര്യാപ്തത മറികടക്കുന്ന തിനായി നമ്മുടെ മുന്‍തലമുറ കണ്ടെത്തിയ വെറും ഒരു പരിഹാരമാര്‍ഗ്ഗം മാത്രമായ നമ്മു ടെ തൊഴില് അധിഷ്ഠിത അലച്ചിലിനെ മറ്റെ ന്തെങ്കിലും ഒരു മനോഹരമായ പേര് കണ്ടെ ത്തുക. പ്രവാസം എന്നത് മോശയുടെ പാലാ യനത്തിന് ഉപയോഗിച്ച ഗര്‍ഷോം എന്ന വാക്കിന് അത്ര സമര്‍ത്ഥരല്ലാത്ത രണ്ടു മലയാളികള് കണ്ടെത്തിയ ഒരു പ്രയോഗം മാത്രമാണ്. മുന്‍പ് യഹൂദരുമായി ബന്ധപ്പെ ട്ടും ഇപ്പോള് പലസ്തീനികളുമായി ബന്ധ പ്പെട്ടും ജൈവപരമായി മാത്രമല്ല മതപര മായ ഒരര്‍ത്ഥത്തില് കൂടി ആ വാക്ക് അര്‍ത്ഥ വത്താണ്. ആ നിലക്ക് വെറും ഉദരനിമിത്തം നാം നടത്തുന്ന ഈ അലച്ചിലിന് പ്രവാസം എന്ന പ്രയോഗം തീരെ ചേരുന്നില്ല തന്നെ.’ സാമ്പത്തിക അഭയാര്‍ത്ഥികളാണ് ഗള്‍ഫിലെത്തിയ മലയാളികളെന്ന് ചുരുക്കം. economic refugee എന്ന് ഇംഗ്ലീഷില് വിളിക്കപ്പെടുന്ന ഗതികെട്ട മനുഷ്യര് .\nപ്രവാസി എന്ന മേലങ്കി സ്വയം എടുത്തണിഞ്ഞ് നമ്മള് ഈ അഭയാര്‍ത്ഥിത്വത്തിന്റെ ഉള്ളൊടുക്കങ്ങളെ മറികടക്കാനാണു ശ്രമിക്കുന്നത്. ഇസ്ലാം മത പ്രഭാഷകരായ ചിലര് മലയാളികളുടെ ഗള്‍ഫ് വാസത്തെ മുഹമ്മദ് നബിയുടെ മക്കയില് നിന്നുള്ള പലായനവുമായി പോലും ഉപമിച്ചു കേട്ടിട്ടുണ്ട്. നബിക്കും അദ്ദേഹത്തിന്റെ അനുയായികള്‍ക്കും മദീനയില് ആ ദേശത്തിന്റെ ഭാഗമായി മാറാനുള്ള സ്വാതന്ത്ര്യമുണ്ടായിരുന്നു എന്നതും, നബിയും സഹായികളും അവിടത്തെ പൗരന്മാരും സമ്മതി ദായകരും രാഷ്ടശില്‍പ്പികളും ഒക്കെ ആയി മാറി എന്ന വാസ്തവവും തല്‍ക്കാലം വിട്ടുകളയുന്നു. naturalisation സംഭവിക്കാന് ഒരു വിദൂര സാധ്യത പോലുമില്ലാത്ത ഒരിടത്തെ അഭയത്തെ നാം പ്രവാസമാക്കി ഭാഷാന്തരപ്പെടു ത്തിയിരിക്കുകയാണു സത്യത്തില് .\nഅടിമക്കടത്തിന്റേയും തദ്ദേശീയരെ അടിമകളാക്കി മാറ്റുന്ന കോളനിവാഴ്ചകളുടേയും ശേഷം, നേടിയ സ്വാതന്ത്ര്യത്തില് നിന്നും ഓടാന് തുടങ്ങിയവര് ചെന്നടിഞ്ഞ അഭയമാണു ഗള്‍ഫിലെ വാസം. ടൈ കെട്ടിയ അടിമകള് എന്നു മാത്രം വ്യത്യാസം. വളര്‍ത്തുപട്ടിക്ക് കഴുത്തിലെ ചങ്ങല അലങ്കാരമാകുന്ന പോലെ പ്രവാസം എന്ന വാക്ക് ഒരലങ്കാരം. അടിമ ഉടമ ബന്ധത്തിന്റെ അവശിഷ്ടം സ്‌പോണ്‍സറിലുണ്ട് എന്നറിയാവുന്നതിനാലാകണം പലപ്പോഴായി സ്‌പോണ്‍സര്‍ഷിപ്പ് ഗള്‍ഫ് രാജ്യങ്ങളില് ഒരു ചര്‍ച്ചയാകുന്നത്. പക്ഷേ സ്വാതന്ത്ര്യമെന്നത് സ്വയം അടിമത്തം തെരഞ്ഞെടുക്കാനുള്ള അവകാശം കൂടി ആയതിനാല് ആര്‍ക്കും ആരേയും കുറ്റപ്പെടുത്താനുമാകില്ല.\nഗള്‍ഫുകാരുടെ ബന്ധുബലമായി കരുതുന്ന അനേകം സ്വദേശി കഥാപാത്രങ്ങളില് സര്‍വ്വ വ്യാപിയാണ് സ്‌പോണ്‍സര് . ഓന്റെ സോണ്‍സര് കൃപയുള്ള അറബിയാ അതു കൊണ്ട് കാലു കൊണ്ട് പൊന്നടിച്ചു കൂട്ടുകയാ ഓനവിടെ എന്ന്, മയ്യത്ത് നാട്ടില് കൊണ്ടു വരുന്നുണ്ട് സോണ്‍സറും കൂടെ വരും, എന്നിങ്ങനെ അനേകം നാട്ടുവര്‍ത്താനങ്ങളില് കൃപയായും ആശ്രിതവല്‍സലനായും സ്‌പോണ്‍സറെ നേരത്തേ അറിഞ്ഞിരുന്നൂ. അന്വേഷിച്ചു നോക്കു മ്പോള് സ്വന്തം സ്‌പോണ്‍സറെ പൂതിക്കെങ്കിലും ഒന്നു കണ്ടിട്ടുള്ളവര് കുറവ്. മിക്ക ആളുകള് ക്കും അങ്ങനെ ഒരാളുണ്ട് എന്ന അറിവേ ഉള്ളൂ, കണ്ടറിവില്ല. ചിലര്‍ക്ക് കേട്ടറിവുണ്ട്, സ്‌പോണ്‍സറുടെ പേരറിയുന്നവരാകട്ടെ അപൂര്‍വ്വം. പേരു മാത്രമുള്ള അരൂപിയായ ഈ കഥാപാത്രമാകട്ടെ സമയാസമയം തന്റെ അധീനത്തിലുള്ളവരുടെ ജീവിതത്തില് ഇടപെടു ന്നുണ്ട്. ഒരു കയ്യൊപ്പു കൊണ്ട് പ്രവാസത്തിലെ കുരുക്കുകള് അഴിച്ചു കൊടുക്കുന്നുമുണ്ട്. പലര്‍ക്കും വേണ്ട സമയത്തു ലഭ്യമാകുന്ന ഒരു കയ്യൊപ്പാണയാള് .\nസ്‌പോണ്‍സര് എടുക്കുന്ന തീരുമാനവും കാത്ത് ഒരു രാപ്പകല് വിമാനത്താവളത്തിന്റെ തണു പ്പില് എന്റെ പ്രവാസത്തിന് പൊരുന്ന ഇരുന്ന ദിവസമാണ് ജീവിതത്തിലെ ആദ്യത്തെ തടവു ദിനം. എയര് ഇന്ത്യ പറഞ്ഞ സമയത്തെത്താത്തതിനാല് അനുവദിക്കപ്പെട്ട 180 ദിവസം കഴിഞ്ഞ് അരമണിക്കൂറധികമായിപ്പോയതിന് എന്നെ പുറത്തിറക്കാതെ വെച്ചിരി ക്കുകയാണ് വിമാനത്താവള നിയമം. പുറത്തു മഞ്ഞുകാലത്തിന്റെ വരവറിയിക്കുന്ന തണുപ്പ്. അകത്ത് ശീതീകരണികളുടെ നിലക്കാത്ത തണുപ്പടി. പുറത്തേക്ക് വഴിയില്ല. എയര് പോര്‍ട്ടിലെ ഫോണില് നിന്ന് എനിക്കെന്റെ ഓഫീസിലേക്ക് വിളിക്കാം. സ്‌പോണ്‍സര് നാളെയേ നിന്നെ ഇറക്കാന് വരൂ എന്ന് ഓരോ വട്ടവും മറു തലക്കല് നിസ്സഹായത. അജ്ഞാ തനും അരൂപിയുമായ സ്‌പോസറെത്തണേ വേഗമെന്ന് ഒരേ തേട്ടം പടച്ചവനോട്. ജീവിത ത്തിലെ ആദ്യ ജയിലനുഭവം. ബഗോവിച്ചിന്റെ ജയിലിനുള്ള നിര്‍വ്വചനമപ്പോള് ജീവിതാനു ഭവമായി. അതിലേറെ മുഷിപ്പ് നിറഞ്ഞ ഒരവസ്ഥ വേറെ വരാനില്ല. ഒരാള്‍ക്കാവശ്യമായ തിലേറെ സമയവും വശ്യമായതിലുമെത്രയോ കുറച്ച് സ്ഥലവും.\nവിമാനത്താവളത്തിന്റെ രണ്ടാം ടര്‍മിനലിന്റെ വിശാലമായ കോറിഡോറുകളും ഡ്യൂട്ടിഫ്രീ ഷോപ്പുകളും ഇംഗ്ലീഷുകാര് ഇരുന്നു പുകക്കുന്ന കഫേകളും എന്റെ മുന്നില് തുറന്നു കിടക്കുന്നു. എന്നെപ്പോലെ സ്‌പോണ്‍സറുടെ വരവു കാത്തിരിക്കുന്ന ഒരഫ്ഗാനീ കുടുംബം എന്റെ അയല്‍പക്കമായി. പുറത്തിറക്കുന്ന കാവല് മാലാഖയാകുമോ അതല്ല അന്ത്യവിധി പറയുന്ന ന്യായാധിപനാകുമോ അജ്ഞാതനായ ആ അന്നാദാതാവെന്ന അശാന്തിക്ക് അയവു വരുത്തി സ്‌പോണ്‍സര് വന്നു പോയിരിക്കണം. അഫ്ഗാനീ കുടുംബത്തിലെ പെണ്‍കുട്ടിയുടെ പഷ്ത്തൂണിംഗ്ലീഷും എന്റെ മംഗ്ലീഷും തമ്മില് ഒരുഭയകക്ഷി കരാറിലെത്തുമെന്നായ സമയം എന്റെ പേര് ഉറക്കേ വിളിക്കപ്പെട്ടു. പുറത്തേക്കുള്ള വാതിലുകള് ഓരോന്നായി തുറക്കപ്പെട്ടു. അപ്പോഴും സ്‌പോണ്‍സറദ്ദേഹത്തെ കാണാനുള്ള വിധിയുണ്ടായില്ല. അദ്ദേഹത്തിന്റെ പ്രതിനിധിയായി മന്ദൂപ്പാകുമോ വന്നതെന്നുമറിയില്ല. അത് പ്രവാസത്തിലെ മറ്റൊരു ഇടനിലക്കാരനാണ്.\nസ്‌പോണ്‍സര് എന്ന പ്രവാസത്തിലെ രക്ഷാ കര്‍തൃസ്ഥാനത്തെ കുറിച്ച് കൂടുതലറിയാന് ആഗ്രഹം മുളച്ചപ്പോള് അനേക വര്‍ഷങ്ങളുടെ ഗള്‍ഫനുഭവം ജീവിതമാക്കിയ കൂട്ടുതാമസ ക്കാരന് സ്‌പോണ്‍സറെ കുറിച്ചുള്ള ആദ്യ അന്വേഷണത്തിനു തന്നെ ഊഷ്മളമായൊരു പ്രസ്താവനയില് മറുമൊഴി നല്‍കി. ഗള്‍ഫിലെ സ്‌പോണ്‍സറും നാട്ടിലെ പുതിയാപ്പിളയും നന്നായാല് ജീവിതം നന്നായി. സ്‌പോണ്‍സര് സംവിധാനം ആധുനികകാലത്തെ അടിമവേല യാണെന്നൊക്കെ പറയുന്നവരുണ്ട് എന്ന എന്റെ എതിരഭിപ്രായങ്ങളെ മുഴുവന് അദ്ദേഹം തന്റെ അനവധി വര്‍ഷത്തെ അബുദാബി ജീവിതത്തിന്റെ പ്രാമാണികതയില് തിരുത്തി. ഐക്യ അറബ് രാജ്യങ്ങളുടെ ശില്‍പ്പി ശൈഖ് സായിദിന്റെ സ്‌പെഷല് ഓഫീസ് ജീവന ക്കാരനായിരുന്ന അദ്ദേഹം സ്‌പോണ്‍സറെന്നാല് ദേവദൂതനാണെന്ന് സ്ഥാപിക്കുന്നു. സ്വാതന്ത്ര്യം മനുഷ്യനു കൂടുതല് ചുമതലകളും ഉത്തരവാദിത്തങ്ങളും കൊണ്ടു വരുന്നു. ജീവിതം മറ്റൊരു നാട്ടിലാകുമ്പോള് , അത് തദ്ദേശീയനൊരാളുടെ കീഴിലാകുമ്പോള് ഒട്ടേറെ ചുമത ലകള് ചുമലില് നിന്നൊഴിഞ്ഞു കിട്ടുന്നു. മുമ്പില് വെക്കപ്പെടുന്ന പേപ്പറുകളില് ഒപ്പു വെക്കുന്ന, വര്‍ഷാവര്‍ഷം സ്‌പോണ്‍സര് ചാര്‍ജ്ജ് സമാഹരിക്കുന്ന ഒരാളായി തന്നെ കാണരുത്, ഇടക്കു വിളിക്കുകയും വീട്ടില് വരികയും ബന്ധം പുലര്‍ത്തുകയും പെരുന്നാളി നൊക്കെ ഒരീദാശംസ അയച്ചെങ്കിലും സ്‌നേഹമറിയിക്കണം എന്നൊക്കെ പരിഭവം പറയുന്ന സ്‌പോണ്‍സറെ കുറിച്ചും മറ്റൊരു പരിചയക്കാരന് വാചാലനായതോര്‍ക്കുന്നു.\nസ്വന്തം സ്‌പോണ്‍സറെ കണ്ടു പിടിക്കുന്നതിന് ദിവസങ്ങള് പണിപ്പെട്ട കഥ പറഞ്ഞൂ വേറെ ഒരാള് . ഗള്‍ഫിലേക്കു കൂട്ടിയ കടയുടമ നാട്ടില് . അയാള് ചുമതലപ്പെടുത്തിയ പക രക്കാരനും നാട്ടില് . സ്‌പോണ്‍സറുടെ ഒരൊപ്പ് ഉടനെ കിട്ടുകയും വേണം. ജോലി ചെയ്യുന്ന കഫ്തീരിയയിലെ സഹതൊഴിലാളികള്‍ക്കൊന്നും സ്‌പോണ്‍സറാരെന്നറിയില്ല. തൊട്ടടുത്ത കടകളില് ചെന്ന് ചെന്ന്, ചോദിച്ച് ചോദിച്ച് സ്‌പോണ്‍സറുടെ പേര് കണ്ടെത്തി ആദ്യം. പിന്നെ ആ പേരു വച്ച് ആളെ അന്വേഷിച്ചപ്പോള് , ആ അറബിയെ അറിയാവുന്ന ഒരു ഗ്രോസറിക്കാരനെ കിട്ടി. അയാളില് നിന്നു കിട്ടിയത് അയാള് താമസം മാറിയെന്ന വിവരമാണ്. ഗ്രോസറിക്കാരന് അയാളുടെ പഴയ പറ്റു ബുക്കിന്റെ കീറപ്പേജില് നിന്ന് അറബിയുടെ നമ്പര് തപ്പിയെടുത്തു നല്‍കി. അങ്ങനെ സ്വന്തം സ്‌പോണ്‍സറെ കണ്ടെത്തി അയാള് .\nദേശം4Comments » Print this News\nപാസ്‌വേഡ് ഇനി ടൈപ്പ് ചെയ്യേണ്ട! (Newer)\n(Older) തൊഴുത്തില്‍കുത്ത് സ്‌പോണ്‍സേര്‍ഡ് ബൈ എ. ഐ. ടി. എ\n4 Comments to പ്രവാസിയുടെ ദേവദൂതന്\nപ്രവാസിയായിരുന്നപ്പോള് ഇതു പോലെ കുറെ ദേവദൂദന്മാരെ അനുഭവിച്ചതാ !\nചില അനിവാര്യതകളില് നിന്ന് രൂപം കൊണ്ടതാണ് നമുക്കിടയില് പുലരുന്ന ‘പ്രവാസവും’…പതിറ്റാണ്ടുകള് പിന്നിടുന്ന ഈ തൊഴിലാവശ്യാര്‍ത്ഥമുളള അന്യ ദേശവാസം ഗുണങ്ങളോടൊപ്പം തന്നെ നിരവധി സങ്കീര്‍ണ്ണതകളും പ്രയാസങ്ങളും സൃഷ്ടിക്കുന്നുവെങ്കിലും താങ്കള് കരുതുന്ന പോലെ യഥാര്‍ത്ഥ പ്രവാസം അഭയാര്‍ഥിയുടെതാണ്. അഭയാര്‍ഥിത്വത്തിന്റെ അപരിഹാര വേദനകളും അനിശ്ചിതാവസ്ഥകളും ദുരിതങ്ങളും വളരെ വളരെ വ്യത്യസ്തം !\nസ്പാണ്‍സറെന്ന ദേവദൂതനെ തപ്പിയ് കലം ഓര്‍മ്മ വരുന്നു,


തിരുവനന്തപുരം: ഡി.ജി.പി ടി.പി സെന്‍കുമാറും സര്‍ക്കാരുമായുള്ള പോര് തുടരുന്നു. ടി.പി.സെന്‍കുമാര് പൊലീസ് ആസ്ഥാനത്തു നടപ്പാക്കിയ വിവാദ സ്ഥലംമാറ്റ ഉത്തരവുകള് മരവിപ്പിച്ചുകൊണ്ടാണ് സര്‍ക്കാരിന്റെ നടപടി.\nഎന്നാല് സര്‍ക്കാരുമായി നേരിട്ടുള്ള പോരാട്ടത്തിനില്ലെന്നു പറഞ്ഞതിനു പിന്നാലെ ആദ്യ ഉത്തരവില് മാറ്റി നിയമിച്ച രണ്ടു ജൂനിയര് സൂപ്രണ്ടുമാരെ ഇന്നലെ വീണ്ടും പൊലീസ് ആസ്ഥാനത്തു സെന്‍കുമാര് മാറ്റി നിയമിച്ചിരുന്നു.\nഎന്നാല് ഇതിന് പിന്നാലെ ഇദ്ദേഹം 11 ദിവസം മുന്‍പിറക്കിയ രണ്ടു സ്ഥലം മാറ്റ ഉത്തരവുകള് മരവിപ്പിച്ചു സര്‍ക്കാര് വീണ്ടും ഉത്തരവിറക്കുകയായിരുന്നു.\nDont Miss ലിംഗഛേദം: പെണ്‍കുട്ടിക്കെതിരെ കേസെടുത്തിട്ടില്ലെന്ന് ഐ.ജി മനോജ് എബ്രഹാം\nകഴിഞ്ഞ ഒന്‍പതിനാണു പൊലീസ് ആസ്ഥാനത്തെ അതീവ രഹസ്യവിഭാഗമായ ടി ബ്രാഞ്ച് മേധാവി കുമാരി ബീന അടക്കം നാലു ജൂനിയര് സൂപ്രണ്ടുമാരെ സ്ഥലംമാറ്റി സെന്‍കുമാര് ഉത്തരവിട്ടത്.\nഇതില് കുമാരി ബീനയ്ക്കു പകരം സി.എസ്.സജീവ് ചന്ദ്രനെയാണു നിയമിച്ചത്. എന്നാല് അദ്ദേഹം ചുമതലയേല്‍ക്കാന് വിസമ്മതിച്ചു. രണ്ടു മണിക്കൂറിനു ശേഷം മറ്റൊരു ജൂനിയര് സൂപ്രണ്ടിനെ അവിടെ നിയമിക്കുകയും ചെയ്തു.\nകുമാരി ബീനയെ പേരൂര്‍ക്കട എസ്എപി ക്യാംപിലേക്കും മാറ്റി. ഒരു ദിവസം രണ്ട് ഉത്തരവിലൂടെ നാലു ജൂനിയര് സൂപ്രണ്ടുമാരെയാണു സെന്‍കുമാര് മാറ്റിയത്.\nഎന്നാല് അടുത്ത ദിവസം തന്നെ കുമാരി ബീന സ്ഥലം മാറ്റത്തിനെതിരെ ചീഫ് സെക്രട്ടറിക്കും ആഭ്യന്തര സെക്രട്ടറിക്കും പരാതി നല്‍കി. പുറ്റിങ്ങല്, ജിഷ കേസുകളുമായി ബന്ധപ്പെട്ട് ആരോ വിവരാവകാശ നിയമപ്രകാരം ആവശ്യപ്പെട്ട രേഖകള് നല്‍കാത്തതിനാലാണു തന്നെ മാറ്റിയതെന്നായിരുന്നു ഇവരുടെ പരാതി.\nതുടര്‍ന്നു മുഖ്യമന്ത്രിയുടെ ഓഫിസ് സെന്‍കുമാറിനെ ബന്ധപ്പെട്ടു തല്‍ക്കാലം ഉത്തരവു നടപ്പാക്കേണ്ടതില്ലെന്ന് അറിയിച്ചു. അതിന്റെ അടിസ്ഥാനത്തില് ബീനാകുമാരി ടി ബ്രാഞ്ചില് തുടര്‍ന്നു. അവര്‍ക്കൊപ്പം മാറ്റിയവര് പൊലീസ് ആസ്ഥാനത്തു റിപ്പോര്‍ട്ട് ചെയ്‌തെങ്കിലും പഴയ സ്ഥലത്തേക്കു മടങ്ങാനായിരുന്നു ഓഫിസ് മാനേജരുടെ നിര്‍ദേശം.\nഇതിനിടെയാണ് ഇന്നലെ സെന്‍കുമാര് ആദ്യ സ്ഥലംമാറ്റ ഉത്തരവില് ഉള്‍പ്പെട്ട രണ്ടു ജൂനിയര് സൂപ്രണ്ടുമാരെ പൊലീസ് ആസ്ഥാനത്തു നിയമിച്ച് ഉത്തരവായത്. സുരേഷ് കൃഷ്ണ, സതി കുമാര് എന്നിവരെ കെ, ആര് ബ്രാഞ്ചുകളിലാണു നിയമിച്ചത്.\nഎന്നാല് കുമാരി ബീനയെ മാറ്റിയില്ല. പക്ഷേ രാവിലെ ഉത്തരവിറങ്ങിയതു നിമിഷങ്ങള്‍ക്കുള്ളില് മുഖ്യമന്ത്രിയുടെ ഓഫിസിലെത്തി. തുടര്‍ന്നു വൈകുന്നേരത്തോടെ സെന്‍കുമാര് ഒന്‍പതിനിറക്കിയ രണ്ടു സ്ഥലം മാറ്റ ഉത്തരവുകളും മരവിപ്പിച്ച് ആഭ്യന്തര അഡീഷനല് ചീഫ് സെക്രട്ടറി സുബ്രതോ ബിശ്വാസ് ഉത്തരവിട്ടു. ഇതോടെ അതിനു ശേഷമുള്ള ഉത്തരവും മരവിച്ച സ്ഥിതിയിലായി\nബീനാ കുമാരിയുടെ പരാതിയുടെ അടിസ്ഥാനത്തിലാണ് ഉത്തരവുകള് മരവിപ്പിച്ചതെന്നു സര്‍ക്കാര് വ്യക്തമാക്കിയിട്ടുണ്ട്.


ചൊവ്വയിൽ ഒരു പെട്രോൾ പമ്പ്? പുതിയ റിയാക്ടര് ഇത് സത്യമാക്കിയേക്കാം | Carbon Dioxide to Fuel\nHomeEnvironmentalചൊവ്വയിൽ ഒരു പെട്രോൾ പമ്പ്? പുതിയ റിയാക്ടര് ഇത് സത്യമാക്കിയേക്കാം | Carbon Dioxide to Fuel\nUS യിലെ ഒരു സംഘം എൻജിനീയെർമാർ ഗ്രീൻഹൗസ് ഗ്യാസ് ആയ CO2 വിനെ ഇന്ധനം ആയി മാറ്റുന്ന വിദ്യ കണ്ടെത്തി. ഇത് കാലാവസ്ഥ വെതിയാനത്തിലും ഭാവിയിൽ ഭൂമിയിൽ നിന്ന് ചൊവ്വയിലേക്ക് എത്തിക്കുന്ന ഇന്ധനമായും മാറിയേക്കാം.\nUniversity of Cincinnati യിലെ റീസെർച്ചേഴ്‌സ് ഒരു റിയാക്ടറിന്റെ സഹായത്തോടെ ഒരു carbon catalyst ഉപയോഗിച്ചുCO2 ഡിനെ മീഥേൻ ആക്കി മാറ്റി, ഇതിനെ "Sabatier reaction" എന്നാണ് വിളിക്കുന്നത്. ഇത് ആദ്യമായി കണ്ടെത്തിയത് ഫ്രഞ്ച് കെമിസ്റ് ആയ Paul Sabatier ആണ്. ഇതേ മാർഗം ഉപയോഗിച്ചാണ് International Space Station യിലെ വായു ശുദ്ധികരിക്കുന്നത്.\nചൊവ്വയിലെ ഏറ്റവും കൂടുതൽ ഉള്ള ഗ്യാസ് ആണ് carbon dioxide, അതിനാൽ ഇത് നമ്മുക്ക് ഒരു സ്പേസ് യാത്രക്ക് ആവിഷയമായ ഇന്ധനത്തിന്റെ അളവിൽ നല്ല മാറ്റം കൊണ്ടുവരാൻ സഹായിക്കും. അതിനാൽ തന്നെ ഇത് വിജയകരാമായാൽ ചൊവ്വയിൽ ഒരു പെട്രോൾ പമ്പ് ഉള്ള പോലെ ഇരിക്കും.\nNature Communications എന്ന ജേർണയിൽ പ്രസിദ്ധികാരിച്ച ഈ പഠനത്തിൽ ഈ ടീം പറയുന്നത് പല കാറ്റലിസ്റ് ഉപയോഗിച്ചു എന്നാണ്, ഇതിൽ graphene quantum dots എന്ന ക്യാറ്റലിസ്റ്റ് അടക്കം ഉപയോഗിച്ച് നോക്കിയിരുന്നു.\nഇതിന് നേതിര്ത്ഥം നയിക്കുന്ന റിസേർച്ചർ അറിയിച്ചത് ഇത് കാലാവസ്ഥ വെതിയാനത്തിന് ഒരു മാറ്റമാകും എന്ന് പറഞ്ഞു. അത് മാത്രമല്ല ഇതിന് വ്യാവസായികമായി ഗുണം ഉണ്ടാകും എന്ന് പ്രതിക്ഷിക്കുന്നു. ഇതിന് പുറമെ മിതൈൻ മാത്രമല്ല എതിലൈയിൻ ഉണ്ടാക്കാൻ കഴിയും. ഇതിനാൽ നമ്മുക്ക് പ്ലാസ്റ്റിക്, റബ്ബർ, സിന്തറ്റിക് തുണി അടക്കം കുറെ സാധനങ്ങൾ ഉണ്ടാക്കാൻ കഴിയും.


ഫഹദിന്റെ ’മാലിക്’ തിയേറ്ററിൽ; പെരുന്നാൾ ദിനത്തിൽ വമ്പന് റിലീസ് | fahad fazil new movie malik goes theater release\nഫഹദിന്റെ ’മാലിക്’ തിയേറ്ററിൽ; പെരുന്നാൾ ദിനത്തിൽ വമ്പന് റിലീസ്\nKochi, First Published Dec 22, 2020, 9:26 PM IST\nമഹേഷ് നാരായണന്‍റെ സംവിധാനത്തിൽ ഒരുങ്ങുന്ന ചിത്രത്തിന്റെ തിരക്കഥയും എഡിറ്റിംഗും അദ്ദേഹം തന്നെയാണ് നിർവഹിക്കുന്നത്. നിമിഷ സജയനാണ് ചിത്രത്തിൽ നായികയായി എത്തുന്നത്.\nമലയാള സിനിമാരാധകർ ഏറെ ആകാംഷയോടെ കാത്തിരിക്കുന്ന ഫഹദ് ഫാസില് ചിത്രം മാലിക്കിന്‍റെ തിയേറ്റര് റിലീസ് പ്രഖ്യാപിച്ചു. 2021 മെയ് 13ന് പെരുന്നാൾ ദിനത്തിലാണ് ചിത്രം തിയേറ്ററുകളിൽ എത്തുക. കൊവിഡ് ഭീഷണിയെ തുടര്‍ന്ന് ചിത്രം ഒ.ടി.ടി റിലീസിന് വരുമെന്ന് അഭ്യൂഹങ്ങളുണ്ടായിരുന്നു. എന്നാല് മാലിക് തിയേറ്ററുകളില് തന്നെ എത്തുമെന്ന് അണിയറ പ്രവര്‍ത്തകര് അറിയച്ചതോടെ സന്തോഷത്തിലാണ് ആരാധകര്. സിനിമയുടെ സെന്‍സറിംഗ് പൂര്‍ത്തിയായി. ക്ലീന് യു സര്‍ട്ടിഫിക്കറ്റാണ് ലഭിച്ചിരിക്കുന്നത്.\nമഹേഷ് നാരായണന്‍റെ സംവിധാനത്തിൽ ഒരുങ്ങുന്ന ചിത്രത്തിന്റെ തിരക്കഥയും എഡിറ്റിംഗും അദ്ദേഹം തന്നെയാണ് നിർവഹിക്കുന്നത്. നിമിഷ സജയനാണ് ചിത്രത്തിൽ നായികയായി എത്തുന്നത്. ചിത്രത്തിന്റെ ഫസ്റ്റ് ലുക്ക് പോസ്റ്റര് നേരത്തെ പുറത്തുവിട്ടിരുന്നു. നരച്ച മുടിയിഴകളും കുഴിഞ്ഞ കണ്ണുകളുമായുള്ള ഫഹദിന്റെ മേക്ക് ഓവര് ലുക്കായിരുന്നു പോസ്റ്ററില്.\nLast Updated Dec 22, 2020, 9:28 PM IST


Home ASTROLOGY ബുധന്റെ രാശി മാറ്റം; സെപ്റ്റംബർ 22 വരെ ഈ നാളുകാർക്ക് നേട്ടം\nഓരോ ഗ്രഹവും ഒരു രാശിയിൽ നിന്നു മറ്റൊരു രാശിയിലേക്കു കടക്കുമ്പോൾ വ്യക്തികളുടെ ജീവിതത്തിലും ചെറിയ മാറ്റങ്ങൾ അനുഭവപ്പെടും. ശനിഗ്രഹത്തിന്റെ തൽക്കാലസ്ഥിതിയുടെ അടിസ്ഥാനത്തിലുള്ള ദോഷകാലമാണു കണ്ടകശനി, ഏഴരശനി, അഷ്ടമശനി തുടങ്ങിയ പേരുകളിൽ അറിയപ്പെടുന്നത്. ഇതുപോലെ ബുധൻ എന്ന ഗ്രഹത്തിന്റെ തൽക്കാലസ്ഥിതിയുടെ അടിസ്ഥാനത്തിൽ മേടം മുതൽ ഓരോ കൂറുകാർക്കും അനുഭവപ്പെടാവുന്ന ഫലമാണു ചുവടെ പറയുന്നത്.\nമേടക്കൂറ്– ഇടപെടുന്ന കാര്യങ്ങളിൽ കാര്യ വിജയം അനുഭവപ്പെടും. ആരോഗ്യം, സ്ഥാനനേട്ടം. കിട്ടാനുള്ള പണം കുറച്ചൊക്കെ തിരിച്ചുകിട്ടും\nഇടവക്കൂറ്– ഭാര്യാതനൂജകലഹം. ഭാര്യയുമായും മക്കളുമായും നിസ്സാരകാര്യത്തെച്ചൊല്ലി അഭിപ്രായവ്യത്യാസത്തിനു സാധ്യതയുണ്ട്. അതുകൊണ്ട് സംസാരത്തിലും ഇടപെടലുകളിലുമൊക്കെ കരുതൽ വേണം. .പൊതുവേ ശരീരസുഖം കുറയും. സുഹൃത്തുക്കളിൽ ചിലരുമായി വിരോധം വരാനും ഇടയുണ്ട്\nമിഥുനക്കൂറ്– ധനാപ്തി. കിട്ടാനുള്ള പണം കുറച്ചെങ്കിലും തിരിച്ചുകിട്ടും. വിചാരിക്കാത്ത മേഖലയിൽ നിന്നും വരുമാനത്തിനു സാധ്യത.സ്ഥാനനേട്ടം, ശത്രുനാശം, ആരോഗ്യം\nകർക്കടക്കൂറ്– അരാതിഭയം. സുഹൃത്തുക്കളിൽ ചിലർ ശത്രുതയിലേക്കു മാറാനിടയുണ്ട്. ശത്രുതയിലുള്ളവരുടെ ഭാഗത്തു നിന്നു ചില പ്രകോപനങ്ങൾക്കും സാധ്യതയുണ്ട്. അതിനു വിധേയരാകാതിരിക്കാൻ ജാഗ്രത വേണം.കണ്ണിന് അസുഖം, ധനനഷ്ടം, വഞ്ചന എന്നിവ ഫലം\nചിങ്ങക്കൂറ്– ശ്രീ. ഐശ്വര്യവും ധനലാഭവുമുണ്ടാകും. വരുമാനവർധനയ്ക്കു സാധ്യത. യാത്രയ്ക്ക് അവസരം ലഭിക്കും. രോഗാരിഷ്ടം എന്നിവയുണ്ട്\nകന്നിക്കൂറ്– ധനക്ഷയം. വിചാരിച്ചതിനെക്കാൾ ചെലവു കൂടും. അനാവശ്യകാര്യങ്ങളിൽ കൂടുതൽ പണം ചെലവാകാതിരിക്കാൻ പ്രത്യേകം ശ്രദ്ധിക്കണം.സ്ഥാനമാറ്റം, , രോഗാരിഷ്ടം എന്നിവ ഫലം. യാത്രയ്ക്ക് അവസരം ലഭിക്കും\nതുലാക്കൂറ്– പരാജയഭീതി. വിദ്യാർഥികളും മത്സരപ്പരീക്ഷ എഴുതുന്നവരും ഓൺലൈൻ പഠനമാണെങ്കിൽ പോലും കൂടുതൽ മനസ്സിരുത്തണം. കാര്യങ്ങളിൽ വിജയം, ജോലിയിൽ ഉയർന്ന സ്ഥാനനേട്ടം എന്നിവ പ്രതീക്ഷിക്കാം\nവൃശ്ചികക്കൂറ്– പുഷ്ടി പൊതുവേ എല്ലാ രംഗത്തും അഭിവൃദ്ധി കാണപ്പെടും.കാര്യസിദ്ധി, ഇഷ്ടലാഭം, ശരീരസുഖം, വിജയം, സ്ഥാനനേട്ടം. ജോലിരംഗത്ത് പുതിയ ഉത്തരവാദിത്തങ്ങൾ ഏറ്റെടുക്കേണം\nധനുക്കൂറ്– അശേഷസൌഖ്യം. സുഖസൌകര്യങ്ങൾ അനുഭവപ്പെടും.കാര്യസിദ്ധി, ഇഷ്ടലാഭം, ശരീരസുഖം. ഏറ്റെടുത്ത കാര്യങ്ങൾ വിചാരിച്ചതു പോലെ പൂർത്തിയാക്കാൻ കഴിയും\nമകരക്കൂറ്– വിഘ്നം. ചെറിയ തടസ്സങ്ങൾ അനുഭവപ്പെടുന്നതായി തോന്നുംധനനഷ്ടം, രോഗഭീതി എന്നിവയും ഫലം\nകുംഭക്കൂറ്– പുത്രാർഥലാഭം. മക്കളെക്കൊണ്ടു സന്തോഷം, സാമ്പത്തികപുരോഗതി എന്നിവ അനുഭവപ്പെടും.വയറുവേദന, ധനനാശം, ഭയം എന്നിവയും ഫലം. യാത്ര നടത്താൻ അവസരം ലഭിക്കും\nമീനക്കൂറ്– വിരോധം. മറ്റുള്ളവരുമായി വിരോധം തോന്നാനിടയുണ്ട്. സംസാരത്തിലും പെരുമാറ്റത്തിലും കരുതൽ വേണം.ഗുണദോഷമിശ്രമായ ഫലം. മാസത്തിന്റെ ആദ്യപകുതിയിൽ കാര്യജയം, ആരോഗ്യം, സ്ഥാനനേട്ടം എന്നിവയുണ്ട്\nAlso Read : പാലാരിവട്ടം പാലം പൊളിക്കല് നടപടികള് ആരംഭിച്ചു; പൊളിക്കല് ആരംഭിക്കുന്നതിനു മുന്നോടിയായി പാലത്തില് പൂജ !\nPrevious articleഇന്നലെ ഈ രാക്ഷസനെ വീട്ടിലേക്ക് കൊണ്ടുവന്നു! മസെറാട്ടിയുടെ ആഡംബര കാര് സ്വന്തമാക്കി സണ്ണി ലിയോണി; ഭര്‍ത്താവിനൊപ്പം ആദ്യ യാത്ര; സന്തോഷം പങ്കുവെച്ച് താരം\nNext articleമൂത്ത സഹോദരന് നടത്തിയ കൊലപാതകശ്രമത്തില് നിന്ന് കഷ്ടിച്ച് രക്ഷപ്പെട്ട യുവതിയെ ഇളയ സഹോദരന് വെടിവച്ച് കൊലപ്പെടുത്തി\nഅനുരാഗ് കുറ്റക്കാരനാണെന്ന് കണ്ടെത്തിയാൽ അദ്ദേഹവുമായുള്ള എല്ലാ ബന്ധവും ഉപേക്ഷിക്കുന്ന ആദ്യ വ്യക്തി ഞാനായിരിക്കും; തപ്സി\nകേരഫെഡ് എം.ഡി ശമ്പളയിനത്തില് അഡ്വാന്‍സ് ആയി കൈപ്പറ്റിയത് 25 ലക്ഷത്തിലധികം രൂപയെന്ന് റിപ്പോര്‍ട്ട്; സര്‍ക്കാര് ശമ്പളം നിശ്ചയിച്ചിട്ടില്ലാത്തിനാല്...\nകണ്ണൂരിൽ വീണ്ടും സ്വർണ്ണവേട്ട; പിടിച്ചെടുത്തത് 48 ലക്ഷം രൂപയുടെ സ്വർണ്ണം\nറംസിയുടെ ആത്മഹത്യ; കേസ് അന്വേഷണം കാര്യക്ഷമമല്ലെന്ന് കുടുംബം\nസംസ്ഥാനത്ത് ഇന്ന് 12 പേർക്ക് കോവിഡ് 19 സ്ഥിരീകരിച്ചു .\nതേനിലെ മായം കണ്ടെത്താൻ ആറ് പൊടിക്കൈകൾ\nബിസിസിഐ വനിതാ ഐപിഎല് സംഘടിപ്പിക്കുമെന്ന് സൗരവ് ഗാംഗുലി


പ്രോ കബഡി ലീഗ്; ദബാംഗ് ഡല്‍ഹിക്ക് തോല്‍വി, യു മുംബയ്ക്ക് ജയം | U Mumba Edge Past Tamil Thalaivas - Malayalam MyKhel\n» പ്രോ കബഡി ലീഗ്; ദബാംഗ് ഡല്‍ഹിക്ക് തോല്‍വി, യു മുംബയ്ക്ക് ജയം\nUpdated: Tuesday, October 1, 2019, 11:22 [IST]\nപഞ്ച്കുള: പ്രോ കബഡി ലീഗ് ഏഴാം സീസണ് പഞ്ച്കുള ലെഗില് ദബാംഗ് ഡല്‍ഹിക്ക് തോല്‍വി. ബംഗാള് വാരിയേഴ്‌സ് 42-33നാണ് ഡല്‍ഹിയെ തോല്‍പ്പിച്ചത്. മറ്റൊരു മത്സരത്തില് യു മുംബ തമിഴ് തലൈവാസിനെ തോല്‍പ്പിച്ചു. സ്‌കോര് 36-32. തുടര്‍ച്ചയായി തോറ്റുകൊണ്ടിരിക്കുന്ന തലൈവാസിന് ആശ്വാസജയം ലഭിക്കുമെന്ന് പ്രതീക്ഷിച്ചെങ്കിലും ഒരിക്കല്‍ക്കൂടി അവസാന മിനിറ്റുകളില് ടീം ജയം കൈവിട്ടു.\nബംഗാള് വാരിയേഴ്‌സിനായി മണീന്ദര് സിങ് 13 പോയന്റ് നേടി. സുകേഷ് ഹെഗ്‌ഡെ 7ഉം ഇസ്മായില് 5ഉം ടീമിനായി സ്വന്തമാക്കി. ദബാംഗ് ഡല്‍ഹിക്കായി നവീന് കുമാര് 15 പോയന്റ് നേടി ഒരിക്കല്‍ക്കൂടി ടോപ് സ്‌കോററായി. ചന്ദ്രന് രഞ്ജിത്ത്6പോയന്റുമായി രണ്ടാം സ്ഥാനത്തെത്തി. പോയന്റ് ടേബിളില് ഒന്നാം സ്ഥാനത്തുള്ള ഡല്‍ഹിയും രണ്ടാം സ്ഥാനത്തുള്ള ബംഗാളും നേരത്തെതന്നെ പ്ലേ ഓഫ് ഉറപ്പിച്ചിരുന്നു.\nഅഭിഷേക് സിങ്ങിന്റെ 10 പോയന്റ് പ്രകടനമാണ് യു മുംബയ്ക്ക് ജയമൊരുക്കിയത്. അതുല്6പോയന്റും നേടി. തമിഴ് തലൈവാസിനായി അജിത് കുമാര് 16 പോയന്റ് നേടിയപ്പോള് മറ്റു താരങ്ങള്‍ക്കൊന്നും തിളങ്ങാനായില്ല. സൂപ്പര്‍താരം രാഹുല് ചൗധരി കേവലം 1 പോയന്റ് മാത്രം നേടി ഒരിക്കല്‍ക്കൂടി നിറംമങ്ങി. പോയന്റ് പട്ടികയില് അവസാന സ്ഥാനത്തുള്ള തലൈവാസ് ഇതിനകം തന്നെ പ്ലേ ഓഫില് കടക്കാതെ പുറത്തായിക്കഴിഞ്ഞു.


ഗബ്രിയേൽ ജീസുസ് പരിക്കേറ്റ് പുറത്ത്, ബ്രസീൽ ടീമിൽ പകരക്കാരൻ എത്തി | Fanport | Football News Malayalam\nHome Football ഗബ്രിയേൽ ജീസുസ് പരിക്കേറ്റ് പുറത്ത്, ബ്രസീൽ ടീമിൽ പകരക്കാരൻ എത്തി\nഅടുത്ത മാസം നടക്കുന്ന സൗഹൃദ മത്സരങ്ങൾക്ക് ആയുള്ള ബ്രസീൽ ദേശീയ ടീമിൽ ചെറിയ മാറ്റം. പരിക്കേറ്റ മാഞ്ചസ്റ്റർ സിറ്റി സ്ട്രൈക്കർ ജീസുസ് ടീമിൽ നിന്ന് മാറി നിൽക്കും. പകരം ജർമ്മൻ ക്ലബായ ഹെർത ബെർലിൻ താരം മാത്യുസ് കുൻഹ ബ്രസീൽ സ്ക്വാഡിൽ എത്തി. പ്രീമിയർ ലീഗിൽ വോൾവ്സിനെതിരായ മത്സരത്തിന് ശേഷമാണ് ജീസുസിന് പരിക്കേറ്റത്.\nതുടയെല്ലിനേറ്റ പരിക്ക് താരത്തെ മൂന്ന് ആഴ്ച എങ്കിലും പുറത്തിരുത്തും. ഈ പരിക്ക് ഏറ്റവും പ്രശ്നമാകുന്നത് മാഞ്ചസ്റ്റർ സിറ്റിക്ക് ആയിരിക്കും. അഗ്വേറോയ്ക്കും പരിക്കേറ്റതിനാൽ സിറ്റി സ്ട്രൈക്കർ ഇല്ലാത്ത അവസ്ഥയിലാണ് ഇപ്പോൾ ഉള്ളത്. എന്നാൽ ബ്രസീലിന്ര് ജീസുസിന്റെ അഭാവം കാര്യമായി ബാധിക്കില്ല.\nപി എസ് ജി താരം നെയ്മർ, ബാഴ്സയുടെ കൗട്ടീനോ, ലിവർപൂളിന്റെ ഫർമീനോ എന്നിവരൊക്കെ ഗോളടിക്കാൻ ബ്രസീൽ സ്ക്വാഡിൽ ഉണ്ട്. ഒക്ടോബറിൽ പെറുവിനെയും ബൊളീവയെയും ആണ് ബ്രസീൽ നേരിടുന്നത്.\nPrevious articleലീഗ് കപ്പ് നാലാം റൗണ്ടിൽ ആഴ്സണൽ ലിവർപൂൾ, സ്പർസ് ചെൽസി പോരാട്ടം\nNext articleപഴയ കളികള് ഏല്ക്കുന്നില്ല, ചെന്നൈയ്ക്ക് രണ്ടാം തോല്‍വി


ഈ വര്‍ഷം ഒരു ലക്ഷം സംരഭങ്ങള്- വ്യവസായ മന്ത്രി പി.രാജീവ് -\nസംരഭകരുടെ പരാതികള്‍ക്ക് പരിഹാരം കാണുകയെന്നത് മാത്രമല്ല മറ്റു പ്രയാസങ്ങളില്ലാതെ ഈ വര്‍ഷം ഒരു ലക്ഷം സംരഭങ്ങള് ആരംഭിക്കുകയാണ് ലക്ഷ്യമെന്ന് വ്യവസായ വകുപ്പ് മന്ത്രി പി.രാജീവ് പറഞ്ഞു. കാസര്‍കോട് നഗരസഭാ കോണ്‍ഫറന്‍സ് ഹാളില് മീറ്റ് ദി മിനിസ്റ്റര് പരിപാടി ഉദ്ഘാടനം ചെയ്യുകയായിരുന്നു മന്ത്രി. നിലവില് 50 കോടി രൂപ വരെയുള്ള നിക്ഷേപങ്ങളുടെ സംരഭങ്ങള്‍ക്ക് ലൈസന്‍സുകള് ആവശ്യമില്ല. കഴിഞ്ഞ ആഴ്ച വരെ ഇത് പത്ത് കോടിയായിരുന്നു. സംരഭകര് കെ സ്വിഫ്റ്റില് രജിസ്റ്റര് ചെയ്താല്. എന്നാല് 50 കോടിക്ക് മുകളില് നിക്ഷേപിക്കുന്ന സംരഭങ്ങള്‍ക്ക് എല്ലാ രേഖകളുമുണ്ടെങ്കില് ഏഴ് ദിവസത്തിനകം അനുമതി നല്‍കും. മീറ്റ് ദി മിനിസ്റ്റര് പരിപാടി മുഴുവന് ജില്ലകളിലും പൂര്‍ത്തീകരിച്ചു കഴിഞ്ഞാല് സംരഭകര്‍ക്ക് പരാതികളുമായി വരേണ്ടി വരില്ല. പരാതികള്‍ക്ക് പരിഹാരം കാണാന് ജില്ലാ തലത്തില് ജില്ലാ കളക്ടര് അധ്യക്ഷനായ സമിതികള്‍ക്ക് രൂപം നല്‍കിയിട്ടുണ്ട്. വകുപ്പ് തല നടപടികള്‍ക്കും പിഴയീടാക്കുന്നതിനുമുള്ള അധികാരം ഈ സമിതികള്‍ക്ക് നല്‍കിയിട്ടുണ്ടെന്നും മന്ത്രി പി.രാജീവ് പറഞ്ഞു. വിവിധ വകുപ്പുതല പ്രതിനിധികളും തദ്ദേശ സ്വയംഭരണ സെക്രട്ടറിമാരും പരിപാടിയില് പങ്കെടുത്തു. കോവിഡ് മാനദണ്ഡം പാലിക്കേണ്ടതിനാല് ഒരേ സമയം പത്ത് പേര്‍ക്കാണ് പ്രവേശനം നല്‍കിയത്.\nവ്യവസായ വാണിജ്യ വകുപ്പ് പ്രിന്‍സിപ്പല് സെക്രട്ടറി എ.പി.എം മുഹമ്മദ് ഹനീഷ് അധ്യക്ഷത വഹിച്ചു. വ്യവസായ വകുപ്പ് ഡയരക്ടര് എസ്.ഹരികിഷോര്, കെ.എസ്.ഐ.ഡി.സി എം.ഡി എം.ജി.രാജമാണിക്യം, കാസര്‍കോട് ജില്ലാ കളക്ടര് ഭണ്ഡാരി സ്വാഗത് രണ്‍വീര് ചന്ദ്, കിന്‍ഫ്ര എം.ഡി കെ.എ.സന്തോഷ് കോശി തോമസ് എന്നിവര് സംസാരിച്ചു. ജില്ലാ വ്യവസായ കേന്ദ്രം ജനറല് മാനേജര് കെ.സജിത്കുമാര് സ്വാഗതം പറഞ്ഞു.


ഇനി മൊബൈലില് നോക്കി തല കുമ്പിട്ട് നടക്കാ൦!! – BengaluruVartha\nമൊബൈലിന്‍റെ ഉപയോഗം വര്‍ദ്ധിച്ച്, ആളുകള് നേരെ നോക്കാന് പോലും മടിക്കുന്ന സമയമാണ് ഇത്. മൊബൈല്‍ഫോണില് നോക്കി പരിസരം ശ്രദ്ധിക്കാതെ തല കുമ്പിട്ട് നടന്ന് വെള്ളത്തില് വീണവരും, ഇലക്ട്രിക് പോസ്റ്റില് ഇടിച്ചവരും ധാരാളമാണ്.\nഎന്നാല്, ഫോണില് നോക്കി പരിസരം ശ്രദ്ധിക്കാതെ തല കുമ്പിട്ട് നടക്കുന്നവര്‍ക്ക് പ്രത്യേക സൗകര്യമൊരുക്കിയിരിക്കുകയാണ് മാഞ്ചസ്റ്റര് സിറ്റി!!.\nഅതായത്, ഇത്തരക്കാര്‍ക്കായി പ്രത്യേക നടപ്പാത തയ്യാറാക്കിയാണ് മാഞ്ചസ്റ്റര് സിറ്റി ഇവരെ സഹായിച്ചിരിക്കുന്നത്.\nമൊബൈല് ഫോണില് നോക്കി മുന്നിലുള്ളത് കാണാതെ തട്ടി വീണും, മറ്റ് വഴിയാത്രക്കാരെ ഇടിച്ചിട്ടും, വാഹനം തട്ടിയും അപകടങ്ങളില്‍പ്പെടുന്നത് സ്ഥിരമായതോടെയാണ് ഇങ്ങനെ ഒരു ആശയം ഉണ്ടായത്.\nവായിക്കുക: എങ്ങും പരിശോധനകൾ...നിരോധിച്ച പ്ലാസ്റ്റിക് ഉൽപ്പന്നങ്ങൾ കണ്ടെത്തിയ എച്ച്.എസ്.ആർ.ലേഔട്ടിലെ ഹോട്ടലിന് പിഴയിട്ടത് ഒരു ലക്ഷം രൂപ!\nറോഡ് മുറിച്ചു കടക്കുമ്പോള് പ്രാണഭയം മൂലം മൊബൈല് ഫോണ് ഉപയോഗിക്കില്ലെങ്കിലും നടപ്പാതയിലെത്തുമ്പോള് എല്ലാവരും തല കുനിച്ച് മൊബൈലില് നോക്കി നടക്കാറാണ് പതിവ്. അതുകൊണ്ടാണ് ഇത്തരം കാല്‍നടക്കാരെ ഉദ്ദേശിച്ച് പ്രത്യേക നടപ്പാത മാഞ്ചസ്റ്റര് സിറ്റി ഒരുക്കിയത്.\n75 മീറ്റര് നീളമുള്ള രണ്ട് ‘മൊബൈല് ഫോണ് സേഫ് ലൈനുകള്’ ആണ് മാഞ്ചസ്റ്ററിലെ സ്പിന്നിംഗ് ഫീല്‍ഡ് ജില്ലയില് ഒരുക്കിയിരിക്കുന്നത്. മാഞ്ചസ്റ്ററിലെ തന്നെ തിരക്കേറിയ ഹാര്‍ഡ്മാന് ബുളിവാര്‍ഡിലാണ് ഈ നടപ്പാതകള് സ്ഥാപിച്ചിരിക്കുന്നത്. ‘മൊബൈല് ഫോണ് സേഫ് ലൈന്’ എന്നാണ് ഈ നടപ്പാതയുടെ പേര്!\nഫോണില് നോക്കി റോഡിലൂടെ നടക്കുന്നതില് കുറ്റബോധമുള്ളവരാണ് 75% ബ്രിട്ടീഷുകാരും എന്നാണു പഠന റിപ്പോര്‍ട്ട്. എന്നാല് ഇനി മാഞ്ചസ്റ്ററില് ഫോണില് നോക്കി കുറ്റബോധമോ പേടിയോ കൂടാതെ ധൈര്യമായി നടക്കാം.\nഅവസാനം കേന്ദ്രം കനിഞ്ഞു;പ്രളയ ദുരിതാശ്വാസമായി സംസ്ഥാനത്തിന് 1200 കോടി രൂപ.


Krishnakumar Posted A Troll About Him And His Family On Instagram | ആരെങ്കിലും ഇന്‍സ്റ്റഗ്രാം തുറക്കാന് കാത്ത് കൃഷ്ണകുമാറും കുടുംബവും! ട്രോള് പങ്കുവെച്ച് നടന് - Malayalam Filmibeat\n| Updated: Monday, May 11, 2020, 21:03 [IST]\nലോക് ഡൗണ് കാലത്ത് സോഷ്യല് മീഡിയയില് സജീവമാകാറുളള താരകുടുംബമാണ് നടന് കൃഷ്ണകുമാറിന്റേത്. വീട്ടില് നിന്നുളള ചിത്രങ്ങളും വീഡിയോകളുമെല്ലാം കൃഷ്ണകുമാറിന്റെ കുടുംബം പങ്കുവെക്കാറുണ്ട്. മക്കള്‍ക്കൊപ്പമുളള ടിക്ക് ടോക്ക് വീഡിയോകളും വര്‍ക്കൗട്ടുമൊക്കെ ചെയ്താണ് നടന് ലോക് ഡൗണ് ദിനങ്ങള് തളളിനീക്കുന്നത്. കൃഷ്ണകുമാറിന്റെ മക്കളായ അഹാന, ദിയ, ഇഷാനി, ഹന്‍സിക തുടങ്ങിയവരെല്ലാം സോഷ്യല് മീഡിയയിലെ താരങ്ങളാണ്. ഡാന്‍സ് വീഡിയോകളും കോമഡി വീഡിയോകളുമെല്ലാം പങ്കുവെച്ചുകൊണ്ടാണ് സഹോദരിമാര് എത്താറുളളത്.\nമക്കള്‍ക്ക് എപ്പോഴും പിന്തുണയുമായി കൃഷ്ണകുമാറും കൂടെയുണ്ടാവാറുണ്ട്. കൃഷ്ണകുമാറിന്റെതായി പുറത്തിറങ്ങിയ പുതിയ ഇന്‍സ്റ്റഗ്രാം പോസ്റ്റ് സോഷ്യല് മീഡിയയില് വൈറലായിരുന്നു. തന്നെയും കുടുംബത്തെയുംകുറിച്ച് വന്നിരിക്കുന്ന ഒരു ട്രോള് പങ്കുവെച്ചുകൊണ്ടാണ് നടന് എത്തിയത്. ആരെങ്കിലും ഇന്‍സ്റ്റഗ്രാം തുറക്കാന് കാത്തുനില്‍ക്കുന്ന കൃഷ്ണകുമാറും കുടുംബവും എന്ന അടിക്കുറിപ്പോടെയാണ് ട്രോള്.\nട്രോള് കണ്ട് മുന് മുഖ്യമന്ത്രിയും കോണ്‍ഗ്രസ് ലീഡറുമായ കെ കരുണാകരന്റെ വാക്കുകള് ഓര്‍ത്തുപോയെന്ന് നടന് ഇന്‍സ്റ്റഗ്രാമില് കുറിച്ചു. കൃഷ്ണകുമാറിന്റെ വാക്കുകളിലേക്ക്; ചില ട്രോളുകള് നമ്മളെ ഒരുപാടു ചിരിപ്പിക്കും. ഈ പോസ്റ്റ് കണ്ടപ്പോള് മുന് മുഖ്യ മന്ത്രിയും കോണ്‍ഗ്രസ് 'ലീഡറുമായ' ശ്രി കരുണാകരന്റെ വാക്കുകള് ഓര്‍ത്തു പോയി. അദ്ദേഹത്തെ പറ്റി അന്ന് കാര്‍ട്ടൂണുകള് വന്നപ്പോള് പത്രക്കാര് ചോദിച്ചു. ഇത് നിയന്ത്രിച്ചൂടെ. അദ്ദേഹം പറഞ്ഞു പ്രസിദ്ധിയും കുപ്രസിദ്ധിയും വരും. കുപ്രസിദ്ധിയുടെ 'കു' മറച്ചു പിടിച്ചാല് അതും പ്രസിദ്ധിയാണ്. നടന് ഇന്‍സ്റ്റഗ്രാമില് കുറിച്ചു.\nഅതേസമയം കൃഷ്ണകുമാറിന് പുറമെ മകള് അഹാന കൃഷ്ണയും സിനിമയില് സജീവമാണ്. കഴിഞ്ഞ വര്‍ഷം ഒരിടവേളയ്ക്ക് ശേഷം ലൂക്ക എന്ന ചിത്രത്തിലൂടെയായിരുന്നു അഹാന കൃഷ്ണ തിരിച്ചുവരവ് നടത്തിയത്. ടൊവിനോ തോമസ് നായകനായ സിനിമ തിയ്യേറ്ററുകളില് വിജയമായി മാറിയിരുന്നു. അഹാന അവതരിപ്പിച്ച നിഹാരിക എന്ന കഥാപാത്രം ഏറെ ശ്രദ്ധിക്കപ്പെട്ടിരുന്നു. ലൂക്കയ്ക്ക് പിന്നാലെ പതിനെട്ടാം പടി എന്ന ചിത്രവും അഹാനയുടെതായി പുറത്തിറങ്ങിയിരുന്നു. മമ്മൂട്ടി അതിഥി വേഷത്തില് എത്തിയ ചിത്രം ശങ്കര് രാമകൃഷ്ണനാണ് സംവിധാനം ചെയ്തിരുന്നത്. സണ്ണി വെയ്ന് നായകനാവുന്ന പിടികിട്ടാപ്പുളളിയാണ് അഹാന കൃഷ്ണയുടെതായി റിലീസിങ്ങിനൊരുങ്ങുന്ന പുതിയ ചിത്രം.\nKrishnakumar postedatroll about him and his family on instagram


തൃശൂരിലും മുഖ്യമന്ത്രിക്ക് കനത്ത സുരക്ഷ; ജലപീരങ്കിയുൾപ്പെടെ വിന്യസിച്ച് പൊലീസ് - Express Kerala\nതൃശൂരിലും മുഖ്യമന്ത്രിക്ക് കനത്ത സുരക്ഷ; ജലപീരങ്കിയുൾപ്പെടെ വിന്യസിച്ച് പൊലീസ്\nKerala June 11, 2022 | Published by : Express Kerala Network\nതൃശൂർ: കൊച്ചിയിൽ നിന്നും തൃശൂരിലെത്തുന്ന മുഖ്യമന്ത്രിക്ക് കനത്ത സുരക്ഷ. തൃശൂരിലെ രാമനിലത്തിലാണ് കൂടുതൽ സുരക്ഷ ഏർപ്പെടുത്തിയത്. പ്രതിപക്ഷ സംഘടനകളുടെ പ്രതിഷേധം കണക്കിലെടുത്ത് കൂടുതൽ പൊലീസിനെ വിന്യസിച്ചു. ജലപീരങ്കി സംവിധാനം ഉൾപ്പെടെയുള്ളവ വിന്യസിച്ചിട്ടുണ്ട്.\nചെല്ലാനത്തെ പരിപാടിക്ക് ശേഷം മുഖ്യമന്ത്രി എത്തുന്നത് തൃശൂർ രാമനിലയത്തിലാണ്. നാൽപ്പതംഗ കമാൻഡോ സംഘമാണ് മുഖ്യമന്ത്രിയെ വിന്യസിക്കുന്നത്. കൂടാതെ ഇന്നുരാത്രി മുഖ്യമന്ത്രി തങ്ങുന്നത് രാമനിലയത്തിയം ഗസ്റ്റ് ഹൗസിലാണ്. അതിനുശേഷം നാളെയാണ് മുഖ്യമന്ത്രി മലപ്പുറത്തേക്ക് എത്തുക\n‘അഴിമതികൾ പുറത്ത് വരുമെന്ന ആകുലതയിൽ അദ്ദേഹത്തിന് വിറളി പിടിച്ച് ഭ്രാന്തായിരിക്കുകയാണ്’ ഷോൺ ജോർജ്\nവൺ… ടു… അടുത്തത് ആരാണ് ? പി.സിയുടെ അറസ്റ്റിൽ നടുങ്ങി കേരളം


| ഒരു കൂട്ട് വേണമെന്ന് ഇതു വരെ തോന്നിയിട്ടില്ല | Mangalam\nMonday 24 Apr 2017 02.40 PM\nഒരു കൂട്ട് വേണമെന്ന് ഇതു വരെ തോന്നിയിട്ടില്ല\nസലീമ 29 വര്‍ഷങ്ങള്‍ക്ക് ശേഷം മലയാളത്തിലൂടെ തിരിച്ചു വരവിനൊരുങ്ങുന്നു...\nമേഘസന്ദേശത്തിലൂടെ സിനിമയ്ക്ക് കിട്ടിയ അഭിനേത്രി, സലീമ. നഖക്ഷതങ്ങളിലൂടെയും ആര്യണകത്തിലൂടെയും പ്രേക്ഷകമനസ്സില് ചേക്കേറിയ സലീമ 29 വര്‍ഷങ്ങള്‍ക്ക് ശേഷം മലയാളത്തിലൂടെ തിരിച്ചു വരവിനൊരുങ്ങുന്നു...\nകളിച്ചിരിക്കാന് കഥപറയാന് കിളിമകള് വന്നില്ലേ...''\nമലയാളത്തിലെ സൂപ്പര്‍മെലഡികളില് ഒന്നാണീ ഗാനം. ഈ ഗാനരംഗത്ത് പ്രത്യക്ഷപ്പെടുന്ന സലീമ എന്ന പെണ്‍കുട്ടിയെ പ്രേക്ഷകര് മറന്നുകാണാനിടയില്ല. എം.ടി.- ഹരിഹരന് കൂട്ടുകെട്ടിലിറങ്ങിയ നഖക്ഷതങ്ങളില് മോനിഷയ്‌ക്കൊപ്പം പ്രേക്ഷകഹൃദയം കീഴടക്കിയ നായിക.\nഅഭിനയിച്ചത് ചുരുക്കം സിനിമകളിലാണെങ്കിലും ദേശീയ അംഗീകാരം വരെ നേടിയെടുത്ത സലീമ പെട്ടെന്ന് അപ്രത്യക്ഷയായപ്പോള് എല്ലാവരുമൊന്ന് ശങ്കിച്ചു.\nനീണ്ട ഇടവേളയ്ക്കു ശേഷം മലയാള സിനിമയിലേക്കും മലയാള നാട്ടിലേക്കും തിരിച്ചെത്താന് ആഗ്രഹിക്കുന്ന സലീമ, ചെന്നൈയില് ടീ നഗറിലെ വീട്ടിലിരുന്ന് പുതിയ വിശേഷങ്ങള് പങ്കുവയ്ക്കുമ്പോള്...\nഅപ്രതീക്ഷിതമായിരുന്നു ഇടവേളയും തിരിച്ചു വരാനുള്ള ആഗ്രഹവും ?\nഎനിക്കെന്നും സിനിമ പാഷനായിരുന്നു. മരിക്കുംവരെ സിനിമ ചെയ്യണമെന്നാണ് ആഗ്രഹം. ഇടവേളയെടുത്തത് മനപൂര്‍വ്വമായിരുന്നില്ല. സംഭവിച്ചു പോയതാണ്. 29 വര്‍ഷം മുമ്പ് അങ്ങനൊരു തീരുമാനമായിരുന്നു ആവശ്യം.\nഇന്നിപ്പോള് സിനിമയിലേക്കുള്ള മടക്കം ഞാന് ഏറെ ആഗ്രഹിക്കുന്നു. മലയാള സിനിമയും കേരളവുമൊക്കെ എനിക്ക് വളരെ പ്രിയപ്പെട്ടതാണ്. തിരിച്ചു വരവ് മലയാള സിനിമയിലൂടെയാകണമെന്നാണ് ആഗ്രഹം.\nചെറുപ്പത്തിലേ അഭിനയവാസനയുണ്ടായിരുന്നോ ?\nഅതു പിന്നെ ചോദിക്കാനുണ്ടോ? അമ്മ ഗിരിജ അറിയപ്പെടുന്ന തെലുങ്ക നായികയായിരുന്നു. മൂന്നൂറിലധികം സിനിമകളില് അഭിനയിച്ചിട്ടുണ്ട്. മുത്തശ്ശി തിലകവും അഭിനേത്രിയായിരുന്നു. അവരില് നിന്നുമാണ് എനിക്ക് സിനിമയെന്ന മോഹമുണ്ടായത്.\nഅമ്മയ്‌ക്കൊപ്പം വേനലവധിക്ക് ലൊക്കേഷനില് പോകും. അമ്മ 100 സിനിമ പൂര്‍ത്തിയാക്കിയ ചടങ്ങുകളിലൊക്കെ ഞാനും പങ്കെടുത്തിട്ടുണ്ട്. ജീവിതത്തിലും എന്നെ ഏറെ സ്വാധീനിച്ച വ്യക്തിയായിരുന്നു അമ്മ.\nഞാന് പോലുമറിയാതെ നൃത്തവും അഭിനയവുമൊക്കെ എന്നിലേക്ക് വന്നു ചേര്‍ന്നതാണ്. സിനിമയല്ലാതെ മറ്റൊരു പ്രൊഫഷനെക്കുറിച്ച് ചിന്തിച്ചിട്ടുമില്ല, ആഗ്രഹിച്ചിട്ടുമില്ല.\nഅമ്മയും അമ്മമ്മയും തിരക്കേറിയ അഭിനേത്രികള്. ഒരു സെലിബ്രിറ്റി ചെറുപ്പമായിരുന്നോ ?\nഅങ്ങനെ പറയാനാവില്ല. പുറത്തിറങ്ങിയാല് ഗിരിജാമ്മയുടെ മകളെന്ന ഇമേജ് കിട്ടിയിട്ടുണ്ട്. സ്‌കൂളിലും ആ സ്റ്റാറ്റസ് ഉണ്ടായിരുന്നു. പക്ഷേ വീട്ടിലൊരിക്കലും അങ്ങനെയായിരുന്നില്ല. അമ്മ എപ്പോഴും എനിക്കു വേണ്ടി സമയം കണ്ടെത്തിയിരുന്നു.\nതിരക്കിനിടയിലും എന്റെ ആവശ്യങ്ങള്‍ക്കും ആഗ്രഹങ്ങള്‍ക്കും മുന്‍തൂക്കം നല്‍കിയിരുന്നു. ഒറ്റമകളായതു കൊണ്ട് ആ സ്‌നേഹവും പരിഗണനയും കിട്ടിത്തന്നെയാണ് വളര്‍ന്നത്.\nഅമ്മമ്മയ്ക്കും ഒറ്റ മകളെ ഉണ്ടായിരുന്നുള്ളു, എന്റെ അമ്മ. രണ്ടു മൂന്നു തലമുറ പിന്നോട്ടു നോക്കിയാലും ഒറ്റമകള് പാരമ്പര്യമാണ്. അവരെല്ലാം സിനിമയില് തിളങ്ങിയവരുമാണ്.\nഅച്ഛനുമായി പ്രത്യേക ആത്മബന്ധമൊന്നും ഉണ്ടായിരുന്നില്ല. അമ്മയായിരുന്നു എനിക്കെല്ലാം. എന്നിലെ എല്ലാ കഴിവുകളും വളര്‍ത്തിയെടുക്കാനും പ്രോത്സാഹിപ്പിക്കാനും അംഗീകരിക്കാനും അമ്മയായിരുന്നു എപ്പോഴും കൂടെയുണ്ടായിരുന്നത്.


പട്ടാപകൽ തട്ടിക്കൊണ്ടുപോയി യുവാവിനെ കൊലപ്പെടുത്തിയത് ക്രൂരമായി മർദ്ദിച്ച് | Malayalam News\nപട്ടാപകൽ തട്ടിക്കൊണ്ടുപോയി യുവാവിനെ കൊലപ്പെടുത്തിയത് ക്രൂരമായി മർദ്ദിച്ച്\nതിരുവനന്തപുരം- നഗരത്തിൽനിന്ന് കഴിഞ്ഞ ദിവസം തട്ടിക്കൊണ്ടുപോയ യുവാവിനെ കൊലപ്പെടുത്തിയത് ക്രൂരമായി മർദ്ദിച്ചവശനാക്കിയ ശേഷം. കൊലപാതകം നടത്തുന്നതിന് മുമ്പ് അക്രമികൾ തങ്ങളുടെ കൂട്ടുകാരന്റെ ജന്മദിനം ആഘോഷിച്ചിരുന്നു. ലഹരി ഉപയോഗിച്ച ശേഷമാണ് അക്രമികൾ ക്രൂരകൃത്യം ചെയ്തത്. സംഭവവുമായി ബന്ധപ്പെട്ട് രണ്ടുപേരെ പോലീസ് കസ്റ്റഡിയിലെടുത്തു. ബാലു, റോഷൻ എന്നിവരെയാണ് പോലീസ് കസ്റ്റഡിയിലെടുത്തത്.\nഅക്രമിസംഘത്തിൽ പത്തുപേരാണുണ്ടായിരുന്നത്. ഇവരിൽ പലരും കേരളം വിട്ടിട്ടുണ്ടെന്നാണ് പോലീസ് കരുതുന്നത്. കൊഞ്ചിറവിള സ്വദേശി അനന്തു ഗിരീഷിനെയാണ് കൊലപ്പെടുത്തിയത്. കണ്ടെത്തിയത്. ഇന്നലെ രാവിലെയാണ് മൃതദേഹം കരമന ദേശീയപാതയ്ക്ക് സമീപത്തെ കുറ്റിക്കാട്ടിൽ കണ്ടെത്തിയത്. കൊഞ്ചിറവിള ക്ഷേത്ര ഉത്സവത്തിനിടെ അനന്തുവും മറ്റൊരു സംഘവുമായി വാക്കുതർക്കമുണ്ടായിരുന്നു. ഇതാണ് സംഭവത്തിന്റെ പിന്നിലെന്നാണ് സൂചന.\nബൈക്കിൽ കരമന ഭാഗത്തേക്ക് യാത്ര ചെയ്യുകയായിരുന്ന അനന്തുവിനെ രണ്ട് പേർ ചേർന്നാണ് തട്ടിക്കൊണ്ടുപോയത്. അനന്തുവിന്റെ ഫോണിലേക്ക് സുഹൃത്ത് വിളിച്ചപ്പോഴാണ് തട്ടിക്കൊണ്ടുപോയെന്ന വിവരം മനസിലാകുന്നത്. പിന്നീട് ഫോൺ സ്വിച്ച് ഓഫ് ആയി. തമ്പാനൂർ ഭാഗത്താണ് അവസാനമായി സംഘത്തെ കണ്ടത്. മദ്യത്തിനും മയക്കുമരുന്നിനും അടിമകളാണ് യുവാക്കളെന്ന് പോലീസ് പറഞ്ഞു. അനന്തുവിനെ എഴുപേർ ചേർന്ന് മർദിച്ചുവെന്നാണ് പോലീസ് കണ്ടെത്തൽ. നഗരത്തിലെ വിവിധ ഭാഗങ്ങളിലെ സി.സി.ടി.വി കാമറകൾ പരിശോധിച്ച് വരികയാണ്. കൂടുതൽ അന്വേഷണം നടന്നുവരുന്നു. കൊലപാതകമെന്ന് സംശയിക്കുന്നതായി പോലീസ് അറിയിച്ചു.\nKerala ananthu karamana murder


മഞ്ഞുകാറ്റില് ആന്റിലോപ് കന്യോന് കണ്ടാല് ഇങ്ങനെയിരിക്കും\nAntelope Canyon, First Published 26, Aug 2019, 3:08 PM IST\nആന്റിലോപ് കന്യോന് യാത്ര. ദേശാന്തരം: സൂനജ എഴുതുന്നു\nഅനുഭവങ്ങളുടെ ഖനിയാണ് പ്രവാസം. മറ്റൊരു ദേശം. അപരിചിതരായ മനുഷ്യര്. പല ദേശക്കാര്. പല ഭാഷകള്. കടലിനിപ്പുറം വിട്ടു പോവുന്ന സ്വന്തം നാടിനെക്കുറിച്ചുള്ള ഓര്‍മ്മകള് കൂടി ചേരുമ്പോള് അത് അനുഭവങ്ങളുടെ കോക് ടെയിലായി മാറുന്നു. പ്രിയ പ്രവാസി സുഹൃത്തേ, നിങ്ങള്‍ക്കുമില്ലേ, അത്തരം അനേകം ഓര്‍മ്മകള്. അവയില് മറക്കാനാവാത്ത ഒന്നിനെ കുറിച്ച് ഞങ്ങള്‍ക്ക് എഴുതാമോ? പ്രവാസത്തിന്റെ ദിനസരിക്കുറിപ്പുകളിലെ നിങ്ങളുടെ അധ്യായങ്ങള്‍ക്കായി ഇതാ ഏഷ്യാനെറ്റ് ന്യൂസ് ഒരുക്കുന്ന പ്രത്യേക ഇടം, ദേശാന്തരം. ഫോട്ടോയും പൂര്‍ണ്ണ വിലാസവും കുറിപ്പും webteam@asianetnews.in എന്ന വിലാസത്തില് അയക്കാം.. ദേശാന്തരം എന്ന് സബ് ജക്റ്റ് ലൈനില് എഴുതാന് മറക്കരുത്\nചില യാത്രകള് അങ്ങനെയാണ്. ഏറെ പ്രതീക്ഷിച്ചു യാത്ര തിരിക്കും. അതിമനോഹരമായ നേരങ്ങളെക്കുറിച്ച് സ്വപ്‌നം കാണും. ആ സ്വപ്‌നങ്ങളില് യാത്ര തുടരും. എന്നാല്, പെട്ടെന്നുള്ള ചില സംഭവങ്ങള് യാത്രയുടെ ഗതിയാകെ മാറ്റും. കാലാവസ്ഥയോ മറ്റ് സംഭവങ്ങളോ വില്ലനാവും. അതോടെ, യാത്രയുടെ ആനന്ദമാകെ പോവും. എങ്കിലും യാത്ര പോവും. അപ്രതീക്ഷിതമായ തിരിവുകളിലൂടെയുള്ള ആ യാത്ര അസാധാരണമായ അനുഭവങ്ങള് തരും. എങ്കിലും സ്വപ്‌നം കണ്ട യാത്ര അപ്പോഴും അതേ പോലെ ബാക്കി നില്‍ക്കും. പിന്നെയൊരിക്കല് ആ സ്വപ്‌നത്തിലേക്ക് ഒരു വണ്ടിയോടുമെന്ന് പ്രതീക്ഷിച്ച് മടങ്ങും.\nഭൂമിയിലെ അതിമനോഹരമായ കാഴ്ചകളിലൊന്നായി വിശേഷിപ്പിക്കപ്പെട്ട ആന്റിലോപ് കന്യോന് കാണാന് പുറപ്പെട്ടത് ഇതേ പോലൊരു സ്വപ്‌നത്തിന്റെ അകമ്പടിയോടെയാണ്. ഞാനാദ്യം പറഞ്ഞ അവസ്ഥകളായിരുന്നു ഫലം. കത്തിനില്‍ക്കേണ്ട സൂര്യന് മറഞ്ഞു. മഞ്ഞ് ആ യാത്രയെ വിഷാദാത്മകമാക്കി. എങ്കിലും, മറ്റൊരു യാത്രയുടെ പ്രതീക്ഷകള് ബാക്കിനിര്‍ത്തി ഞങ്ങള് മടങ്ങി.\nആ വിനോദയാത്രയുടെ രണ്ടാംദിവസമായിരുന്നു ആന്റിലോപ് കന്യോന് എന്ന ചുവന്ന മലയിടുക്കുകളുടെ അടുക്കലേക്ക് ഞങ്ങള് പുറപ്പെട്ടത്. അതിനുമുന്‍പത്തെ ദിവസം ലോസ് ഏഞ്ചലസിലെത്തി യൂണിവേഴ്സല് സ്റ്റുഡിയോസ് സന്ദര്‍ശിച്ച്, അടുത്ത ദിവസം അവിടുന്ന് വാടകക്കെടുത്ത രണ്ടു വണ്ടികളിലായി ഞങ്ങള് നാല് കുടുംബങ്ങള് യാത്ര തിരിച്ചതാണ്. കാലാവസ്ഥാപ്രവചനത്തില് മഞ്ഞുവീഴ്ച കണ്ടുവെങ്കിലും അമിതാത്മവിശ്വാസത്തോടെ ഞങ്ങളങ്ങ് പുറപ്പെട്ടു. വെയിലില് തിളങ്ങുന്ന ചിത്രങ്ങളാണ് ഗൂഗിളില് ആന്റിലോപ് കന്യോനെന്ന് കിട്ടുന്നത്. ഇത്തവണ മഞ്ഞു വീണ ചിത്രങ്ങളെടുക്കാം എന്ന് കളിപറഞ്ഞു ഞങ്ങള് യാത്ര തുടര്‍ന്നു. താമസത്തിനായി ബുക്ക് ചെയ്ത ഹോട്ടലില് വിളിച്ചന്വേഷിച്ചപ്പോള്, 'അവിടെ കുഴപ്പമൊന്നുമില്ല, വന്നോളൂ' എന്നാണ് മറുപടി കിട്ടിയതും.\nകാലിഫോര്‍ണിയയില് നിന്നും നെവാഡാ, യൂട്ടാ എന്നീ രണ്ടു സ്റ്റേറ്റുകളിലൂടെയാണ് അരിസോണ എന്ന സ്റ്റേറ്റില് എത്തുന്നത്. യൂട്ടയിലെ ഒരു നഗരമായ കനാബില് എത്തുമ്പോഴേക്കും മഞ്ഞുവീഴ്ച തുടങ്ങിയിരുന്നു. ഒരു പുരാതന നഗരം പോലെ തോന്നിച്ച കനാബിലെ കെട്ടിടങ്ങള് പഴയ ഇംഗ്ലീഷ്‌സിനിമകളിലെ കാഴ്ചകളായിരുന്നു.\nഅതുവരെയുള്ള കാലാവസ്ഥ പെട്ടെന്നാണ് മാറിയത്. ചെറിയ മഴച്ചാറ്റല് പോലെയിരുന്ന മഞ്ഞുവീഴ്ച ക്രമാതീതമായി കനപ്പെട്ടു. സൂര്യന് എങ്ങോ ഓടിമറഞ്ഞു. പെട്ടെന്ന് ഇരുട്ടി. ചുറ്റിനും മരവിച്ച വെളുപ്പ് മാത്രം. കാറിന്റെ മുകളിലേക്ക് തുടര്‍ച്ചയായി വീണുകൊണ്ടിരിക്കുന്ന മഞ്ഞിനെ തുടച്ചുനീക്കാന് വൈപ്പര് കിണഞ്ഞു പരിശ്രമിച്ചു.\nഅതുവരെ ഉണ്ടായിരുന്ന ആത്മധൈര്യമൊക്കെ മഞ്ഞിനേക്കാള് തണുത്തു. തെരുവുവിളക്കുകള് മഴപോലെ പെയ്യുന്ന മഞ്ഞുപാളികളെ മാത്രം കാണിക്കാന് വിധിക്കപ്പെട്ട് അങ്ങിങ്ങായി നില്‍ക്കുന്നു. രണ്ടു വശങ്ങളിലും ഇരുട്ട് മാത്രമേയുള്ളൂ. സൂക്ഷിച്ചുനോക്കിയാല് വെള്ളയുടുത്ത പ്രേതങ്ങളായി മരങ്ങള് കാണാം. വീടുകളൊക്കെ ഉള്ളിലേക്കാണ്. അല്ലെങ്കിലും നാട്ടിലെ പോലെ ഒരു വീടിന്റെ പടിക്കല് നിര്‍ത്തിയിട്ട് ചെന്ന് ചോദിക്കാന് പറ്റിയ അവസ്ഥ ഇവിടെ ഉണ്ടാവാറില്ല.\nഞങ്ങളുടെ കൂടെയുള്ള മറ്റേ വണ്ടിക്കാണെങ്കില് സ്‌നോയില് ഓടിക്കാന് പറ്റിയ ചക്രങ്ങളില്ല. ബ്രേക്ക് പിടിച്ചാല് തെന്നിപ്പോകുമെന്നതുകൊണ്ട് രണ്ടുപേരും വളരെ സൂക്ഷിച്ചാണ് ഓടിച്ചുകൊണ്ടിരിക്കുന്നത്. ഇടയ്ക്കിടെ വലിയ ട്രക്കുകള് അങ്ങോട്ടുമിങ്ങോട്ടും ഹുങ്കാരത്തോടെ കടന്നുപോയി നമ്മുടേതുപോലുള്ള കാറുകള് വളരെ വിരളം.\nനിര്‍ത്തി തിരിച്ചു പോയാലോ എന്ന ചിന്തപോലും ഉണ്ടായി. തിരികെ സുരക്ഷിതമായ ഒരിടമെത്തണമെങ്കിലും പിന്നെയും ഏറെ ദൂരം പിന്നിടേണ്ടതുണ്ട്. അതിനുള്ളില് റോഡ് വീണ്ടും മഞ്ഞുമൂടും. പിന്നെ വരുമ്പോള് കണ്ടയിടങ്ങളൊന്നും താമസത്തിനുള്ള സൗകര്യം പ്രതീക്ഷിക്കാവുന്നവയായി തോന്നിയതുമില്ല.\nകുറച്ചു മുന്നിലായിപോയ ഒരു കാര് ഇടതുവശത്തുള്ള ഇടവഴിയിലേക്ക് തിരിഞ്ഞിട്ട് വീണ്ടും തിരിച്ചെടുക്കുന്നതുകൊണ്ട് കൈ കാട്ടി നിര്‍ത്തിച്ചു. അതില് നിന്നും പതിനാറോ പതിനേഴോ വയസുള്ള കുഞ്ഞുമുഖമുള്ള സുന്ദരന് ഇറങ്ങി ഞങ്ങളുടെ അരികിലേക്കോടി വന്നു. കൂട്ടുകാരിയെ തിരികെ വിടാന് വന്നതാണത്രേ. ധൃതിപിടിച്ചു വീട്ടിലേക്ക് പോവുകയാണ്. അവനും മുന്നിലേക്കുള്ള തടസ്സങ്ങളെ കുറിച്ചോ സൗകര്യങ്ങളെ കുറിച്ചോ അറിവില്ല.\nഅതിശൈത്യം മൂലം വൈദ്യുതി, ഫോണ് ബന്ധങ്ങളെല്ലാം വിച്ഛേദിക്കപ്പെടാന് സാധ്യതയുള്ളതുകൊണ്ട് വീണ്ടും ബുക്ക് ചെയ്തിരുന്ന ഹോട്ടലിലേക്ക് വിളിച്ചുനോക്കി. 'പ്രശ്‌നമില്ല, വന്നോളൂ' എന്നാണ് അപ്പോഴും കിട്ടിയ സന്ദേശം.\nആകാശം അപ്പോഴും നിറുത്താതെ പെയ്തുകൊണ്ടിരുന്നു. മുന്നോട്ട് പോവുകയല്ലാതെ മറ്റ് മാര്‍ഗവുമില്ല. പിന്നെയും ഒരുമണിക്കൂറോളം സഞ്ചരിച്ച് ലക്ഷ്യത്തിലെത്തുമ്പോള്, ഭയപ്പെടുത്തിയെങ്കിലും ചതിക്കാതിരുന്ന പ്രകൃതിയോട് നന്ദി പറഞ്ഞു. അടുത്തുള്ള കടയില് നിന്നും ചൂട് പിസ കൊണ്ടുവന്ന് പങ്കിട്ട് കഴിച്ച് മുറിയില് കരിമ്പടത്തിനടിയിലെ സുരക്ഷിതത്വത്തിലേക്ക് ചുരുണ്ടുകൂടുമ്പോള് തികച്ചും അപരിചിതവും അവ്യക്തവും വഴുക്കുന്നതുമായ വഴിയിലൂടെ ശ്വാസമടക്കിപ്പിടിച്ചുള്ള ആ യാത്ര മറവിക്കതീതമായി മനസ്സില് കല്ലിച്ച് കിടന്നു.\nരാവിലെ കണ്ണാടിജനാലക്കപ്പുറത്ത് നനഞ്ഞ നിലത്തേക്ക് നോക്കി സൂര്യന് അശക്തരായ രശ്മികളെ താഴേക്കയച്ച് തലകുനിച്ചുനിന്നു. കന്യോനിലേക്ക് പ്രത്യേകം വണ്ടി വരേണ്ടതാണ്. അത് ഹോട്ടലുകാരുടെ ടൂര് ആണ്. പക്ഷെ വെളുപ്പിനെ വരെ പെയ്ത മഞ്ഞ് അത് നഷ്ടപ്പെടുത്തി. അതായത് അതിനടുത്തുചെന്ന് മലയിടുക്കുകള്‍ക്കുള്ളിലൂടെയുള്ള സവാരി നടക്കില്ല. ഒരു ദിവസം കഴിഞ്ഞാല് കാണാം. എന്തായാലും ഒരു പരീക്ഷണത്തിനുകൂടി വയ്യെന്നായി എല്ലാവരും. അടുത്ത യാത്ര വേഗാസിലേക്കാണ് അത് മറ്റൊരുലോകമാണല്ലോ. അതുകൊണ്ട് ആന്റിലോപ് മലയിടുക്കുകളെ പിന്നീട് വിശദമായി കാണാമെന്ന് തീരുമാനിച്ച് ഞങ്ങള് വേഗസിലേക്ക് തിരിച്ചു.\nതലേന്ന് പെയ്ത മഞ്ഞുമുഴുവന് അപ്പോഴേക്കും റോഡില് നിന്നും ഇരുവശങ്ങളിലേക്കും നീക്കം ചെയ്യപ്പെട്ടിരുന്നു. അങ്ങുദൂരെ മലയിടുക്കുകള്‍ക്കിടയിലൂടെ സൂര്യന് പാതിമറഞ്ഞു പിണങ്ങിനില്‍ക്കുന്നത് കാണാമായിരുന്നു. വഴിയരികിലെ കുന്നുകളിലെ മരങ്ങളും കുറ്റിച്ചെടികളും വെളുത്ത തൊപ്പി വെച്ച്, പിന്നിലേക്കോടുന്ന ചെമ്മരിയാട്ടിന്‍പറ്റങ്ങളായി.\nമനസില്ലാമനസോടെയാണെങ്കിലും ഇതിലും സുന്ദരമായ കാഴ്ചകള്‍ക്കായുള്ള തിരിച്ചുവരവ് സ്വപ്നം കണ്ട് ഞങ്ങള് മടങ്ങി.\nLast Updated 26, Aug 2019, 3:08 PM IST


ഗൺമാൻ ജയഘോഷിന് ഭീഷണി ഉണ്ടായിരുന്നുവെന്ന് കുടുംബം; സ്വർണ്ണക്കടത്ത് സംഘം അപായപ്പെടുത്തുമെന്ന് ഭയന്നു | gun man jayaghosh had received threats says family gun man missing since yesterday evening\nഗൺമാൻ ജയഘോഷിന് ഭീഷണി ഉണ്ടായിരുന്നുവെന്ന് കുടുംബം; സ്വർണ്ണക്കടത്ത് സംഘം അപായപ്പെടുത്തുമെന്ന് ഭയന്നു\nTrivandrum, First Published 17, Jul 2020, 10:07 AM\nകരുതുന്നതിലും വലിയ സംഘമാണെന്ന് ജയഘോഷ് ഭാര്യയോട് പറഞ്ഞിരുന്നു. കസ്റ്റംസോ എൻഐഎയെയോ ഇതുവരെ ജയഘോഷിനെ വിളിപ്പിട്ടിട്ടില്ലെന്നും ബന്ധുക്കൾ പറയുന്നു.\nതിരുവനന്തപുരം: കാണാതായ ഗൺമാൻ ജയഘോഷിന് ഭീഷണി ഉണ്ടായിരുന്നുവെന്ന് കുടുംബം. സ്വര്‍ണക്കടത്ത് സംഘം അപായപ്പെടുത്തുമെന്ന് ജയഘോഷ് പേടിച്ചിരുന്നുവെന്ന് കുടുംബം പറയുന്നു. ജയഘോഷിന്റെ സഹോദരീ ഭർത്താവ് അജിത്കുമാറിന്റേതാണ് വെളിപ്പെടുത്തൽ.\nഇപ്പോൾ എൻഐഎ കസ്റ്റഡിയിലുള്ള സ്വപ്ന സുരേഷ് ജയഘോഷിനെ വിളിച്ചിരുന്നെന്നും ജയഘോഷ് തിരിച്ചും വിളിച്ചിട്ടുണ്ടെന്നും അജിത് കുമാർ വെളിപ്പെടുത്തി. കരുതുന്നതിലും വലിയ സംഘമാണെന്ന് ജയഘോഷ് ഭാര്യയോട് പറഞ്ഞിരുന്നു. കസ്റ്റംസോ എൻഐഎയെയോ ഇതുവരെ ജയഘോഷിനെ വിളിപ്പിട്ടിട്ടില്ലെന്നും ബൈക്കിലെത്തിയ രണ്ടുപേർ ജയഘോഷിനെ ഭീഷണിപ്പെടുത്തിയിരുന്നുവെന്നും അജിത് കുമാർ പറയുന്നു.\nജയ്ഘോഷിനെ അവസാനമായി വിളിച്ചത് ഒരു സുഹൃത്താണെന്നാണ് പൊലീസ് പറയുന്നത്. ഫോണിന്‍റെ അവസാന ടവർ ലൊക്കേഷൻ കുടുംബ വീട് തന്നെയാണെന്ന് കഴക്കൂട്ടം അസിസ്റ്റൻ്റ് കമ്മീഷണർ അനിൽ കുമാർ പറഞ്ഞു. ബന്ധുക്കളുടെ പരാതിയുടെ അടിസ്ഥാനത്തിൽ ഊർജിത അന്വേഷണം തുടരുകയാണെന്നും പൊലീസ് അറിയിച്ചു.\nഇന്നലെ മുതലാണ് യുഎഇ കോൺസുൽ ജനറലിന്‍റെ ഗൺമാനായിരുന്ന അജയോഘോഷിനെ കാണാതായത്. തുമ്പയിലെ ഭാര്യവീട്ടിലായിരുന്നു ജയഘോഷ്. ഗൺമാന്റെ തോക്ക് പൊലീസ് ഇന്നലെ തിരികെ വാങ്ങിയിരുന്നു.\nകടുത്ത മാനസിക സംഘ‍ർഷത്തിൽ ആയിരുന്ന ഗൺമാനെ, വീട്ടിലെത്തിയ പൊലീസുകാരാണ് തുമ്പയിലെ ഭാര്യവീട്ടിലേക്ക് മാറ്റിയത്.\nLast Updated 17, Jul 2020, 1:10 PM\ngun man missing


അനീഷ് ഫ്രാന്‍സിസ്– കോട്ടയം കാഞ്ഞിരപ്പള്ളി സ്വദേശി. ആനുകാലികങ്ങളില് ചെറുകഥകള് പ്രസിദ്ധീകരിച്ചിട്ടുണ്ട്. ദൂരെ ദൂരെ റോസാക്കുന്ന് എന്ന കഥാസമാഹാരമാണ് ആദ്യ പുസ്തകം. ഇപ്പോള് കേരള സ്റ്റേറ്റ് ഇലക്ട്രിസിറ്റി ബോര്‍ഡില് അസിസ്റ്റന്റ് എഞ്ചിനീയറായി ജോലിനോക്കുന്നു.\nശബരിമല റിട്ട് ഹര്‍ജികള് സുപ്രീം കോടതിയിലേക്ക് മാറ്റില്ല; സംസ്ഥാന സര്‍ക്കാരിന്റെ ആവശ്യം തള്ളി


‘മുല്ലപ്പള്ളി പറഞ്ഞത് വേദനിപ്പിച്ചു; ഗസ്റ്റ് ആര്‍ട്ടിസ്റ്റായിരുന്നോ എന്ന് ജനം വിലയിരുത്തിയിട്ടുണ്ട്’; കെ.കെ.ശൈലജ – News Portal\n‘മുല്ലപ്പള്ളി പറഞ്ഞത് വേദനിപ്പിച്ചു; ഗസ്റ്റ് ആര്‍ട്ടിസ്റ്റായിരുന്നോ എന്ന് ജനം വിലയിരുത്തിയിട്ടുണ്ട്’; കെ.കെ.ശൈലജ\nതിരുവനന്തപുരം: കെപിസിസി അധ്യക്ഷന് മുല്ലപ്പള്ളി രാമചന്ദ്രന്റെ പരാമര്‍ശങ്ങള് വേദനിപ്പിച്ചുവെന്ന് ആരോഗ്യമന്ത്രി കെ.കെ.ശൈലജ. സഹായിച്ചില്ലെങ്കിലും പരിഹസിക്കരുതെന്നും കെ.കെ ശൈലജ പറഞ്ഞു. മാറി നിന്ന് കമന്റ് പറയാന് എളുപ്പമാണ്. നിപ സമയത്ത് താന് ഗസ്റ്റ് ആര്‍ട്ടിസ്റ്റായിരുന്നോ എന്ന് ജനങ്ങള് വിലയിരുത്തിയിട്ടുണ്ടെന്നും കെ.കെ. ശൈലജ പറഞ്ഞു.\n‘ നമ്മളെല്ലാവരും മനുഷ്യരല്ലേ, കാരണം നമ്മളെല്ലാവരും ആത്മാര്‍ത്ഥമായി പാടുപെട്ട് നമുക്ക് പരിചയമില്ലാത്ത ഒരു ശത്രുവിനോട് പോരാട്ടം നടത്തി ഓരോ മനുഷ്യനെയും രക്ഷിക്കാന് ശ്രമിക്കുന്നതിനിടെ അതിനെ സഹായിച്ചില്ലെങ്കില് പോകട്ടെ, അതിനെ പരിഹസിക്കുകയും, ചെയ്യുന്നതെല്ലാം മോശമാണെന്ന് വരുത്തി തീര്‍ക്കാന് ശ്രമിക്കുകയും ചെയ്യുമ്ബോള് മനുഷ്യരായാല് സ്വാഭാവികമായി നമുക്ക് വിഷമം ഉണ്ടാകില്ലേ, ആ വിഷമം എനിക്കും ഉണ്ടായിട്ടുണ്ട്,’ കെ.കെ. ശൈലജ പറഞ്ഞു.\n‘ മാറി നിന്നിട്ട് ഇത്തരം കമന്റുകള് പറയാന് വളരെ എളുപ്പമാണ്. നമുക്ക് നമ്മുടെ പ്രവര്‍ത്തനവുമായി മുന്നോട്ട് പോവാം,’ കെ.കെ. ശൈലജ പറഞ്ഞു. മുല്ലപ്പള്ളിയോട് ക്ഷമിക്കുമോ അതോ എന്നും ആ വാക്കുകള് ഓര്‍മിച്ചു വെക്കുമോ എന്ന ചോദ്യത്തിന് മുല്ലപ്പള്ളിയോട് ക്ഷമിക്കാന് ഞാന് ആരുമല്ലെന്നും ആരോഗ്യമന്ത്രി മറുപടി നല്‍കി.\n‘ ഞാനാര് മുല്ലപ്പള്ളിയോട് ക്ഷമിക്കാന്, അദ്ദേഹം എന്നേക്കാളും മുമ്ബേ രാഷ്ട്രീയ പ്രവര്‍ത്തനം ആരംഭിച്ചിട്ടുള്ള ഒരു നേതാവാണെന്നാണ് ഞാന് കരുതുന്നത്. ഞാനത് കേട്ടിട്ടില്ല. ഞാനത് കണ്ടിട്ടില്ല, അങ്ങനെ ചിന്തിക്കാനാണ് ഞാന് ആഗ്രഹിക്കുന്നത്. ഞാന് എന്റെ ജോലിയും ചെയ്ത മുന്നോട്ട് പോവുന്നു,’ ആരോഗ്യമന്ത്രി പറഞ്ഞു.\nകേരളത്തിന്റെ കോവിഡ് പ്രതിരോധതന്ത്രം മികച്ചതാണെന്നും പ്രതിപക്ഷനേതാവ് രമേശ് ചെന്നിത്തലയ്ക്ക് മറുപടിയായി അവര് പറഞ്ഞു. പരിശോധന കുറവല്ല. സമൂഹവ്യാപനമുണ്ടായാല് അപ്പോള്‍ത്തന്നെ തുറന്നു പറയുമെന്നും കേരളത്തില് ഇത്തരം കാര്യങ്ങള് ഒളിച്ചു വയ്ക്കാനാവില്ലെന്നും ആരോഗ്യമന്ത്രി പറഞ്ഞു.


🔳യുപിഐ വിപണിയില് സ്വാധീനം മെച്ചപ്പെടുത്താന് അമ്പരപ്പിക്കുന്ന ഓഫര് വാഗ്ദാനം ചെയ്ത് ഫിന്‍ടെക് കമ്പനികളിലെ പ്രമുഖരായ പേടിഎം. ഒക്ടോബര് 14 ന് തുടങ്ങിയ ഓഫര് വഴി ദിവസവും ഉപഭോക്താക്കള്‍ക്ക് ഒരു ലക്ഷം രൂപ ക്യാഷ്ബാക്ക് കിട്ടുന്ന പദ്ധതിക്കാണ് തുടക്കമിട്ടിരിക്കുന്നത്. പേടിഎം ആപ്പിലൂടെ പണം അയക്കല്, ഓണ്‍ലൈന് / ഓഫ്‌ലൈന് പേയ്‌മെന്റുകള്, റീചാര്‍ജുകള് തുടങ്ങിയവയിലൂടെ കാഷ്ബാക്ക് നേടാനാവും. പേടിഎം യുപിഐ, പേടിഎം വാലറ്റ്, പേടിഎം പോസ്റ്റ്‌പെയ്ഡ് തുടങ്ങിയവ വഴി ഉത്സവ കാലത്ത് ഓഫറിനും മറ്റുമായി 100 കോടി രൂപയാണ് കമ്പനി നീക്കിവെച്ചിരിക്കുന്നത്. ഇത് പ്രകാരം നവംബര് 14 വരെ ദിവസവും 10 ഭാഗ്യവാന്മാര്‍ക്ക് ഒരു ലക്ഷം രൂപ വീതം നേടാന് അവസരമുണ്ട്. പുറമെ 10000 പേര്‍ക്ക് 100 രൂപ വീതം കാഷ്ബാക്ക് ലഭിക്കും.\n🔳ധനുഷ് നായകനാകുന്ന പുതിയ ചിത്രമാണ് നാനെ വരുവേന്. നാനെ വരുവേന് എന്ന ചിത്രം സംവിധാനം ചെയ്യുന്നത് ധനുഷിന്റെ സഹോദരന് സെല്‍വരാഘവനാണ്. മേയാത മാന് എന്ന ചിത്രത്തിലൂടെ തമിഴകത്ത് എത്തിയ ഇന്ദുജയാണ് ധനുഷിന്റെ നായികയാകുക. ബിഗില് എന്ന തമിഴ് ചിത്രത്തിലും മികച്ച കഥാപാത്രമായിരുന്നു ഇന്ദുജയ്ക്ക്. യുവാന് ശങ്കര് രാജയാണ് ചിത്രത്തിന്റെ സംഗീത സംവിധായകന്. ചിത്രം 2022 വേനലവധിക്കാലത്ത് തിയറ്ററുകളിലെത്തും.\n🔳'ബാറ്റ്മാന്' ഫ്രാഞ്ചൈസിയിലെ ഏറ്റവും പുതിയ ചിത്രത്തിന്റെ ട്രെയ്ലര് പുറത്തെത്തി. മാറ്റ് റീവ്സ് സഹരചനയും സംവിധാനവും നിര്‍വ്വഹിച്ചിരിക്കുന്ന ചിത്രത്തില് ടൈറ്റില് റോളിലെത്തുന്നത് റോബര്‍ട്ട് പാറ്റിന്‍സണ് ആണ്. വിതരണക്കാരായ വാര്‍ണര് ബ്രദേഴ്സ് തങ്ങളുടെ യുട്യൂബ് ചാനലിലൂടെ പുറത്തിറക്കിയ ട്രെയ്ലറിന് ഇതിനകം ലഭിച്ചിരിക്കുന്ന കാഴ്ചകള് 1.1 കോടിയിലേറെയാണ്. ഗോഥം നഗരത്തിലെ അഴിമതികള് വെളിച്ചത്തുകൊണ്ടുവരുന്നതിനൊപ്പം 'റിഡ്ലര്' എന്ന പേരില് അറിയപ്പെടുന്ന പരമ്പര കൊലപാതകിക്ക് എതിരാളിയാവേണ്ട മിഷനുമുണ്ട് പുതിയ ചിത്രത്തില് ബാറ്റ്മാന്. 2022 മാര്‍ച്ച്4ആണ് പുതിയ റിലീസ് തീയതി.\n🔳ഇറ്റാലിയന് ഇരുചക്ര വാഹന ബ്രാന്‍ഡായ ഡ്യുക്കാറ്റിയുടെ പുതിയ സ്‌ക്രാംബ്ലര് 1100 ട്രിബ്യൂട്ട് പ്രോ, സ്‌ക്രാംബ്ലര് 800 അര്‍ബന് മോട്ടോര്‍ഡ് എന്നീ മോഡലുകളെ അവതരിപ്പിച്ചു. പുതിയ ഡ്യുക്കാട്ടി സ്‌ക്രാംബ്ലര് 1100 ട്രിബ്യൂട്ട് പ്രോയും സ്‌ക്രാംബ്ലര് 800 അര്‍ബന് മോട്ടോര്‍ഡും നവംബറില് യൂറോപ്പില് വില്‍പ്പനയ്ക്കെത്തും. ഇന്ത്യയില് അടുത്ത വര്‍ഷം തുടക്കത്തോടെ ഇരു ബൈക്കുകളും അവതരിപ്പിക്കാനാണ് സാധ്യത. ഈ പ്രത്യേക മോഡലുകള്‍ക്ക് സാധാരണ മോഡലുകളേക്കാള് വില കൂടുതലായിരിക്കും.\n🔳നാമോരോരുത്തരുടേയും ജീവിതത്തോടു കടപ്പെട്ടപുസ്തകം. ജീവിതക്കാഴ്ച്ചകളെയും അതിന്റെ പ്രതിസന്ധികളെയും സാന്ദര്യപരമായി മറികടക്കുന്ന രചന.\nനാമനുഭവിക്കാത്ത ജീവിതങ്ങളെ അത്രമേല് അനുഭവവേദ്യമാക്കിയ ബെന്യാമിന്റെ ചെറുകുറിപ്പുകള്. 'ഇരുണ്ട വനസ്ഥലികള്'. ഒലീവ് പബ്ളിക്കേഷന്‍സ്. വില 130 രൂപ.\n🔳അമിത രക്തസമ്മര്‍ദം ഉള്ളവരുടെ മസ്തിഷ്‌കം വേഗത്തില് പ്രായമേറുന്നതായി പുതിയ പഠനം. ഓസ്‌ട്രേലിയന് നാഷണല് യൂണിവേഴ്‌സിറ്റിയിലെ ഗവേഷകരാണ് പഠനം നടത്തിയത്. മിതമായ അളവില് രക്തസമ്മര്‍ദമുള്ളവരുടെ തലച്ചോറിന് യഥാര്‍ത്ഥ പ്രായത്തേക്കാള് കുറഞ്ഞത് ആറുമാസത്തെ പ്രായക്കുറവ് അനുഭവപ്പെടുമെന്നും പഠനത്തില് പറയുന്നു. ഫ്രണ്ടിയേഴ്‌സ് ഇന് ഏജിങ് ന്യൂറോസയന്‍സ് എന്ന ജേണലിലാണ് പഠനം പ്രസിദ്ധീകരിച്ചത്. 44-നും 76-നും ഇടയില് പ്രായമുള്ള 686 പേരിലാണ് പഠനം നടത്തിയത്. പഠനത്തില് പങ്കെടുത്ത അമിത രക്തസമ്മര്‍ദം അനുഭവിക്കുന്നവരില് താരതമ്യേന ആരോഗ്യം കുറഞ്ഞ മസ്തിഷകമാണെന്ന് ഗവേഷകര് സൂചിപ്പിക്കുന്നു. ഇത് ഹൃദ്രോഗം, സ്‌ട്രോക്ക്, മറവിരോഗം എന്നിവ പിടിപെടാനുള്ള സാധ്യത കൂട്ടുമെന്നും ഗവേഷകര് പറയുന്നു. എല്ലാവരും തങ്ങളുടെ രക്തസമ്മര്‍ദം നിലനിര്‍ത്താന് ശ്രമിച്ചാല് അവരുടെ മസ്തിഷ്‌കം കൂടുതല് ചെറുപ്പമായി തോന്നുമെന്നും പഠനം പറയുന്നു.\nഅവന് തന്റെ അച്ഛനോട് ചോദിച്ചു: എന്താണച്ഛാ നമ്മുടെ ജീവിതത്തിന്റെ മൂല്യം. അച്ഛന് അവന് ഒരു കല്ലെടുത്ത് കയ്യില് കൊടുത്തിട്ടു പറഞ്ഞു, ഈ കല്ലുമായി നീ അടുത്തുള്ള ചന്തയില് പോവുക. ആരെങ്കിലും ഈ കല്ലിന് വില ചോദിച്ചാല് രണ്ട് വിരല് ഉയര്‍ത്തിക്കാണിക്കുക. മകന് കല്ലുമായി ചന്തയിലെത്തി. അവിടെ നില്‍ക്കുമ്പോള് ഒരു സ്ത്രീ വന്ന് ഈ കല്ലിന് വിലചോദിച്ചു. അവന് രണ്ടു വിരല് ഉയര്‍ത്തിക്കാണിച്ചു. 20 രൂപയോ അവര് ചോദിച്ചു. അവര് ആ കല്ല് വാങ്ങാന് തയ്യാറായി. അവന് അവരോട് മറുപടിപറയാതെ വീട്ടിലേക്ക് ഓടി വന്നു. ഇരുപത് രൂപയ്ക്ക് കല്ല് ആവശ്യപ്പെട്ട വിവരം അച്ഛനോട് പറഞ്ഞു. അച്ഛന് അവനെ അടുത്തുള്ള മ്യൂസിയത്തിന് മുന്നില് കല്ലുമായി നില്‍ക്കുവാന് ആവശ്യപ്പെട്ടു. അവിടെ നില്‍ക്കുമ്പോള് ഒരാള് വന്ന് ആ കല്ലിന്റെ വില ചോദിച്ചു. അവന് രണ്ട് വിരല് ഉയര്‍ത്തിക്കാണിച്ചു. അപ്പോള് അയാള് ചോദിച്ചു: 2000 രൂപയോ, ശരി ഞാന് ഈ കല്ല് വാങ്ങാന് തയ്യാറാണ്. അവന് അയാളോടും മറുപടിയൊന്നും പറയാതെ അച്ഛനടുത്തേക്ക് വന്നു. ഈ കല്ലിന് രണ്ടായിരം രൂപയോ അവന് അത്ഭുതപ്പെട്ടു. അച്ഛന് അവനെ പിന്നീട് അയച്ചത് ഒരു രത്‌നവ്യാപരിയുടെ കടയിലേക്കായിരുന്നു. ഒരു വയസ്സായ വൃദ്ധനായിരുന്നു അവിടെ ഉണ്ടായിരുന്നത്. അയാള് ഈ കല്ല് കണ്ടപ്പോള് പെട്ടന്നു തന്നെ അവന്റെ അടുത്തെത്തി. ഈ കല്ല് തനിക്ക് വില്‍ക്കുന്നുണ്ടോ, ഇതിനെന്ത് വില വരും എന്ന് ചോദിച്ചു. അവന് വീണ്ടും തന്റെ രണ്ടുവിരല് ഉയര്‍ത്തിക്കാണിച്ചു. അപ്പോള് അയാള് പറഞ്ഞു: രണ്ട് ലക്ഷമോ.. ശരി സമ്മതിച്ചു. ഈ കല്ല് ഞാന് വാങ്ങിച്ചോളാം.. അവന് അത്ഭുതം സഹിക്കാന് സാധിച്ചില്ല. അവന് അച്ഛന് അടുത്തെത്തി വിവരങ്ങള് പറഞ്ഞു. അച്ഛന് അവനെ ചേര്‍ത്ത് പിടിച്ചുകൊണ്ട് ഇങ്ങനെ പറഞ്ഞു. ഈ കല്ല് പോലെയാണ് നമ്മുടെ ജീവിതവും. നാം എവിടെയിരിക്കുന്നു എന്നതാണ് അതിന്റെ വില നിശ്ചയിക്കുന്നത്. നമുക്ക് ചുറ്റും ധാരാളം ആളുകള് ഉണ്ട്. അവരില് നമ്മെ അവരുടെ ആവശ്യത്തിന് ചൂഷണം ചെയ്യുന്നവര് ഉണ്ടാകും. അവര് അവരുടെ ആവശ്യം കഴിഞ്ഞാല് നമ്മെ മറന്നുപോകും. അവര്‍ക്ക് നമ്മുടെ ജീവിതത്തിന്റെ വില മനസ്സിലാക്കാന് കഴിയില്ല. അവരില് നിന്നും നാം ഒഴിഞ്ഞു മാറുക തന്നെ വേണം. അല്ലെങ്കില് നമ്മുടെ ജീവിത്തിന്റെ വിലയും അതുപോലെ കുറഞ്ഞുപോവുക തന്നെ ചെയ്യും. എന്നാല് വേറെ ചിലരുണ്ട്. നമ്മുടെ കഴിവുകളെ കണ്ടറിഞ്ഞ്, നമ്മെ പ്രോത്സാഹിപ്പിക്കുന്നവര്. അവരെ നമുക്ക് ചേര്‍ത്ത് പിടിക്കാം.. അവര് നമ്മുടെ ജീവിതത്തിന്റെ മൂല്യം വര്‍ദ്ധിപ്പിക്കുന്നവരാണ്. നമ്മുടെ ജീവിതത്തിന്റെ മൂല്യം നമുക്ക് തന്നെ നിശ്ചയിക്കാനാകട്ടെ - ശുഭദിനം


Sudinam Online | Malayalam news website from Kannur News Paper Sudinam Kannur കണ്ണൂരിന്റെ കണ്ണീരിന് അറുതി വേണം – Sudinam Online | Malayalam news website from Kannur News Paper Sudinam Kannur.\nകണ്ണൂരിന്റെ കണ്ണീരിന് അറുതി വേണം\nഅണികളെ ചാവേറുകളാക്കി കണ്ണൂരില് രാഷ്ട്രീയപാര്‍ട്ടികള് മല്‍സരിച്ച് നടത്തുന്ന കൊലപാതകങ്ങള് കണ്ട് ഞെട്ടിത്തരിച്ചു നില്‍ക്കുകയാണ് സാക്ഷരകേരളം. അക്രമരാഷ്ട്രീയം ഉപേക്ഷിക്കാന് കണ്ണൂരിലെ രാഷ്ട്രീയകക്ഷികള് ഇനിയും തയ്യാറല്ലെന്ന് ഒരിക്കല്‍കൂടി തെളിയിച്ചിരിക്കുന്നു. ഇരട്ടക്കൊലപാതകം അരങ്ങേറിയത് മാഹിയിലാണെങ്കിലും ഉത്തരവാദിത്തത്തില്‍നിന്ന് കണ്ണൂരിലെ രാഷ്ട്രീയ നേതൃത്വത്തിന് ഒഴിഞ്ഞുമാറാനാവില്ല. പുതുച്ചേരി സംസ്ഥാനത്തിന്റെ ഭാഗമായ മാഹിയുടെ രക്തബന്ധങ്ങളും വ്യവഹാരങ്ങളും കാലങ്ങളായി കണ്ണൂരുമായി ബന്ധപ്പെട്ടിരിക്കുന്നു. തികച്ചും ദൗര്‍ഭാഗ്യകരമായ അരുംകൊലകളാണ് തിങ്കളാഴ്ച രാത്രി പള്ളൂരില് അരങ്ങേറിയത്. കണ്ണിനു കണ്ണ്, പല്ലിനു പല്ല്, ചോരക്കു ചോര എന്ന കിരാതനിയമം ഇവിടെ നടപ്പാവുന്നത് കണ്ടു. ചെറിയ … Continue reading "കണ്ണൂരിന്റെ കണ്ണീരിന് അറുതി വേണം"\nPublished On:May 9, 2018 | 1:34 pm\nഅണികളെ ചാവേറുകളാക്കി കണ്ണൂരില് രാഷ്ട്രീയപാര്‍ട്ടികള് മല്‍സരിച്ച് നടത്തുന്ന കൊലപാതകങ്ങള് കണ്ട് ഞെട്ടിത്തരിച്ചു നില്‍ക്കുകയാണ് സാക്ഷരകേരളം. അക്രമരാഷ്ട്രീയം ഉപേക്ഷിക്കാന് കണ്ണൂരിലെ രാഷ്ട്രീയകക്ഷികള് ഇനിയും തയ്യാറല്ലെന്ന് ഒരിക്കല്‍കൂടി തെളിയിച്ചിരിക്കുന്നു. ഇരട്ടക്കൊലപാതകം അരങ്ങേറിയത് മാഹിയിലാണെങ്കിലും ഉത്തരവാദിത്തത്തില്‍നിന്ന് കണ്ണൂരിലെ രാഷ്ട്രീയ നേതൃത്വത്തിന് ഒഴിഞ്ഞുമാറാനാവില്ല.\nപുതുച്ചേരി സംസ്ഥാനത്തിന്റെ ഭാഗമായ മാഹിയുടെ രക്തബന്ധങ്ങളും വ്യവഹാരങ്ങളും കാലങ്ങളായി കണ്ണൂരുമായി ബന്ധപ്പെട്ടിരിക്കുന്നു. തികച്ചും ദൗര്‍ഭാഗ്യകരമായ അരുംകൊലകളാണ് തിങ്കളാഴ്ച രാത്രി പള്ളൂരില് അരങ്ങേറിയത്. കണ്ണിനു കണ്ണ്, പല്ലിനു പല്ല്, ചോരക്കു ചോര എന്ന കിരാതനിയമം ഇവിടെ നടപ്പാവുന്നത് കണ്ടു. ചെറിയ ഇടവേളയ്ക്ക് ശേഷം കണ്ണൂരിലും മാഹിയിലും അക്രമരാഷ്ട്രീയം വീണ്ടും അശാന്തി പടര്‍ത്തുകയാണ്. വെട്ടിന്റെയും കുത്തിന്റെയും ഭാഷയേ അറിയൂ കണ്ണൂരിലെ രാഷ്ട്രീയക്കാര്‍ക്ക്. ഈ ചോരക്കളിയില് മരിക്കുന്നവരാവട്ടെ സമൂഹത്തിന്റെ താഴെ തട്ടിലുള്ളവരും. ഇതുവരെ രാഷ്ട്രീയ വൈര്യത്തിന്റെ പേരില് മുന്നൂറിലേറെ പേര്‍ക്കാണ് ഇവിടെ ജീവന് നഷ്ടപ്പെട്ടത്. കൊല്ലപ്പെട്ടവരുടെ എണ്ണത്തേക്കാള് എത്രയോ ഇരട്ടിയാണ് പ്രതിയോഗികളുടെ ആയുധങ്ങള്‍ക്ക് മുമ്പില് ജീവിതം തകര്‍ന്ന് മൃതപ്രായരായി ആശുപത്രികളിലും വീടുകളിലുമായി കഴിയുന്നവരുടെ എണ്ണം.\nകൊലപാതക രാഷ്ട്രീയം കൊണ്ട് പ്രത്യേകിച്ച് ഒരു നേട്ടവും ഉണ്ടാക്കിയിട്ടില്ല രാഷ്ട്രീയ പാര്‍ട്ടികള്. എന്നിട്ടും രാഷ്ട്രീയ കൊലപാതകങ്ങള് അനസ്യൂതം തുടരുന്നു. ബുദ്ധിയും ചിന്താശേഷിയും പണയംവച്ച്്, ചാവേറുകളാവുന്ന അണികളോട് വെറുപ്പോ ദേഷ്യമോ അല്ല, മറിച്ച് സഹതാപമാണ് പൊതുസമൂഹത്തിന് തോന്നുക. അണികളെ മരണത്തിനു വിട്ടുകൊടുത്ത് നേതാക്കള് ശീതീകരിച്ച മുറികളില് സമയം കൊല്ലുന്നു. മുമ്പ് നടന്ന പല കൊലക്കേസുകളിലും പിടിക്കപ്പെട്ടതും ശിക്ഷിക്കപ്പെട്ടതും യഥാര്‍ഥ പ്രതികളല്ലെന്ന വെളിപ്പെടുത്തലുകള് നാം കേട്ടതാണ്. അതിനാല് ഓരോ വര്‍ഷവും കണ്ണൂരില് അക്രമങ്ങളുടെയും കൊലപാതകങ്ങളുടെയും എണ്ണം കൂടിക്കൊണ്ടേയിരിക്കുന്നു. ബോംബ് നിര്‍മാണവും സ്‌ഫോടനങ്ങളുമായി ബന്ധപ്പെട്ട് ഇരുനൂറിലേറെ കേസുകളാണ് കഴിഞ്ഞ ഏഴുവര്‍ഷത്തിനിടെ ജില്ലയില് രജിസ്റ്റര് ചെയ്തിട്ടുള്ളത്.\nരാഷ്ട്രീയ നേതൃത്വത്തിനു കൊലപാതകങ്ങളില് വലിയ പങ്കുണ്ട്. അനിഷ്ടസംഭവങ്ങളില് നേതാക്കള് നടപടിയെടുത്താല് മാത്രമേ ഇതിനൊരു അറുതി വരൂ. കൊലയാളികള്‍ക്ക് സംരക്ഷണം നല്‍കില്ലെന്നു പാര്‍ട്ടികള് തീരുമാനിക്കണം. നേതാക്കള് പരസ്പരം കൂടിക്കാഴ്ച നടത്തി ചായ കുടിച്ചു പിരിയുകയല്ല വേണ്ടത്. പരിഹാരം കാണുക തന്നെ വേണം. എതിരാളികളെ കൊലപ്പെടുത്തുന്ന ശൈലിയല്ല, അക്രമരാഷ്ട്രീയത്തെ നിശിതമായി എതിര്‍ക്കുന്ന അഹിംസാ സിദ്ധാന്തമാണ് നേതാക്കന്മാര് ഉയര്‍ത്തിക്കൊണ്ടുവരേണ്ടത്. ഇതവസാനിപ്പിക്കാത്ത കാലത്തോളം കണ്ണൂരിന്റെ മണ്ണില് ഇനിയും ചോരപ്പുഴകള് ഒഴുകും. ഒപ്പം അമ്മമാരുടെയും ഭാര്യമാരുടെയും മക്കളുടെയും ചുടുകണ്ണീരും. ഈ ചോരപ്പുഴയില് ഒലിച്ചുപോവുന്നത് സ്വന്തം കാല്‍ക്കീഴിലെ മണ്ണാണെന്ന തിരിച്ചറിവ് നേതാക്കള്‍ക്ക് ഉണ്ടാകുന്നതുവരെ കണ്ണൂരില് ബോംബുകള് പൊട്ടിക്കൊണ്ടേയിരിക്കും. കൂടുതല് കൂടുതല് രക്തസാക്ഷികളും ബലിദാനികളും പാര്‍ട്ടി ഓഫിസിന്റെ ചുമരുകളില് ചിത്രങ്ങളായി തൂങ്ങിക്കൊണ്ടേയിരിക്കും.


പൊതുമേഖലയില് പ്രവര്‍ത്തിക്കുന്ന രാജ്യത്തെ ആദ്യ ഡിഫന്‍സ് പാര്‍ക്ക് കേരളത്തിൽ\nപൊതുമേഖലയില് പ്രവര്‍ത്തിക്കുന്ന രാജ്യത്തെ ആദ്യ ഡിഫന്‍സ് പാര്‍ക്ക് കേരളത്തിൽ. ഇടത് സര്‍ക്കാര് അധികാരത്തിലെത്തിയ ശേഷം ഏറ്റെടുത്തു നടത്തിയ ഏറ്റവും വലിയ പദ്ധതികളില് ഒന്നാണിത്. 130.94 കോടി രൂപാ ചിലവില് നിര്‍മ്മിച്ചിട്ടുള്ള ഈ പദ്ധതിയില് 50 കോടി രൂപാ കേന്ദ്ര ധനസഹായമാണ്. ഒറ്റപ്പാലത്തുള്ള കിന്‍ഫ്രയുടെ നിയന്ത്രണത്തിലുള്ള 60 ഏക്കര് ഭൂമിയിലാണ് ഡിഫന്‍സ് പാര്‍ക്ക് നിര്‍മിച്ചിട്ടുള്ളത്.\nപ്രതിരോധ സേനയ്ക്കാവശ്യമുള്ള ഉപകരണങ്ങളും, അനുബന്ധ ഘടകങ്ങളുമാണ് ഇവിടെ പ്രധാനമായും നിര്‍മ്മിക്കുക. എയര്‍ക്രാഫ്റ്റ് ഘടകങ്ങള്, പ്രതിരോധ നാവിഗേഷന് ഉല്‍പന്നങ്ങള്, കപ്പലിന്റെ ഭാഗങ്ങള്, പ്രതിരോധവുമായി ബന്ധപ്പെട്ട ഐടി-ഇലക്ട്രോണിക് സംവിധാനങ്ങള്, മൈക്രോ സാറ്റലൈറ്റ്, തന്ത്രപ്രധാനമായ ആശയവിനിമയ സംവിധാനങ്ങള്, സംരക്ഷണ വസ്ത്രങ്ങള് തുടങ്ങിയവ ഇതില്‍പ്പെടും.\nസംരംഭകര്‍ക്കായി അതിവിപുലവും അത്യാധുനികവുമായ സംവിധാനങ്ങളാണ് ഡിഫന്‍സ് പാര്‍ക്കില് ഒരുക്കിയിട്ടുള്ളത്. വ്യവസായികള്‍ക്ക് 30 വര്‍ഷത്തേക്ക് ഇവിടെനിന്ന് ഭൂമി പാട്ടത്തിന് ലഭിക്കും. അത് 90 വര്‍ഷം വരെ പുതുക്കുന്നതിനുള്ള വ്യവസ്ഥയുമുണ്ട്. രണ്ടുലക്ഷം ചതുരശ്ര അടിയിലുള്ള കോമണ് ഫെസിലിറ്റി സെന്റർ, അഡ്മിനിസ്ട്രേറ്റീവ് ബില്‍ഡിങ്, മൂന്ന് വെയര്‍ഹൌസുകള്, കോമണ് യൂട്ടിലിറ്റി സെന്റർ, കോണ്‍ഫറന്‍സ് റൂമുകള് എന്നിവയ്ക്കു പുറമേ ആഭ്യന്തര റോഡ് ശൃഖല, വിപുലമായ പാര്‍ക്കിങ് ഏരിയ, ചുറ്റുമതില്, സെക്യൂരിറ്റി സംവിധാനം, എന്നിവയും സജ്ജമാക്കിയിട്ടുണ്ട്. ഇവിടേയ്ക്കാവശ്യമായ വിദഗ്ധ തൊഴിലാളികളെ ലഭ്യമാക്കുന്നുണ്ടുതാനും.\nഇവിടെ സജ്ജമാക്കിയിട്ടുള്ള വിപുലമായ സംവിധാനങ്ങളില് ആകൃഷ്ടരായി നിരവധി കമ്പനികള് ഡിഫന്‍സ് പാര്‍ക്കുമായി സഹകരിക്കാന് മുന്നോട്ടുവരുന്നുണ്ട്. നിലവില് മൂന്ന് കമ്പനികള് നമ്മളുമായി സഹകരിച്ചു കഴിഞ്ഞു. കൂടുതല് കമ്പനികളുമായി വ്യവസായ വകുപ്പും കിന്‍ഫ്രയും ചര്‍ച്ച നടത്തിവരികയാണ്. കേരളത്തിലെ വ്യവസായ അന്തരീക്ഷത്തില് വന്നിട്ടുള്ള ഗുണപരമായ മാറ്റത്തിന്റെ മകുടോദാഹരണമാണ് ഈ ഡിഫന്‍സ് പാര്‍ക്ക്.\nഅഴിമതി; കർണാടകയിൽ രണ്ടു ഉദ്യോഗസ്ഥരെ സസ്‌പെൻഡ് ചെയ്തു\nസഹപാഠിയുമായുള്ള സൗഹൃദം ; പെൺകുട്ടിയെ കഴുത്തു ഞെരിച്ച് കൊന്ന പ്രതി അറസ്റ്റിൽ\nനാഗംകുളങ്ങര കൊലപാതകം: 8 എസ്ഡിപിഐ പ്രവർത്തകർ അറസ്റ്റിൽ\nറോഡുകൾക്കൊപ്പം സൈക്കിൾ സവാരിക്ക്പ്രത്യേക ട്രാക്കുകൾ ഒരുക്കും; മുഖ്യമന്ത്രി\nകുവൈത്തിന് ഇന്ന് 60ാം ദേശീയ ദിനാഘോഷം ; ഐക്യദാർഢ്യവുമായി ഗൾഫ്…\nകോപ അമേരിക്കയിൽ നിന്ന് ഖത്തറും ഓസ്ട്രേലിയയും പിന്മാറി.\nഅടുത്ത റൗണ്ട് ഉറപ്പിക്കാൻ മാഞ്ചസ്റ്റർ…\nഐ ലീഗ് : ഒരു മത്സരം മാത്രം ബാക്കി…


അമേരിക്കയിൽ നിന്ന് ഓസ്‌ട്രേലിയയിലേക്ക് ഒറ്റപ്പറക്കൽ; പരീക്ഷണവുമായി ഓസ്‌ട്രേലിയൻ വിമാനകമ്പനി\nBusiness Latest NewsWorld\nവിമാനയാത്ര രംഗത്ത് പുതിയ പരീക്ഷണവുമായി ഓസ്‌ട്രേലിയൻ വിമാനകമ്പനി ക്വാന്റിസ് എയർവേസ് രംഗത്ത്. ലോകത്തിൽ ഇപ്പോഴുള്ളതിൽ വച്ച് ഏറ്റവും ദൈർഘ്യമേറിയ ദീർഘദൂര യാത്രാവിമാനം ക്വാന്റിസിന്റെ ആയി തീർന്നിരിക്കുകയാണ്. വിമാനം 19 മണിക്കൂർ അധികം വരുന്ന സഞ്ചാരത്തിന് ശേഷം ഞായറാഴ്ച രാവിലെ ഓസ്‌ട്രേലിയയിൽ ലാൻഡ് ചെയ്തു. ന്യൂയോർക്കിൽ നിന്നാണ് വിമാനം യാത്ര ആരംഭിച്ചത്.\nക്വാന്റാസിന്റെ ക്യൂഎഫ്7879 വിമാനമാണ് 19 മണിക്കൂറും 16 മിനിറ്റുമെടുത്ത് ന്യൂയോർക്കിൽ നിന്ന് സിഡ്‌നിയിലേക്ക് നേരിട്ട് ദീർഘദൂരം പറന്നത്. ഇത് കമ്പനിയുടെ ‘ അൾട്രാ ലോങ് ഹൗൾ’ യാത്രപദ്ധതിയിലെ മൂന്ന് യാത്രകളിൽ ആദ്യത്തെതാണ്. 49 ആളുകളെയും കൊണ്ടാണ് വിമാനം പറന്നത്. 16,000 കിലോമീറ്റർ ഇവരെയും കൊണ്ട് വീണ്ടും ഇന്ധനം നിറക്കാതെ വിമാനം യാത്ര ചെയ്തു. ‘ചരിത്ര നിമിഷം’ എന്നാണ് ക്വാന്റിസിന്റെ ചീഫ് എക്‌സിക്യൂട്ടീവ് ഓഫീസർ അലൻ ജോയ്‌സ് ഇതിനെ വിശേഷിപ്പിച്ചത്.\nദീർഘദൂരയാത്രക്കായി വിമാനത്തിൽ കയറുമ്പോൾ യാത്രക്കാർക്ക് അനുഭവപ്പെടുന്ന ജെറ്റ്‌ലാഗ് പഠിക്കാൻ വേണ്ടി രണ്ട് യൂണിവേഴ്‌സിറ്റികളുമായി കമ്പനി കൈകോർത്തിട്ടുണ്ട്. വിവിധ ടൈംസോണുകളിലൂടെ സഞ്ചരിച്ച് 19 മണിക്കൂർ കൊണ്ട് ചരിത്രം സൃഷ്ടിച്ചിരിക്കുകയാണ് കാന്റിസ്.\nപരീക്ഷണ പറക്കലാണ് ക്വാന്റിസ് നടത്തിയത്. ഇങ്ങനെ ദീർഘദൂരം പറക്കുമ്പോൾ വിമാനങ്ങളും മനുഷ്യർക്കും വരുന്ന പ്രശ്‌നങ്ങൾ പഠിച്ച് പ്രതിവിധികൾ കണ്ടെത്തിയതിന് ശേഷം മാത്രമേ ഈ സർവീസ് ആരംഭിക്കുകയുള്ളു.


നിയമസഭയ്കുമുന്നില് കുത്തിയിരിപ്പ് | Opposition stages dharna before Assembly - Malayalam Oneindia\nതിരുവനന്തപുരം: നിയമസഭാ കവാടത്തിനു മുന്നില് പ്രതിപക്ഷ എം എല് എമാര് കുത്തിയിരിപ്പ് സമരം തുടങ്ങി. ഡോക്ടര്‍മാരുടെ സമരത്തെക്കുറിച്ചുള്ള അടിയന്തിരപ്രമേയത്തിന് സ്പീക്കര് അവതരണാനുമതി നിഷേധിച്ചതില് പ്രതിഷേധിച്ചാണിത്.\nരാവിലെ സഭ തുടങ്ങിയ ഉടന് പ്രതിപക്ഷനേതാവ് വി.എസ്. അച്യുതാനന്ദന് അടിയന്തര പ്രമേയത്തിന് അവതരണാനുമതി തേടി. ഡോക്ടര്‍മാരും നേഴ്സുമാരും നടത്തുന്ന പണിമുടക്കിനെക്കുറിച്ചായിരുന്നു അടിയന്തര പ്രമേയം. സര്‍ക്കാര് ജീവനക്കാരുടെയും അധ്യാപകരുടെയും പണിമുടക്കിന് അനുഭാവം പ്രകടിപ്പിച്ചുകൊണ്ടാണ് ഈ പണിമുടക്ക്.\nസ്പീക്കര് പ്രമേയത്തിന് അനുമതി നിഷേധിച്ചു. തുടര്‍ന്നാണ് പ്രതിപക്ഷ അംഗങ്ങള് സഭയ്ക്ക് പുറത്തിറങ്ങി കുത്തിയിരിപ്പ് തുടങ്ങിയത്.


കേന്ദ്രസര്‍വകലാശാലയില് സ്വതന്ത്ര വൈറോളജി ലാബ്; ധാരണാപത്രം ഒപ്പുവെച്ചു – Kasaragod.com\nകേന്ദ്രസര്‍വകലാശാലയില് സ്വതന്ത്ര വൈറോളജി ലാബ്; ധാരണാപത്രം ഒപ്പുവെച്ചു\nകാസര്‍കോട് : കേരള കേന്ദ്രസര്‍വകലാശാലയില് സ്വതന്ത്ര കോവിഡ്19 പരിശോധനാ ലാബ് സ്ഥാപിക്കുന്നതിനായി സര്‍വകലാശാലയും സംസ്ഥാന ആരോഗ്യവകുപ്പും ധാരണാപത്രം ഒപ്പുവെച്ചു. ഭാവിയില് കാസര്‍കോട് ജില്ലയിലെ അതിനൂതന വൈറസ് ഗവേഷണരോഗനിര്‍ണയ ലാബായി വികസിപ്പിക്കുകയെന്ന ഉദ്ദേശത്തോടെയാണ് ലാബ് സ്ഥാപിക്കുന്നത്. നിലവില് ജില്ലയുടെ കോവിഡ് പരിശോധനാ ലാബ് സ്ഥിതി ചെയ്യുന്നത് സര്‍വകലാശാലയുടെ പെരിയ കാമ്പസിലെ ബയോകെമിസ്ട്രി ആന്റ് മോളിക്യുലാര് ബയോളജി വിഭാഗത്തിന്റെ ലാബിലാണ്. ആരോഗ്യവകുപ്പില് നിന്നുള്ള മെഡിക്കല് ലാബ് ടെക്‌നീഷ്യന്‍മാര്‍ക്ക് പുറമെ സര്‍വകലാശാല ഫാക്കല്‍റ്റി അംഗങ്ങളുടെയും വകുപ്പിലെ മുതിര്‍ന്ന ഗവേഷണ വിദഗ്ധരുടെയും പിന്തുണയോടെയാണ് ലാബ് പ്രവര്‍ത്തിക്കുന്നത്.\nപുതുതായി സ്ഥാപിക്കുന്ന ലാബ് കാമ്പസിനകത്ത് പ്രത്യേക കെട്ടിടത്തിലായിരിക്കും പ്രവര്‍ത്തിക്കുക. ഈ കെട്ടിടം കാമ്പസിലെ പ്രധാന അക്കാദമിക് സമുച്ചയത്തില് നിന്ന് വളരെ അകലെയായതിനാല് വിദ്യാര്‍ത്ഥികളുടെയും യൂണിവേഴ്‌സിറ്റി ജീവനക്കാരുടെയും ആശങ്കയില്ലാതാക്കുമെന്ന് കോവിഡ് പരിശോധനാ പ്രവര്‍ത്തനങ്ങള്‍ക്ക് നേതൃത്വം നല്‍കുന്ന ബയോകെമിസ്ട്രി ആന്റ് മോളിക്യുലാര് ബയോളജി വകുപ്പ് മേധാവി ഡോ. രാജേന്ദ്ര പിലാങ്കട്ട പറഞ്ഞു. അക്കാദമിക പ്രവര്‍ത്തനങ്ങള് സമയബന്ധിതമായി പൂര്‍ത്തിയാക്കേണ്ടതുണ്ട്. എംഎസ്സി, പിഎച്ച്ഡി വിഭാഗത്തിലുള്ളവര്‍ക്ക് പഠനവും ഗവേഷണവും തുടരേണ്ടതുണ്ട്. സര്‍വകലാശാലയുടെ ഉപകരണങ്ങള് ഉപയോഗിച്ചാണ് നിലവില് കോവിഡ് പരിശോധന നടത്തുന്നത്. പുതിയ കെട്ടിടത്തിലേക്ക് മാറ്റുന്നതോടെ ഇത് വിദ്യാര്‍ത്ഥികള്‍ക്ക് വളരെ ആശ്വാസമാവും. ആരോഗ്യവകുപ്പിന്റെ പിന്തുണയോടെ സ്വതന്ത്ര ഗവേഷണ കേന്ദ്രമായി വികസിപ്പിക്കുമ്പോള് വൈറസ് അധിഷ്ഠിത രോഗങ്ങള് പരിശോധിക്കാനും ഗവേഷണം നടത്താനും സാധിക്കും. ഉയര്‍ന്ന നിലവാരമുള്ള ലാബ് സൗകര്യങ്ങള് ലഭ്യമല്ലാത്ത ജില്ലയിലെയും കണ്ണൂരിലെയും രോഗികള്‍ക്ക് ഇത് വലിയ സഹായമാവുമെന്നും അദ്ദേഹം കൂട്ടിച്ചേര്‍ത്തു.\nഇരുപതിനായിരത്തിലധികം ടെസ്റ്റുകള് നടത്തി\nനിലവില് സര്‍വകലാശാല ലാബില് 20,000 ത്തിലധികം ടെസ്റ്റുകളാണ് പൂര്‍ത്തിയാക്കിയത്. കോവിഡ് വ്യാപനം ഗുരുതരമായി തുടരുന്ന സാഹചര്യത്തില് പരിശോധനാ സൗകര്യമൊരുക്കുന്നതിലൂടെ ജില്ലയും സംസ്ഥാനത്തിനും വളരെയധികം പിന്തുണയാണ് ഇവിടെ നിന്നും ലഭിക്കുന്നത്. ലാബിന്റെ സേവനങ്ങള് പരിശോധനാ ഫലങ്ങള് നേടുന്നതിനുള്ള കാലതാമസം ഗണ്യമായി കുറച്ചിട്ടുണ്ട്. പ്രദേശത്തെ രോഗനിര്‍ണയ പ്രക്രിയയും കൈകാര്യക്ഷമതയും വര്‍ദ്ധിപ്പിച്ചു. കൂടാതെ സര്‍വകലാശാല ഹോസ്റ്റലുകള് കോവിഡ് രോഗികളുടെ ക്വാറന്റൈന് കേന്ദ്രമായി പരിവര്‍ത്തനം ചെയ്തതും ജില്ലയ്ക്ക് ആശ്വാസമായിട്ടുണ്ട്.\nധാരണപത്രം ഒപ്പുവെയ്ക്കുന്ന ചടങ്ങില് ജില്ലാ കളക്ടര് ഡോ. ഡി സജിത്ത് ബാബു,സര്‍വകലാശാല വൈസ് ചാന്‍സലര് പ്രൊഫസര് ഡോ. ജി ഗോപകുമാര്, പ്രോ വൈസ് ചാന്‍സലര് പ്രൊഫ. (ഡോ) കെ ജയപ്രസാദ്, ഡിഎംഒ ഡോ. എ വി രാംദാസ്, എന്‍എച്ച്എം ഡിപിഎം ഡോ. രാമന് സ്വാതി വാമന്, സര്‍വകലാശാല രജിസ്ട്രാര് ഡോ. രാധാകൃഷ്ണന് നായര്, ധനകാര്യ ഓഫീസര് ഡോ. പ്രസന്ന കുമാര്, ഡോ. മുരളീധരന് നമ്പ്യാര്, ഡോ. രാജേന്ദ്ര പിലങ്കട്ട, ഡോ. വി ബി സമീര് കുമാര്, രാജഗോപാല് തുടങ്ങിയവര് സംബന്ധിച്ചു.\nPrevious സ്വാതന്ത്ര്യ ദിനം റവന്യൂ മന്ത്രി പതാകയുയര്‍ത്തും\nNext വികസന പ്രതീക്ഷയുടെ ചിറക് വരിച്ച് ജില്ലയുടെ പക്ഷി ഗ്രാമം പരീക്ഷകര്‍ക്കായി കിദൂരില് ഡോര്‍മിട്ടറി ഒരുങ്ങുന്നു\nകാസര്‍കോട് : ചൊവ്വാഴ്ച (സെപ്റ്റംബര് 29) ജില്ലയില് 453 പേര്‍ക്ക് കൂടി കോവിഡ് 19 പോസിറ്റീവായി. ജില്ലയില് ഇന്ന് റിപ്പോര്‍ട്ട് …


തിരുവനന്തപുരം, ആറ്റിങ്ങല് മണ്ഡലങ്ങളില് എന് ശക്തന് ബിജെപിക്ക് വോട്ട് മറിച്ചു; തിരുവനന്തപുരം ഡിസിസിയില് തര്‍ക്കംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nതിരുവനന്തപുരം, ആറ്റിങ്ങല് മണ്ഡലങ്ങളില് എന് ശക്തന് ബിജെപിക്ക് വോട്ട് മറിച്ചു; തിരുവനന്തപുരം ഡിസിസിയില് തര്‍ക്കം\non April 19, 2014\tതിരുവനന്തപുരം: പത്തനംതിട്ട, ആലപ്പുഴ ജില്ലകള്‍ക്ക് പിന്നാലെ തിരുവനന്തപുരം ജില്ലയിലും കോണ്‍ഗ്രസില് തര്‍ക്കം. ഡെപ്യൂട്ടി സ്പീക്കര് കൂടിയായ കോണ്‍ഗ്രസ് നേതാവ് എന് ശക്തന് ബിജെപിക്ക് വോട്ട് മറിച്ചെന്ന് ആരോപണം. ശക്തന്റെ ഇടപെടല് മൂലം കോണ്‍ഗ്രസിന് ലഭിക്കേണ്ടിയിരുന്ന നാടാര് വോട്ടുകള് ബിജെപിക്ക് മറിച്ചു എന്നാണു ആരോപണം. തിരുവനന്തപുരം ഡിസിസിയുടെ അവലോകന യോഗത്തിലാണ് ശക്തനെതിരെ ഗുരുതര ആരോപണം ഉയര്‍ന്നിരിക്കുന്നത്.\nകെപിസിസിക്ക് സമര്‍പ്പിക്കാനായി തയ്യാറാക്കിയ റിപ്പോര്‍ട്ടിലാണ് ശക്തനെതിരായ ആരോപണം. തിരുവനന്തപുരം, ആറ്റിങ്ങല് മണ്ഡലങ്ങളിലാണ് ശക്തന് നാടാര് വോട്ടുകള് മറിച്ചത്. അതേസമയം തിരുവനന്തപുരം ജില്ലയിലെ രണ്ടു മണ്ഡലങ്ങളിലും വോട്ട് മറിഞ്ഞു എങ്കിലും രണ്ടു മണ്ഡലങ്ങളിലും യുഡിഎഫ് സ്ഥാനാര്‍ത്ഥികള് ജയിക്കുമെന്ന് കെപിസിസിക്ക് നല്കിയ റിപ്പോര്‍ട്ടില് പറയുന്നു.\nതിരുവനന്തപുരത്ത് ഇരുപതിനായിരം വോട്ടിന്റെയും ആറ്റിങ്ങലില് പതിനായിരം വോട്ടിന്റെയും ഭൂരിപക്ഷത്തില് യുഡിഎഫ് ജയിക്കുമെന്ന് തിരുവനന്തപുരം ഡിസിസി ആത്മവിശ്വാസം പ്രകടിപ്പിക്കുന്നു. തിരുവനന്തപുരത്ത് ആറ് നിയമസഭാ മണ്ഡലങ്ങളിലും ആറ്റിങ്ങലില് നാല് നിയമസഭാ മണ്ഡലങ്ങളിലും യുഡിഎഫ് ഭൂരിപക്ഷം പ്രതീക്ഷിക്കുന്നു.


അധികാരം കൈക്കലാക്കാന് തമ്മിലടിക്കുന്ന വൈദികര്‍ക്ക് വെല്ലുവിളി,ചര്‍ച്ച് ആക്റ്റ് നടപ്പാക്കി സഭാ സ്വത്തുക്കള് വിശ്വാസികളുടേതാക്കാന് സര്‍ക്കാര് തയ്യാറെടുക്കുന്നുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅധികാരം കൈക്കലാക്കാന് തമ്മിലടിക്കുന്ന വൈദികര്‍ക്ക് വെല്ലുവിളി,ചര്‍ച്ച് ആക്റ്റ് നടപ്പാക്കി സഭാ സ്വത്തുക്കള് വിശ്വാസികളുടേതാക്കാന് സര്‍ക്കാര് തയ്യാറെടുക്കുന്നു\n: സ്വന്തം ലേഖകന് in News on January 6, 2018\nകോട്ടയം:സ്വത്ത് തര്‍ക്കത്തെ ചൊല്ലി തമ്മിലടിക്കുന്ന സീറോ മലബാര് സഭാ നേതൃത്വത്തിന് കനത്ത മുന്നറിയിപ്പ് നല്‍കി കേരളാ ചര്‍ച്ച് ആക്ട് ബില് നടപ്പാക്കുന്നതിനെ കുറിച്ച് സര്‍ക്കാര് പുനരാലോചന തുടങ്ങി.ചര്‍ച്ച് ആക്ട് നടപ്പാക്കുന്നതിനെ സഭകള് എതിര്‍ത്താല് ദേവസ്വം ബോര്‍ഡ്, വക്കഫ് ബോര്‍ഡ് മാതൃകയില് ചര്‍ച്ച് ബോര്‍ഡ് സ്ഥാപിക്കാനും ഗവ. ആലോചിക്കുന്നു. അവകാശത്തര്‍ക്കം മൂലം തുറക്കാതെ നാശോന്മുഖമായ, പുരാവസ്തുപ്രാധാന്യമുള്ള പള്ളികള് ഈ ബോര്‍ഡിനു കീഴില് കൊണ്ടുവരാന് കഴിയും.\nആക്ടോ ബോര്‍ഡോ നടപ്പാക്കാന് ഏറ്റവും അനുകൂല സാഹചര്യമാണുള്ളതെന്നാണു സര്‍ക്കാര് കരുതുന്നത്. 2009 ല് ജസ്റ്റിസ് വി.ആര്. കൃഷ്ണയ്യര് അധ്യക്ഷനായ നിയമപരിഷ്‌കരണ കമ്മിഷന് തയാറാക്കിയ ബില് നിയമസഭയുടെ പരിഗണനയ്ക്കു സമര്‍പ്പിച്ചിരുന്നു. മാറിമാറിവന്ന സര്‍ക്കാരുകള് ബില് നിയമമാക്കാന് ശ്രമിച്ചിട്ടില്ല. ഇതേക്കുറിച്ചു പഠിക്കാന് മന്ത്രിസഭ പദ്ധതിയിട്ടപ്പോള് ക്രൈസ്തവ സഭാ നേൃത്വം അസ്വസ്ഥമായി. തൃശൂര്, ഇരിങ്ങാലക്കുട ബിഷപ്പുമാര് ഇടയലേഖനങ്ങളുമിറക്കി. ഇതോടെ, സര്‍ക്കാര് പിന്മാറി.\nപള്ളിക്കെട്ടിടങ്ങള്, ചാപ്പലുകള്, ശവക്കോട്ട, മറ്റ് സ്വത്തുക്കളെല്ലാം പള്ളി സ്വത്തുക്കളായി കണക്കാക്കണം. ഇവ വാങ്ങുന്നതും വില്‍ക്കുന്നതും ദാനമായി സ്വീകരിക്കുന്നതുമെല്ലാം നിയമപ്രകാരമാകണം. സെമിനാരി, ആശുപത്രി, സ്‌കൂള്, കോളജ്, അനാഥാലയം, പുരോഹിതഭവനം, ധ്യാനകേന്ദ്രം, വ്യവസായ കെട്ടിടങ്ങള്, കൃഷിസ്ഥലങ്ങള്, എസ്റ്റേറ്റുകള്, ട്രെയിനിങ് കേന്ദ്രങ്ങള്, മാധ്യമ-പ്രസിദ്ധീകരണ ശാലകള്, പുനരധിവാസ സ്ഥലങ്ങള് ഇവയെ പുരോഹിത മേല്‍ക്കോയ്മയില്‍നിന്ന് ഒഴിവാക്കും. അവയുടെ ഭരണം ജനാധിപത്യരീതിയില് അല്‍മായ നേതൃത്വത്തിലായിരിക്കണം.\n18 വയസുകഴിഞ്ഞ സ്ത്രീ പുരുഷന്മാര്‍ക്ക് ട്രസ്റ്റി അസംബ്ലിയില് വോട്ടവകാശമുണ്ട്. ഇടവക പൊതുയോഗം മാനേജിങ് കമ്മിറ്റിയെയും ട്രസ്റ്റിയെയും മൂന്ന് ഓഡിറ്റര്‍മാരെയും തെരഞ്ഞെടുക്കണം. ഇടവകയിലെയും രൂപതയിലെയും അംഗസംഖ്യ അനുസരിച്ച് ഓരോ 300 അംഗങ്ങള്‍ക്കും ഒരംഗത്തെ വീതം സ്റ്റേറ്റ് എക്‌സിക്യുട്ടീവിലേക്കു തെരഞ്ഞെടുക്കാം. സഭാസ്വത്ത് ഭരിക്കാനും നിയന്ത്രിക്കാനുമുള്ള അധികാരം ട്രസ്റ്റിനായിരിക്കും. ട്രസ്റ്റ് കമ്മിറ്റിയുടെ ഉത്തരവാദിത്വവും മറ്റും ആക്ടില് പറഞ്ഞിട്ടുണ്ട്.\nട്രസ്റ്റിനെ രൂപത, റവന്യൂ ഡിസ്ട്രിക്റ്റ്, സെന്‍ട്രല് എന്നിങ്ങനെ മൂന്നായി തിരിച്ചിട്ടുണ്ട്. ഇവയ്ക്ക് 25 അംഗ കമ്മിറ്റി വീതം ഉണ്ടാകണം. ഈ കമ്മിറ്റിയാവും രൂപതാ സ്വത്ത് െകെകാര്യം ചെയ്യുക. ഇന്റേണല് ഓഡിറ്റ് കൂടാതെ സര്‍ക്കാര് അംഗീകാരമുള്ള ചാര്‍ട്ടേഡ് അക്കൗണ്ടന്റുകളും കണക്ക് ഓഡിറ്റ് ചെയ്യണം. സംസ്ഥാനതല ക്രിസ്ത്യന് ചാരിറ്റബിള് ട്രസ്റ്റില് മേജര് ആര്‍ച്ച് ബിഷപ്, ആര്‍ച്ച് ബിഷപ്, ബിഷപ് എന്നിവര്‍ക്കു പുറമെ, ഓരോ രൂപതയില്‍നിന്നു പത്തുപേര് വീതവുമുണ്ടാകണം


Malaika Arora| ഓറഞ്ച് വസ്ത്രത്തിൽ തിളങ്ങി മലൈക; 47ാം പിറന്നാൾ മകനൊപ്പം ആഘോഷിച്ച് താരം|malaika arora celebrates 47th birthday with son arhaan – News18 Malayalam\nബ്രൈറ്റ് ഓറഞ്ച് നിറത്തിലുള്ള മനോഹരമായ പാന്റ്‌സ്യൂട്ട് ആണ് മലൈകയുടെ വേഷം.\nLast Updated : October 23, 2020, 16:00 IST\nബോളിവുഡ് താരം മലൈക അറോറയ്ക്ക് ഇന്ന് 47ാം പിറന്നാൾ. മകന് അർഹാനൊപ്പമാണ് മലൈകയുടെ പിറന്നാൾ ആഘോഷം. കഴിഞ്ഞ ദിവസം വൈകുന്നേരം പിറന്നാൾ ആഘോഷങ്ങൾക്കായി പുറത്തേക്ക് പോയ മലൈകയുടെയും മകന്റെയും ചിത്രങ്ങൾ പുറത്തു വന്നു. ഇരുവരും സുഹൃത്തുക്കൾക്കായി സംഘടിപ്പിച്ച ജൻമദിന പരിപാടിയിൽ പങ്കെടുക്കാൻ പോയതായിരുന്നു.\nഇതിന്റെ ചിത്രങ്ങൾ സോഷ്യൽ മീഡിയ പ്ലാറ്റ്‌ഫോമുകളില് വൈറലായിരിക്കുകയാണ്. ബ്രൈറ്റ് ഓറഞ്ച് നിറത്തിലുള്ള മനോഹരമായ പാന്റ്‌സ്യൂട്ട് ആണ് മലൈകയുടെ വേഷം. കറുത്ത ക്രോപ്പ് ടോപ്പും നിയോൺ-ഹ്യൂഡ് സ്റ്റൈലെറ്റോസും ഉപയോഗിച്ചിട്ടുണ്ട്. ലെയേർഡ് ചെയിനും സ്റ്റൈലിഷ് ആഭരണങ്ങളുമാണ് മലൈക ധരിച്ചിരിക്കുന്നത്. സ്റ്റൈലിഷായതും വർണ്ണാഭമായതുമായ മാസ്കും മലൈകയുടെ സൗന്ദര്യം വർധിപ്പിച്ചിട്ടുണ്ട്.\nMy Red hot Queen started Birthday celebration with Arhan 🔥🔥🔥 @malaikaaroraofficial 😍 😍 #malaikaarora #KanganaRanaut #KareenaKapoor #aliabhatt #shahrukhkhan #salmankhan #akshaykumar #sushantsinghrajput #sonamkapoor #sonamkapoor #sonakshisinha #poonmpandey #vacationmode #throwback #bikini #bebo #malaikaarjun #malaikaarorakhan #norafatehi #amritaarora #nehamalik #dishapatani\nA post shared by Malaika Neha Addicted 😍 (@malla_neha_lover) on Oct 22, 2020 at 10:07am PDT\nഅമ്മയുടെ ജൻമദിന പാർട്ടിയിൽ മകന് അർഹാൻ കാഷ്വൽ വസ്ത്രമാണ് ധരിച്ചിരിക്കുന്നത്. കറുത്ത ടീ ഷർട്ടും നീല ജീൻസും ചെക് ഷർട്ടുമാണ് 18കാരൻ അർഹാന്റെ വേഷം. കറുത്ത തൊപ്പിയും ഷൂസും ധരിച്ചിട്ടുണ്ട്. ഫോട്ടോയ്ക്കായി പോസ് ചെയ്യാൻ ആവശ്യപ്പെട്ട ആരാധകർക്കായി ഇരുവരും സന്തോഷത്തോടെ പോസ് ചെയ്യുകയും ചെയ്തിട്ടുണ്ട്.\nമലൈകയ്ക്ക് സെപ്തംബറിൽ കോവിഡ് ബാധിച്ചിരുന്നു. ലക്ഷണങ്ങളൊന്നുമില്ലാതിരുന്ന താരം രണ്ടായ്ക്ക് ശേഷം കോവിഡ് മുക്തയായി. കാമുകൻ അർജുൻ കപൂറും കോവിഡ് പോസിറ്റീവ് ആയിരുന്നു. ഡാൻസ് റിയാലിറ്റി ഷോയായ ഇന്ത്യാസ് ബെസ്റ്റ് ഡാൻസറിന്റെ പ്രധാന ജഡ്ജാണ് മലൈക.\nbollywood actresscelebrity birthdaymalaika arora